
РЕПУБЛИКА БЪЛГАРИЯ

ИНСПЕКТОРАТ КЪМ ВИСШИЯ СЪДЕБЕН СЪВЕТ

гр. София 1301, ул. „Георг Вашингтон” № 17, тел./факс: 989 48 66
ИЗВОДИ И ПРЕПОРЪКИ ОТ АКТОВЕТЕ НА ПРОВЕРЕНИТЕ СЪДИЛИЩА ПРЕЗ 2010Г.
1. РАЙОНЕН СЪД ПЕТРИЧ

ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Образуването на гражданските дела, насрочването и разглеждането им в Районен съд – Петрич в открити заседания е организирано в съответствие с административния опит на председателя на съда, и с професионалния опит на съдиите, разглеждащи граждански дела

Като слабост в организацията на административната дейност се установи неприлагането на принципа за случаен подбор на съдия-докладчика, съобразно изискванията на чл. 9 от ЗСВ. Видно е, че от началния момент на проверката е започнато прилагането му по отношение на всички производства, включително обезпечителни и заповедни, но за постигане на прозрачност при работата на съда протоколите за случаен избор следва да се прилагат по делата. Принципът за случаен подбор следва да се прилага и когато, по обективни причини се променя докладчика по делото, като отново следва това обстоятелство да бъде отразено чрез приложен протокол.

Книгите за открити заседания на хартиен носител следва да бъдат водени по състави и години съобразно изискванията на чл. 50, ал. 2 от ПАРОАВАС.

Делата чието разглеждане е свързано със съкратени процесуални срокове следва да бъдат отбелязвани не само в деловодната програма и в регистрите, но и с жълт етикет върху корицата на делото съобразно разпоредбата на чл. 92, ал. 5 от ПАРОАВАС.

При образуването на делата следва да се спазва и разпоредбата на чл.89, ал.1, т.2 от ПАРОАВАС, като не се допуска образуването в граждански дела на преписки, чието естество е частно гражданско.

Не следва да се допуска за в бъдеще и отлагането на цели съдебни заседания. При отсъствие на докладчик поради болест или друга обективна причина е необходимо да бъдат предприемани действия по заместването им. Това ще спомогне за издигане авторитета на правосъдието и повишаване доверието на гражданите в правораздаването.

ОБРАЗУВАНЕ И ДВИЖЕНИЕ НА ДЕЛАТА

Натовареността на трите еднолични съдебни състава разглеждащи граждански дела е със средна степен. Коефициентът на ефективност на съда е задоволителен, като се има предвид, че съдиите в гражданско отделение довършват разглеждането на започнати наказателни дела. Делата не се отличават с особена сложност. Не трябва да се допуска насрочване на открито заседание по делото при неотстранена нередовност на исковата молба, тъй като с констатирането и на по късен етап, производството по делото се забавя.

Съдът се произнася с разпореждане по чл. 131 от ГПК незабавно след постъпване на молбата. Също такава е незабавното произнасяне с определение по чл. 140 от ГПК, след постъпване на отговора, с незначителни отклонения от констатираното. Изработват, прилагат и се изпращат на страните подробни проекти за доклади със съдържание, съответстващо на разпоредбата на чл.146 от ГПК. Но прави впечатление, че делата продължават да се разглеждат в голям брой открити заседания, което показва, че целта на нововъведените норми по чл. 131 и 140 от ГПК не се постига. 
Съдът не прилага достатъчно последователно служебното начало по чл. 7 от ГПК, не дисциплинира страните при пропускане на правната им възможност. Не се дават категорични указания на страните да изчерпят доказателствените си искания в отговора на исковата молба или най-късно в първото съдебно заседание и не се предупреждават за последиците от това. 
Не се прилага стриктно и разпоредбата на чл. 142, ал. 2 от ГПК, относно отлагането на делата, поради едновременната обективна невъзможност на страната и пълномощникът да присъстват в съдебно заседание.

Съдиите докладчици, разглеждащи граждански дела следва да проучват задълбочено приложените по делата книжа преди съдебно заседание с оглед отмяната на определението за даване ход по същество. 

Съдиите от гражданско отделение прилагат разпоредбата на чл. 149, ал. 2 от ГПК, относно посочване на дата на обявяване на съдебния акт. Спазен, с незначителни отклонения е и едномесечния срок по чл.235, ал.5 от ГПК.

Необходимо е да се ускори и работата по делата, образувани преди 01.01.2008г. 
По частните граждански дела с правно основание чл. 390 от ГПК следва стриктно да се прилага разпоредбата за отмяна на обезпечението по чл. 390, ал. 3 от ГПК при непредставени доказателства за предявен обезпечен иск. 
Разпоредбите по ГПК, касаещи заповедното производство се спазват. Необходимо е уеднаквяване на практиката на съда по постановяване на разпореждането за изпълнение, незабавно изпълнение и издаването на изпълнителен лист.

Също така при постъпили молби по чл. 422 от ГПК, следва производствата по чл. 410 от същия нормативен акт да бъдат прилагани. 
ПРОТИВОРЕЧИВА ПРАКТИКА

Констатираната противоречива практика на гражданските състави при Районен съд – Петрич, относно определянето на началния момент на срока за представяне на доказателства за обезпечения иск по чл. 390, ал. 3 от ГПК и относно чл. 418, ал. 2 от ГПК, касаещо правомощието на съда да проверява документите по чл. 417 от ГПК, както и досежно постановяването на незабавно изпълнение и издаване на изпълнителен лист, което да бъде част от заповедта за изпълнение е необходимо да бъде преодоляна.

ПРЕПОРЪКИ

1. Председателят на Районен съд – Петрич, да упражни правомощието си по чл.80, ал.1, т.1 от ЗСВ и да предприеме действия в следните насоки:

1.1. Прилагане на принципа за случаен подбор на съдията докладчик по всички производства, включително обезпечителни и заповедни, както и при смяна по обективна причина на докладчик по дело. Протоколите от случайния подбор да се прилагани по делата.

1.2. Книгите за открити заседания на хартиен носител да се водят по състави и години, съобразно изискванията на чл.50, ал.2 от ПАРОАВАС.

1.3. Делата чието разглеждане е свързано със съкратени процесуални срокове да бъдат отбелязвани не само в деловодната програма и в регистрите, но и с жълт етикет върху корицата на делото, съобразно разпоредбата на чл.92, ал.5 от ПАРОАВАС.

1.4. При образуването на делата да се спазва разпоредбата на чл.89, ал.1, т.2 от ПАРОАВАС, като не се допуска образуването в граждански дела на преписки, чието естество е частно гражданско.

1.5. Да бъде преодоляна практиката за отлагане на цели съдебни заседания, като се предвиди възможност за заместване на отсъстващия съдия-докладчик от друг съдия от съда.

1.6. Да регулира със заповед на прилагането на частните граждански дела по гражданските дела по чл.422 от ГПК, съобразно чл.97, ал.1 от ПАРОАВАС.

1.7. Ускоряване на работата по гражданските дела образувани преди 01.01.2008г. и вземането им на специален отчет от председателя на съда.

2. Председателят на Районен съд – Петрич, да свика общо събрание на съда, на което да бъдат обсъдени следните въпроси:

2.1. Задълбочено проучване на исковите молби при постъпването им в съда и оставянето им без движение при констатирана нередовност, преди насрочването на делата в открито заседание;

2.2. Прилагането на чл. 133, от ГПК, относно последиците от неупражняване на процесуални права на страните, както и последователното прилагане на служебното начало по чл. 7 от ГПК, с оглед дисциплинирането на страните при пропускане на правната им възможност. Категорично указване на страните да изчерпят доказателствените си искания в отговора на исковата молба или най-късно в първото съдебно заседание и предупреждаване за последиците при неизпълнение, предвид разглеждането на делата в малък брой заседания и съответното повишаване бързината на процеса;

2.3. Стриктно спазване на разпоредбата на чл. 142, ал.2 от ГПК, относно отлагането на делата, поради едновременна обективна невъзможност на страната или пълномощникът и, да присъстват в съдебното заседание;

2.4. Проучване на книжата по делата преди съдебното заседание, с оглед недопускане на отмяна на определението за даване на ход по същество;

2.5. Отмяна на допуснатите обезпечения, при непредоставени доказателства за предявен обезпечен иск по чл. 390, ал.3 от ГПК;

2.6. Уеднаквяване на констатираната противоречива практика по обезпечителните и заповедни производства.

2. РАЙОНЕН СЪД ГОЦЕ ДЕЛЧЕВ
ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

В Районен съд – Гоце Делчев не са обособени гражданско и наказателно отделение. Съдиите разглеждат както граждански така и наказателни дела. Липсата на специализация на съдебните състави води до забавено движение на гражданските дела.

Образуването на гражданските дела, насрочването и разглеждането им в Районен съд – Гоце Делчев в открити заседания е организирано в съответствие с административния опит на председателя на съда и с професионалния опит на съдиите, разглеждащи граждански дела. Принципът на случайния подбор на съдия-докладчика по чл. 9 от Закона за съдебната власт се прилага стриктно и по отношение на всички дела. От началото на 2010г. по делата се прилагат протоколите за случаен подбор, което създава прозрачност в работата на съда по определянето на докладчици.

Книгите за открити заседания на хартиен носител следва да бъдат водени по състави и години, съобразно изискванията на чл.50, ал.2 от ПАРОАВАС.

Делата чието разглеждане е свързано със съкратени процесуални срокове не се отбелязват с жълт етикет върху корицата на делото, съобразно разпоредбата на чл. 92, ал. 5 от ПАРОАВАС.

Принципно не се допуска отлагане на цели съдебни заседания. 

Разпорежданията на съдиите докладчици невинаги се изпълняват срочно от съдебния секретар и деловодител на състава, което създава предпоставки за забавяне на производството.

ОБРАЗУВАНЕ И ДВИЖЕНИЕ НА ДЕЛАТА

Натовареността на осемте еднолични съдебни състава, разглеждащи граждански дела е с невисока степен. Коефициентът на ефективност на съда е незадоволителен. Квалификацията и професионалният опит на съдиите, броя на делата и тяхната фактическа и правна сложност налагат извода, че този показател може да бъде значително подобрен.Точното прилагане на разпоредбите на чл. 129 от ГПК, 130 от ГПК, чл. 140 от ГПК и чл. 147 ГПК ще доведе до това.

Исковите молби следва да бъдат проучвани добре веднага с постъпването им в съда. Оставянето им без движение при констатирани нередовности е необходимо да става преди произнасянето на съда с разпореждане по чл. 131 от ГПК или най късно след получаване на отговора на исковата молба. Не трябва да се допуска насрочване на открито заседание по делото, при неотстранена нередовност на исковата молба, тъй като с констатирането и на по късен етап, производството по делото се забавя значително.

Необходимо е да се подобри работата на всички съдии за съкращаване на сроковете по чл. 131 и чл. 140 от ГПК. Предварителната подготовка на делото в закрито заседание, включваща задълбоченото проучване на книжата следва да бъде изключително старателна. 

Необходимо е съдебните състави да координират по-добре работата си със съдебните секретари и деловодители, с оглед срочното изпълнение на указанията им. Недопустими са забавяния на делата поради неизпълнени в срок указания.

Допуснатите при призоваването пропуски, причиняващи забавяне на хода на делата, също следва да бъдат отстранени, включително чрез прилагане на дисциплиниращите мерки по чл. 88 от ГПК.

Необходимо е съдебните състави да прилагат твърдо разпоредбите на ГПК, относно дисциплинирането на вещите лица по чл. 86 от ГПК.

Следва да бъде подобрена и срочността по обявяването на съдебните решения. Предвид натовареността на съда, спазването на едномесечния срок по чл.235, ал.5 от ГПК е напълно възможно.

Следва да се положат усилия и за правилното приложение на материалния и процесуален закон, с оглед намаляване на броя на отменените съдебни актове от въззивната инстанция, доколкото това влияе върху движението на делата.

Необходимо е да се подобри работата по производствата по дела, образувани преди 01.01.2008г. с цел бързото им приключване, както и по редовното администриране на спрените дела и срочното администриране на въззивните жалби.

По частните граждански дела с правно основание чл. 390 от ГПК следва стриктно да се прилага разпоредбата за отмяна на обезпечението по чл. 390, ал. 3 от ГПК при непредставени доказателства за предявен обезпечен иск. В противен случай, се засяга равнопоставеността на страните, прогласена от чл. 9 от ГПК.

Необходимо е да бъде преодоляна и разнородната практика по определяне на началния момент на срока за предявяване на обезпечения иск в производствата по чл. 390 от ГПК

Разпоредбите по ГПК, касаещи заповедното производство се спазват. Но е необходимо да се извършват отбелязвания, съобразно чл. 418, ал. 2 от ГПК, както върху заповедта за изпълнение, така и върху документа – основание по чл.417 от ГПК.

По производствата образувани по установителните искове по чл. 422 от ГПК е необходимо да се прилагат заповедните производствата.

ПРЕПОРЪКИ:

1. Председателят на Районен съд – Гоце |Делчев, да предприеме действия в следните насоки:

1.1. Незабавно обособяване на гражданска и наказателна колегия и специализация на съдиите по правна материя.

1.2. Книгите за открити заседания на хартиен носител да се водят по състави и години, съобразно изискванията на чл.50, ал.2 от ПАРОАВАС

1.3. Делата чието разглеждане е свързано със съкратени процесуални срокове да бъдат отбелязвани в деловодната програма и в регистрите, както и с жълт етикет върху корицата на делото, съобразно разпоредбата на чл.92, ал.5 от ПАРОАВАС.

1.4. Да бъде преодоляна практиката за отлагане на цели съдебни заседания, като се предвиди възможност за заместване на отсъстващия съдия-докладчик от друг съдия от съда.

1.5. Съдебният администратор да контролира работата на съдебните секретари и деловодители, с оглед своевременното изпълняване на разпорежданията на съдиите докладчици и недопускане на забавяне на производството по тази причина.

1.6. Да регулира със заповед на прилагането на заповедните производства по гражданските дела образувани по искове с правно основание чл.422 от ГПК, съобразно чл.97, ал.1 от ПАРОАВАС.

1.7. Да ускори работата по гражданските дела образувани преди 01.01.2008г. 

2. Председателят на Районен съд – Гоце Делчев, да свика общо събрание на съда, на което да бъдат обсъдени следните въпроси:

2.1. Задълбоченото проучване на исковите молби при постъпването им в съда и оставянето им без движение при констатирана нередовност, преди насрочването на делата в открито заседание. Стриктното спазване на сроковете и процедурите визирани в глава ХХV ГПК – „Бързо производство”.

2.2. След анализ на натовареността на съда, на всички съдени състави по отделно, на фактическата и правна сложност на разглежданите дела, да се определи разумен срок за постановяване на актове по чл.129, чл.130, чл.131 и чл.140 от ГПК. Председателят на РС Гоце Делчев в изпълнение на чл.80, ал.2 от ЗСВ да издаде заповед в съответствие с взетото решение

2.3. Прилагането на чл.133 от ГПК, относно последиците от неупражняване на процесуални права от страните, както и последователното прилагане на служебното начало по чл.7 от ГПК, с оглед дисциплинирането на страните. 

2.4. Стриктното спазване на разпоредбата на чл.142, ал.2 от ГПК, относно отлагането на делата, поради едновременната обективна невъзможност на страната и пълномощникът й да присъстват в съдебно заседание.

2.5. Необходимостта от налагане в практиката на съда на проекти за доклади, чрез които да бъде изясняване позицията на спорещите страни още преди първото по делото заседание с цел ускоряване на съдопроизводството.

2.6. Проучване на книжата по делата преди съдебно заседание, с оглед недопускане на отмяна на определение за даване ход по същество.

2.7. Отмяната на допуснатите обезпечения, при непредставени доказателства за предявен  иск по чл.390, ал.3 от ГПК.

2.8. Уеднаквяване на констатираната противоречива практика по обезпечителните производства в съответствие с. Тълкувателно Решение № 1/14.09.2009 г. по тълк.д.№ 1/2008г. на ОСГК и ОСТК на ВКС.

3. РАЙОНЕН СЪД РАЗЛОГ
ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Образуването на гражданските дела, насрочването и разглеждането им в Районен съд- Разлог в открити заседания е организирано в съответствие с административния опит на председателя на съда и с професионалния опит на съдиите, разглеждащи тези дела. 
Принципът на случайния подбор на съдия-докладчика по чл.9 от Закона за съдебната власт се прилага стриктно. От началото на 2010г. по делата се прилагат протоколите за случаен подбор, което създава прозрачност в работата на съда по определянето на докладчици. Начина на организация на делата, чието разглеждане е свързано с кратки срокове /дела разглеждани по дежурство/ е нетрадиционен, но определено подходящ и резултатен. Като добра практика следва да се отбележи стремежа на административния ръководител да отчита специфичните особености на съда и в съответствие с тях да организира работата. 

По отношение на обявяването на Решенията в регистъра по чл. 235, ал.5 от ГПК следва да се посочи, че със съдействието на системния администратор, председателят е успял от началото на 2010г. да осигури обявяване в интернет страницата на съда не само диспозитивите на съдебните актове, а и техните мотиви, при спазване изискванията на ЗЗЛД . 

Книгите за открити заседания на хартиен носител следва да бъдат водени по състави и години, съобразно изискванията на чл.50, ал.2 от ПАРОАВАС. 

Делата чието разглеждане е свързано с кратки процесуални срокове не се маркират с жълт етикет върху корицата на делото. 

Много рядко се допуска отлагане на цели съдебни заседания.

Административният ръководител, е организирал добре административната дейност на Районен съд- Разлог. В съда се следи за изтичане на процесуалните срокове, делата се докладват незабавно на съдиите и разпорежданията им се изпълняват в деня на постановяването.. Образуване на делата става в деня на постъпване на книжата в съда, или най-късно на следващия ден. Съдебните секретари изготвят и предават в срок протоколите от съдебните заседания. Няма изгубени или унищожени дела, преди изтичане срока на съхранението им.

ОБРАЗУВАНЕ И ДВИЖЕНИЕ НА ДЕЛАТА

Натовареността на трите еднолични съдебни състава, разглеждащи граждански дела не е с висока степен. Коефициентът на ефективност на съда е задоволителен. Квалификацията и професионалният опит на съдиите, броя на делата и тяхната фактическа и правна сложност налагат извода, че този показател може да бъде подобрен. Точното прилагане на разпоредбите на чл.127 от ГПК, 133 от ГПК и чл.142, ал.2 от ГПК ще доведе до това. 
Значителен дял от делата разглеждани в РС Разлог са дела, които поради спецификата на съдебния район се отличават с по-голяма фактическа и правна сложност. Това изисква исковите молби да бъдат проучвани добре веднага с постъпването им в съда. Оставянето им без движение при констатирани нередовности е необходимо да става преди произнасянето на съда с разпореждане по чл.131 от ГПК или най-късно след получаване на отговора на исковата молба. Не трябва да се допуска насрочване на открито заседание по делото, при неотстранена нередовност на ИМ, тъй като с констатирането и на по късен етап, производството по делото се забавя. 

Съдът се произнася с разпореждане по чл.131 от ГПК и в кратки срокове след постъпване на молбата, което е добра практика. Съдиите изработват, прилагат и изпращат на страните подробни проекти за доклади със съдържание, съответстващо на разпоредбата на чл.146 от ГПК. Явен е стремежът им да разглеждат и приключват делата в кратки срокове. Съдиите в РС Разлог следва да обърнат особено внимание на сроковете в които постановяват актовете чл. 140 от ГПК. При проверката беше констатирано, че тези определения са забавяни от различните съдии докладчици от 12 дни до 10 месеца .

Съдиите докладчици, разглеждащи граждански дела проучват задълбочено приложените по делата книжа преди съдебно заседание, поради което са минимални случаите на постановяване на определение за отмяна хода по същество. 

От проверката се установи, че се прилага разпоредбата на чл.149, ал.2 от ГПК, относно посочване на дата на обявяване на съдебния акт и тази дата се спазва. Единични са констатираните случаи на неспазване на срока по чл.235, ал.5 от ГПК. Производствата разглеждани по реда на глава ХХV от ГПК се образуват, движат и приключват в законите срокове.

Материалната база на съда осигурява нормалното му функциониране и достатъчно заседателно време разглежданите дела да се насрочват ритмично в кратки интервали.

По частните граждански дела с правно основание чл.390 от ГПК следва да се продължи стриктното прилагане на разпоредбата за отмяна на обезпечението по чл.390, ал.3 от ГПК при непредставени доказателства за предявен обезпечен иск. 

Разпоредбите по ГПК, касаещи заповедното производство се спазват.

По време на проверката се констатира и друга добра практика – с постъпване на установителния иск по чл.422 от ГПК да се изискват и прилагат частните делата с правно основание чл.410 и чл.417 от ГПК. 
ПРЕПОРЪКИ:

1. Председателят на Районен съд Разлог, да упражни правомощието си по чл.80, ал.1, т.1 от Закона за съдебната власт: 

1.1. Да продължи положителната практика да следи за срочното постановяване на решенията;

1.2. Да разпореди книгите за открити заседания на хартиен носител да се водят по състави и години съобразно изискванията на чл.50, ал.2 от ПАРОАВАС; 

1.3. Да се обмисли възможността делата разглеждани по глава XXV от ГПК и тези приключили с решение по чл.237 и чл.238 от ГПК да се отбелязват по подходящ начин в книгите за открити заседания;

1.4. Да разпореди делата чието разглеждане е свързано с кратки процесуални срокове да се отбелязват с жълт етикет върху корицата на делото, съобразно разпоредбата на чл.92, ал.5 от ПАРОАВАС. 

2. Председателят на Районен съд Разлог, съдия Димитър Думбанов да свика общо събрание на съда, на което да бъдат обсъдени следните въпроси:

2.1. След анализ на натовареността на съда, на всички съдени състави по отделно, на фактическата и правна сложност на разглежданите дела, да се определи разумен срок за постановяване на Разпорежданията по чл. 131 от ГПК и Определенията по чл. 140 от ГПК. Председателят на РС Разлог в изпълнение на чл.80, ал.2 от ЗСВ да издаде заповед в съответствие с взетото решение

2.2. Прилагането на чл.147 от ГПК.

2.3. Прилагането на дисциплиниращи мерки от съда спрямо страните, вещите лица и свидетелите, включително и тези регламентирани с чл.85 – чл. 88 ГПК.

2.4. Анализиране на отменените и изменените съдебни актове, установяване на причините за това и набелязване на конкретни мерки за допълнително повишаване качеството на правораздаването.

2.5. Началния момент на срока по чл.390, ал.3 пред. първо от ГПК, съобразно Тълкувателно Решение № 1/14.09.2009 г. по тълк.д.№ 1/2008г. на ОСГК и ОСТК на ВКС.

4. РАЙОНЕН СЪД САНДАНСКИ
ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Материална база на съда и въведените съвременните технически средства максимално улесняват работата на всички участници в правораздаването – съдии, съдебни служители, адвокати и граждани. Подчертан е стремежът при организацията административната дейност да се постигне максимална прозрачност с цел повишаване на общественото доверие в съдебната система. Внедрената деловодна система и улеснения достъп до нея осигуряват възможност за проследяване на делото във всеки етап от неговото движение. 

Образуването на гражданските дела, насрочването и разглеждането им в открити заседания е организирано възможно най- добре. Принципът на случайния подбор на съдия-докладчика по чл.9 от Закона за съдебната власт се прилага стриктно. 

Работата на съдебните служби и взаимодействието между тях е образцово.

В съда се водят на хартиен носител всички книги съгласно изискванията на ПАРОАВАС. Архивните книги и делата, които се съхраняват за по- дълъг период са в много добро състояние.

Делата, чието разглеждане е свързано със съкратени процесуални срокове се отбелязват с жълт етикет върху корицата на делото, съобразно разпоредбата на чл.92, ал.5 от ПАРОАВАС.

Не се допуска отлагане на цели съдебни заседания.

Административният ръководител на съда е организирал отлично административната дейност на Районен съд- Сандански.

ОБРАЗУВАНЕ И ДВИЖЕНИЕ НА ДЕЛАТА

Двата еднолични съдебни състава, разглеждащи граждански дела са натоварени – по 282 дела по исков ред и по 450 заповедни производства. Коефициентът на ефективност на съда е задоволителен. Квалификацията и професионалният опит на съдиите, броя на делата и тяхната фактическа и правна сложност налагат извода, че този показател може да бъде подобрен. Точното прилагане на разпоредбите на чл.129 от ГПК, на чл.130 от ГПК, чл. 133 от ГПК и чл.142, ал.2 от ГПК ще доведе до това. Делата не се отличават с особена сложност.Това изисква исковите молби да бъдат проучвани добре веднага с постъпването им в съда. Оставянето им без движение при констатирани нередовности е необходимо да става преди произнасянето на съда с разпореждане по чл.131 от ГПК или най късно след получаване на отговора на исковата молба. Не трябва да се допуска насрочване на открито заседание по делото, при неотстранена нередовност на исковата молба, тъй като с констатирането и на по-късен етап, производството по делото се забавя. 

Съдът се произнася с разпореждане по чл.131 от ГПК незабавно след постъпване на молбата, което е добра практика. Също такава е незабавното произнасяне с определение по чл.140 от ГПК, след постъпване на отговора. За постигане на по ефективно правосъдие, и двата състава, следва да прилагат и дисциплиниращите способи предвидени с чл.85 – чл. 88 ГПК. 

Съдиите докладчици, разглеждащи граждански дела проучват задълбочено приложените по делата книжа преди съдебно заседание, поради което са изолирани случаите на постановяване на определение за отмяна хода по същество. 

Делата образувани по реда на Глава ХХV от ГПК се разглеждат при спазване на регламентираните срокове и процедури. В протокола от съдебното заседание се сочи дата на постановяване на решението и тази дата се спазва.

По частните граждански дела с правно основание чл.390 от ГПК и по заповедните производства се констатира образцова работа и на двата състава. 

ПРЕПОРЪКИ:

1. Да продължи добрата практика по организацията и администриране работа на съда.

2. Председателят на Районен съд Сандански да свика общо събрание на съда, на което да бъдат обсъдени следните въпроси:

2.1. Прилагането на чл.80 от ГПК.

2.2. Прилагането на дисциплиниращи мерки от съда спрямо страните, вещите лица и свидетелите, включително и тези регламентирани с чл.85 – чл. 88 ГПК.

5. РАЙОНЕН СЪД БЛАГОЕВГРАД

ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Образуването на гражданските дела, насрочването и разглеждането им в Районен съд – Благоевград в открити заседания не е организирано в съответствие с административния опит на бившия председател на съда. Липсата на титуляр оказва влияние върху недостатъчно добрата организация на административна дейност на съда. В съда не са обособени гражданско и наказателно отделение, нито съставите са номерирани. Принципът на случайния подбор на съдия-докладчик по чл. 9 от Закона за съдебната власт се прилага стриктно. По делата се прилагат протоколите за случаен подбор, което създава прозрачност в работата на съда по определянето на докладчици.

Книгата за открити заседания на хартиен носител не са води по състави и не дава информация за насрочените за определена дата дела и техния статус, съобразно разпоредбата на чл. 57, ал. 1 от ПАРОАВАС. Невинаги се посочват причините за отлагане на делата и датата, за която са насрочени. В книгите има записи от различен образец. Необходимо е съдебният администратор да упражнява по-сериозен контрол върху дейността на съдебните служители с оглед правомощията си по чл. 5, т. 1 и 3 от ПАРОАВАС.

Делата чието разглеждане е свързано със съкратени процесуални срокове се отбелязват с жълт етикет върху корицата на делото, съобразно разпоредбата на чл. 92, ал. 5 от ПАРОАВАС, но не и в Книгата за открити заседания. Преценката за това, дали делата подлежат на разглеждане по правилата на Глава ХХV от ГПК е предоставена на деловодител, а не се прави от съдия.

Допуска се отлагане на цели съдебни заседания, както и несвоевременно пренасрочване на делата. Това предизвиква прякото недоволство на гражданите от правосъдието.

По делата с правно основание чл. 422 от ГПК не се прилагат частните граждански дела, въпреки издадена заповед на основание чл. 97, ал. 1 от ПАРОАВАС от и.ф. административен ръководител.

Преразпределянето на дела поради дълготрайно отсъствие на докладчик следва да се извършва само веднъж. 

По делата от Заповедно производство не се съхраняват оригинали от заповедта за изпълнение. Заповед за това бе издадена по време на проверката.

Книжата по тези дела не са подредени хронологично по постановяване и по постъпването им в нарушение на чл. 92, ал. 6 от ПАРОАВАС, което налага съдебният администратор да упражни правомощията си по чл. 4, т. 1 и 3 от ПАРОАВАС.

ОБРАЗУВАНЕ И ДВИЖЕНИЕ НА ДЕЛАТА

Натовареността на шестте еднолични съдебни състава, разглеждащи граждански дела е със средна степен. Коефициентът на ефективност на съда е незадоволителен. Квалификацията и професионалният опит на съдиите, броят на делата и тяхната фактическа и правна сложност налагат извода, че този показател е необходимо да бъде подобрен. Разпорежданията по чл. 131 от ГПК следва да се постановяват в рамките на 2 – 3 дни от образуването на исковата молба. Оставянето на исковите молби без движение следва да се преценява с постъпването на книжата в съда, а не в открито съдебно заседание. При проверката на исковите молби, относно редовността им, съдебните състави не следва да излизат извън рамките на предписаното от чл.129 от ГПК.

Съдебните състави следва да се произнасят с определение по чл.140 от ГПК в разумен срок след изтичане на едномесечния срок за отговор. По делата разглеждани по правилата на Глава ХХV от ГПК „Бързо производство”, определенията по чл.312, ал.1 от ГПК е необходимо да се постановяват веднага след постъпване на отговора на исковата молба или изтичането на срока за това.

При разглеждането на делата, е необходимо съдебните състави да напътват страните за своевременно представяне на доказателства, с оглед недопускане забавяне на производството и провеждането му в множество заседания. 

Съдебните състави следва да прилагат решително преклузията на доказателствените искания по чл.147 от ГПК, с оглед недопускане многократното отлагане на дела по тази причина. Също решително е необходимо да бъдат дисциплинирани вещите лица, с оглед преодоляване практиката за отлагане на дела поради късно изготвени или неизготвени експертизи. 

Съдиите в РС Благоевград следва да проучват задълбочено книжата по делата преди съдебно заседание предвид минимизиране на случаите на постановяване на определение за отмяна хода по същество на делата.

Следва стриктно да се спазва разпоредбата на чл.149, ал.2 от ГПК, относно посочването на деня на обявяване на решението. Това ще самодисциплинира и мобилизира съдебните състави за спазване на едномесечния срок по чл.235, ал.5 от ГПК.

В постановените по обезпечителните производства, определения следва да бъде посочван размера на паричната сума, до който се налага обезпечителната мярка. 

Необходимо е и строго да се спазва едномесечният срок по чл. 390, ал. 3 от ГПК, относно отмяна на обезпечението при непредставени доказателства за предявен обезпечен иск. Необходимо е съдът да уеднакви практиката си досежно началния момент на срока по чл. 390, ал. 3 от ГПК.

По заповедното производство по чл. 417 от ГПК, съдиите в РС-Благоевград следва да се произнасят освен със заповед за изпълнение и с разпореждане за незабавно изпълнение. Необходимо е да бъде уеднаквена практиката досежно издаване на разпореждане за издаване на изпълнителен лист, което не се извършва от всички съдебни състави и досежно разпореждане за незабавно изпълнение, което също не се постановява от всички съдебни състави.

ПРЕПОРЪКИ:

1. И.Ф.Председател на Районен съд – Благоевград, да предприеме действия в следните насоки:

1.1. Да формира със заповед гражданско и наказателно отделение в РС-Благоевград и номерирани съдебни състави.

1.2. Книгата за открити съдебни заседания на хартиен носител да бъде водена съобразно чл. чл. 57, ал. 1 от ПАРОАВАС, като записите бъдат правени по един и същ образец.

1.3. Делата разглеждани в съкратени процесуални срокове да бъдат отбелязвани в Книгата за открити заседания. Преценката за това, дали делата подлежат на разглеждане по правилата на Глава ХХV от ГПК, като правна дейност, да бъде извършвана от докладчиците по делата, а не от деловодител.

1.4. Да се преодолее практиката за отлагане на цели съдебни заседания, както и за несвоевременно пренасрочване на делата.

1.5. Преразпределянето на дела поради дълготрайно отсъствие на докладчик да се извършва само веднъж.

1.6. По делата от Заповедно производство да бъдат съхранявани оригинали от заповедта за изпълнение. Книжата по тези дела да се подреждат хронологично по постановяване и по постъпването им в съответствие с разпоредбата на чл. 92, ал. 6 от ПАРОАВАС.

2. И.Ф.Председател на Районен съд – Благоевград, да свика общо събрание на съда, на което да бъдат обсъдени следните въпроси:

2.1. Определяне на разумни срокове за проверка на исковата молба по чл. 129 от ГПК, проверка допустимостта на иска по чл. 130 от ГПК, произнасяне с разпореждане по чл. 131 от ГПК и с определение по чл. 140 ГПК с цел недопускане забавяне на съдопроизводството.

2.2. Извършване проверката за редовност на исковата молба в рамките на предписаното от чл. 129 от ГПК и преди насрочване на открито съдебно заседание.

2.3. Решителното прилагане на разпоредбите на ГПК, относно преклузия на доказателствените искания по чл. 147 и относно дисциплиниране на вещите лица с оглед недопускане отлагане разглеждането на дела.

2.4. С цел ускоряване на съдопроизводството да бъдат изработвани проекти за доклади със съдържание съответстващо на предписаното от чл. 146 от ГПК, които да бъдат изпращани на страните преди първото по делото заседание.

2.5. Задълбочено проучване на книжата по делата предвид преодоляване на практиката на постановяване на определение за отмяна хода по същество.

2.6. Стриктното спазване на разпоредбата на чл. 149, ал. 2 от ГПК, относно посочване на дата на обявяване на съдебния акт и спазване на едномесечния срок за това по чл. 235, ал. 5 от ГПК.

2.7. Изрично посочване в определенията и заповедите по обезпечителното производство на размера на обезпечения иск, до който се налага обезпечителната мярка.

2.8. Строгото спазване на едномесечния срок по чл. 390, ал. 3 от ГПК, относно отмяната на обезпечението при непредставени доказателства за предявен обезпечен иск и уеднаквяване на практиката на съда относно началния момент на този срок.

2.9. В заповедното производство по чл. 417 от ГПК да бъде постановявано разпореждане за незабавно изпълнение. Издаването на изпълнителен лист да се извършва само след надлежно разпореждане от съдия-докладчика.

6. РАЙОНЕН СЪД ЛОМ

ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Организацията на работа в РС Лом не е добра. Броят на съставите разглеждащи граждански дела и броя на съставите разглеждащи наказателни дела не е съобразен с вида на делата постъпващи за разглеждане в съда. 
Съдът разполага с осем съдийски щатни бройки, които са попълнени. Следва да се направи анализ на възможността за увеличаване на броя на гражданските състави, като успоредно с това се приложи и специализация по материи. 
Определянето на докладчици по делата е хаотично. Въведени са различни принципи – чрез електронна система, ръчно, чрез теглене на жребий, по дежурства и като цяло по неясни критерии. Председателят на съда следва да съобрази, че образуването на делата се извършва от него или от определени от него съдии, а съдебния администратор или съдебни деловодители и секретарки могат да осъществяват само техническата дейност и то по изключение. В този аспект издадените заповеди № 9 и № 10 /29.01.2010 г.следва да бъдат актуализирани. С изрична заповед следва да се определят видовете дела, които се разглеждат от дежурен съдия.

Прилагането на протоколите за случаен подбор, създава прозрачност в работата на съда по определянето на докладчици и като добра практика следва да бъде продължена.

Провеждането на общи събрания, на които да се обсъждат и анализират отменените съдебни актове, също е положителна практика и следва да бъда продължена.

Съдебните служби са добре организирани и функционирането им улеснява изпълнението на преките служебни задължения от съдиите. Необходимо е Председателя на съда да осъществява постоянен контрол и да следи за коректното попълването на книгите водени в съда в съответствие с ПАРОАВАС.

ОБРАЗУВАНЕ И ДВИЖЕНИЕ НА ДЕЛАТА

Образуването, администрирането на делата и постановяването на съдебните актове е срочно и следва да бъде отбелязано като изключително добра работа. Квалификацията и професионалният опит на съдиите, броят на делата и тяхната фактическа и правна сложност налагат извода, че показателя за ефективност на правораздаването може да бъде подобрен. Делата не се отличават с особена сложност и обективно е възможно исковите молби да бъдат проучвани добре веднага с постъпването им в съда. Оставянето им без движение, при констатирани нередовности, да става преди произнасянето на съда с разпореждане по чл. 131 от ГПК или най-късно след получаване на отговора на исковата молба. Не трябва да се допуска насрочване на открито заседание по делото, при неотстранена нередовност на исковата молба, тъй като с констатирането и на по късен етап, производството по делото се забавя. 

Съдиите се произнасят с разпореждане по чл. 131 от ГПК незабавно след постъпване на молбата, което е добра практика. Срочно е произнасянето с определение по чл. 140 от ГПК, след постъпване на отговора. Всички състави следва да отделят специално внимание на докладите по чл. 146 от ГПК, независимо от това дали са в проект или са доклади. Съдържанието да е съответстващо на разпоредбата на чл. 146 от ГПК. 

Особено внимание следва да се отдели на случаите, в които иск подлежащ на разглеждане по реда на бързото производство е съединен с иск подлежащ на разглеждане по общия исков ред.

Заповедните производства са изрядно администрирани и заповедите за изпълнение са постановявани в срок. Възраженията и предявените установителни искове също са администрирани изрядно. Единствения пропуск е неизпълнението на чл. 418, ал. 2 от ГПК.

Обезпечителните производства също са администрирани изрядно, актовете са мотивирани и убедителни. 

ПРЕПОРЪКИ:

1. Председателят на Районен съд Лом да упражни правомощието си по чл.80, ал.1, т.1 и т.8 от Закона за съдебната власт като: 

1.1. Анализирана броя и вида на делата постъпващи за разглеждане в съда и приведе в съответствие с резултатите от него броя на съставите разглеждащи граждански и наказателни дела, успоредно със специализация по материи.

1.2. Определянето на докладчик по делата да се извършва при ясни критерии и спазване на принципа за случаен подбор. Разпределението да се извършва чрез електронна система, в която да бъдат включени съответните опции с оглед конкретните нужди. Стриктно да се спазва разпоредбата на чл.46, ал.1,2 и 4 от ПАРОАВАС.

1.3. Упражнява постоянен контрол на съдебните служби относно:

-
воденето на книгите в съответствие с ПАРОАВАС;

-
срочното докладване на частните граждански дела образувани на основание чл. 390 от ГПК след изтичане на срока за предявяване на иска;

-
стриктното спазване на разпоредбата на чл. 418, ал. 2 от ГПК.

2. Председателят на Районен съд Лом да свика общо събрание на съда, на което да бъдат обсъдени следните въпроси:

2.1. Съдържанието на доклада по чл. 146 от ГПК;

2.2. Процедирането в случай на съединяване на искове подлежали на разглеждане по реда на бързото производство и по общия исков ред;

2.3. Основанията за прекратяване на производството и може ли невнасянето на разноски за вещо лице да бъде основание за това. Приложното поле на чл. 69, ал. 2 от ПАРОАВАС.

2.4. Началният момент на срока по чл. 390, ал. 3 пред. първо от ГПК, съобразно Тълкувателно Решение № 1/14.09.2009 г. по тълк.д.№ 1/2008г. на ОСГК и ОСТК на ВКС.
7. РАЙОНЕН СЪД БЕРКОВИЦА

ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Образуването на гражданските дела, насрочването и разглеждането им в Районен съд- Берковица в открити заседания е организирано в съответствие с административния опит на председателя на съда и с професионалния опит на съдиите, разглеждащи граждански дела. Принципът на случайния подбор на съдия-докладчика по чл. 9 от Закона за съдебната власт се прилага стриктно. От края на 2009г. по делата се прилагат протоколите за случаен подбор, което създава прозрачност в работата на съда по определянето на докладчици.

Книгите за открити заседания на хартиен носител следва да бъдат водени по състави и години, съобразно изискванията на чл. 50, ал. 2 от ПАРОАВАС.

Делата, чието разглеждане е свързано със съкратени процесуални срокове се отбелязват с жълт етикет върху корицата на делото, съобразно разпоредбата на чл. 92, ал. 5 от ПАРОАВАС.

Не се допуска отлагане на цели съдебни заседания.

Административният ръководител на съда, съдия Калин Тодоров е организирал добре административната дейност на Районен съд- Берковица

ОБРАЗУВАНЕ И ДВИЖЕНИЕ НА ДЕЛАТА

Натовареността на двата еднолични съдебни състава, разглеждащи граждански дела е с ниска степен. Коефициентът на ефективност на съда е задоволителен. Квалификацията и професионалният опит на съдиите, броят на делата и тяхната фактическа и правна сложност налагат извода, че този показател може да бъде подобрен. 
Съдът се произнася с разпореждане по чл. 131 от ГПК незабавно след постъпване на молбата, което е добра практика. Също такава е незабавното произнасяне с определение по чл. 140 от ГПК, след постъпване на отговора. Явен е стремежът на съдиите в гражданско отделение да разглеждат и приключват делата в кратки срокове. За постигане на по ефективно правосъдие, и двата състава, следва да прилагат и дисциплиниращите способи предвидени с чл. 85 – чл. 88 ГПК.

Съдиите докладчици, разглеждащи граждански дела проучват задълбочено приложените по делата книжа преди съдебно заседание, поради което са изолирани случаите на постановяване на определение за отмяна хода по същество. 
Изпълнява се нормата на чл. 149, ал. 2 от ГПК, относно посочване на дата на обявяване на съдебния акт и тази дата се спазва. Единични са случаите на неспазване на срока по чл. 235, ал. 5 от ГПК.

По частните граждански дела с правно основание чл. 390 от ГПК следва стриктно да се прилага разпоредбата за отмяна на обезпечението по чл. 390, ал. 3 от ГПК при непредставени доказателства за предявен обезпечен иск. 
Разпоредбите по ГПК, касаещи заповедното производство се спазват. При постъпили молби по чл. 422 се прилагат заповедните производства. 

ПРЕПОРЪКИ:

1. Председателят на Районен съд Берковица да свика общо събрание на съда, на което да бъдат обсъдени следните въпроси:

1.1. Прилагането на чл.147 от ГПК.

1.2. Прилагането на дисциплиниращи мерки от съда спрямо страните, вещите лица и свидетелите, включително и тези регламентирани с чл.85 – чл. 88 ГПК.

1.3. Анализиране на отменените и изменените съдебни актове, установяване на причините за това и набелязване на конкретни мерки за повишаване качеството на правораздаването.

8. РАЙОНЕН СЪД МОНТАНА 

ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Образуването на гражданските дела, насрочването и разглеждането им в Районен съд- Монтана в открити заседания е организирано добре. След избора на новото ръководство и предприетите мерки по администриране на тази дейност се констатира и реално подобряване на работата. Средният коефициент на ефективност на правораздаването за съда за 2009 г. е 43.6 %. За първите пет месеца на 2010 г. е повишен на 50.6 %. Принос за това имат издадените заповеди относно справки от информационните фондове на НБД „Население”, относно администрирането на спрените дела, както и относно тримесечните справки за сроковете за постановяване на съдебните актове. 

Принципа за случайно разпределение на делата се спазва, но не по всички искови производства се прилагат протоколите за избор на докладчик. 

Председателят на съда е отделил специално внимание и е организирал изрядно публикуването на съдебните актове на интернет страницата на съда.

Председателят на РС Монтана следва да реши проблема с книгите регламентирани с чл. 50 от ПАРОАВАС. Още по време на проверката бе изразена готовност за отстраняване на този пропуск. 
Другият проблем е отсрочването на съдебни заседания поради отсъствие на председателя на състава. В съда 5 съдии разглеждат граждански дела и е въпрос само на организация, за да не се повтаря това в бъдеще. 

Делата, чието разглеждане е свързано със съкратени процесуални срокове да се отбелязват с жълт етикет върху корицата на делото, съобразно разпоредбата на чл. 92, ал. 5 от ПАРОАВАС. Следва да се реши и въпроса в кой момент и от кого се определя процесуалния ред за разглеждане на делото. 

Като цяло се налага извода за добра организация и ръководене на съда.

ОБРАЗУВАНЕ И ДВИЖЕНИЕ НА ДЕЛАТА

Натовареността на петте еднолични съдебни състава, разглеждащи граждански дела е нормална. Коефициентът на ефективност на съда е задоволителен. Квалификацията и професионалният опит на съдиите, броя на делата и тяхната фактическа и правна сложност налагат извода, че този показател може да бъде подобрен. 

Делата не се отличават с особена сложност. Това изисква исковите молби да бъдат проучвани добре веднага с постъпването им в съда. Оставянето им без движение при констатирани нередовности е необходимо да става преди произнасянето на съда с разпореждане по чл. 131 от ГПК или най късно след получаване на отговора на исковата молба.

Съдиите се произнасят с разпореждане по чл. 131 от ГПК незабавно след постъпване на молбата, което е добра практика. Също такава е незабавното произнасяне с определение по чл. 140 от ГПК, след постъпване на отговора. Повечето от съдиите изработват, прилагат и се изпращат на страните подробни  проекти за доклади със съдържание, съответстващо на разпоредбата на чл. 146 от ГПК. Други изготвят подробни доклади в открито съдебно заседание. Явен е стремежът на съдиите в гражданско отделение да разглеждат и приключват делата в кратки срокове.

Причините за отлагането на делата могат да се обобщят в две групи – несвоевременно изготвяне на заключение, неявяване на вещо лице и неявяване на свидетели. Проверяващите не констатираха случаи на прилагане на разпоредбите на чл. 85 – чл. 88 ГПК.

Съдиите докладчици, разглеждащи граждански дела проучват задълбочено приложените по делата книжа преди съдебно заседание, поради което са изолирани случаите на постановяване на определение за отмяна хода по същество. и преодоляване на практиката на многократно отлагане на делата за представяне на нови доказателства.

Прилага се разпоредбата на чл. 149, ал. 2 от ГПК, относно посочване на дата на обявяване на съдебния акт и тази дата се спазва. Също единични са случаите на неспазване на срока по чл. 235, ал. 5 от ГПК.

По частните граждански дела с правно основание чл. 390 от ГПК следва стриктно да се прилага разпоредбата за отмяна на обезпечението по чл. 390, ал. 3 от ГПК при непредставени доказателства за предявен обезпечен иск. 
Разпоредбите по ГПК, касаещи заповедното производство се спазват.

ПРЕПОРЪКИ:

1. Председателят на Районен съд Монтана да свика общо събрание на съда, на което да бъдат обсъдени следните въпроси:

1.1. Прилагането на ГЛАВА ШЕСТА, РАЗДЕЛ ПЪРВИ от ГПК.

1.2. Прилагането на дисциплиниращи мерки от съда спрямо страните, вещите лица и свидетелите, включително и тези регламентирани с чл.85 – чл. 88 ГПК.

2. Председателят на Районен съд Монтана да продължи с положителната практика относно изискване на тримесечни справки за сроковете на постановяване на съдебните актове и едномесечни справки относно администрирането на спрените дела.
9. ОКРЪЖЕН СЪД МОНТАНА

ИЗВОДИ:

ОРГАНИЗАЦИЯ НА АДМИНИСТРАТИВНАТА ДЕЙНОСТ

Административната дейност в Окръжен съд Монтана е добре организирана в съответствие с административния опит на Председателя на съда. Работата на съда е регулирана със заповеди, издадени от административния ръководител. 
Но съществен недостатък в организацията на административната дейност е воденето на книгата за открити заседания, книга за закритите заседания и описна книга. Вместо тях, съдът използва така наречените „картони”, които са въведени през 1974г. 
Настоящата правна уредба на организация на съдебното деловодство е различна и е посочена в ПАРОАВАС. Съгласно същата съдът е задължен да води посочените книги. Липсата им обективно възпрепятства извършване на проверка на отчетените статистически данни. Следва ръководството на съда да съобрази деловодството си с действащата правна уредба.

Друг пропуск в организацията на административната дейност е неясното разграничение на гражданските и търговските дела. Търговски спорове са образувани като граждански дела. Това създава предпоставки за забавяне в движението на търговските дела, с оглед различната процедура за размяна на книжа по чл.378, във вр. с чл.365 от ГПК. 

ОБРАЗУВАНЕ И ДВИЖЕНИЕ НА ДЕЛАТА

Образуването на първоинстанционните, въззивните граждански и търговски дела и частните граждански дела, насрочването и разглеждането им в Окръжен съд Монтана в открити заседания е организирано добре, в съответствие с професионалния опит на съдиите. Натовареността на съдебните състави е ниска. 
Постъпилите в съда искови молби се проучват внимателно и не се допуска оставяне без движение на делата в открито заседание. Редки са случаите и на постановяване на определение за отмяна хода по същество, което показва добра подготовка на делата преди насрочените открити заседания. 
Съдебните заседания се насрочват през кратки интервали от време. Делата не се отлагат безпричинно и протичат в 2 до 3 съдебни заседания. Докладчиците посочват дата на обявяване на решението, съобразно разпоредбата на чл.149, ал.2 от ГПК. Решенията се постановяват в срок. Известно забавяне има при решаването на въззивните дела, което следва да бъде преодоляно.

Спрените дела се администрират редовно.

Касационните жалби се проверяват, относно редовността им и се изпращат на ВКС незабавно.

Срочно се образуват и решават първоинстанционните частни граждански и въззивните частни граждански дела. Налице е противоречива практика на съда по определяне на началния момент на срока за предявяване на обезпечения иск по чл.390, ал.3 от ГПК. Практиката на съда в тази насока е необходимо да бъде уеднаквена.

ПРЕПОРЪКИ:

1. Председателят на Окръжен съд Монтана да предприеме необходимите действия за: 

1.1. Незабавното въвеждане в деловодството на съда на Книга да открити заседания, книга за закрити заседания и описна книга съобразно разпоредбата  на чл. 50, ал.1, т, 2, 3 и 4 от ПАРОАВАС.

1.2. Ясното разграничение на гражданските и търговските дела още при образуването им и класирането им в папки с различен цвят, съобразно разпоредбите на чл.92, ал.1 от ПАРОАВАС.

2. Председателят на Окръжен съд Монтана да свика общо събрание на съда, на което да бъдат обсъден следния въпрос:

2.1. Подобряване срочността на решаване на въззивните дела.

2.2. Уеднаквяване практиката на съда по определяне на началния момент на срока за предявяване на обезпечения иск по чл.390, ал.2 от ГПК, съобразно Тълкувателно Решение № 1/14.09.2009г. по тълк.д.№ 1/2008г. на ОСГК и ОСТК на ВКС.
10. СОФИЙСКИ РАЙОНЕН СЪД
ПЪРВО ГРАЖДАНСКО ОТДЕЛЕНИЕ

ОБОБЩЕНИ ИЗВОДИ ЗА ДЕЙНОСТТА НА ПЪРВО ГО

А. ОБЩО ПОСТЪПЛЕНИЯ ГРАЖДАНСКИ ДЕЛА

Безспорно е обстоятелството, че Софийския районен съд е най-натовареният откъм постъпили дела в страната. Постъпилите граждански дела през 2009 г. в І ГО и  във ІІ ГО общо са 57596 бр. дела и от една страна не може да стане каквото и да е сравнение с други районни съдилища в Р. България. От друга страна различно е постъплението дела на І ГО и на ІІ ГО. Статистическите данни по таблицата сочат повече дела, разпределени на съдиите от І ГО или с 844 бр. повече през 2009 г. и с 245 бр. повече през първото полугодие на 2010 г., в сравнение с разпределените дела на съдиите във ІІ ГО. 

Проверката установи, че постъпленията граждански дела за 2009 г. на всеки състав в ПЪРВО ГО се движи в относително едни и същи граници: от 1042 бр. до 1172 бр. при средна натовареност 1100 дела. 

Натовареността по постъпилите заповедни производства е в едни и същи граници, с изключение на съставите с намалена натовареност и съставите, които не са имали титуляр през цялата година. 

Обезпечителните производства се разпределят на трима съдии по дежурство ежеседмично и тук не би могло да се направи извод за средна натовареност. Броят обезпечения се движи  между 70 до 103 дела на състав.
Б. ЗАПОВЕДНИ ПРОИЗВОДСТВА

По тези дела съдиите са се произнасяли средно в рамките на 5 до 20 дни. По време на проверката се намериха дела, които не бяха администрирани за период от 6, 8, 9 месеца и 1 година. Като обективни причина за забавянето на делата следва да се посочи огромния брой дела на доклад на съдебните деловодители през 2009 г. и факта, че в едно деловодство са се обработвали делата по исковото и заповедното производства. След създаване на заповедното деловодство и обособяването му през м. януари 2010 г. в отделно помещение, са предприети необходимите мерки и администрирането на делата е по-ритмично.  

В.  ОБЕЗПЕЧИТЕЛНИ ПРОИЗВОДСТВА

Съдиите са се произнасяли в деня на постъпването на молбата, или в срок от 2 до 3 дни, който при този обем постъпления, считаме за разумен. При допускане на обезпеченията съдиите, в преобладаващата част от делата, са определяли парична гаранция и след внасянето й с представяне документа по делото е издавана обезпечителната заповед. Стриктно е спазвана разпоредбата на чл. 390, ал. 3 изр. първо ГПК, като е определян срок до 1 месец, а в не редки случаи съставите са определяли и по кратък срок - 20 дни, с оглед задълбочената преценка относно правната и фактическата сложност на бъдещия иск. При непредставяне доказателства за предявения иск съдът служебно е отменял допуснатото обезпечение, съгласно чл. 390, ал. 3 изр. второ ГПК, с редки изключения. Съдиите са определяли датата на получаване обезпечителната заповед като начална дата, от която почва да тече срока за предявяване бъдещия иск. Проверката не констатира случаи на разглеждане молби за обезпечения в нарушение на родовата подсъдност. 

Г. ДЕЛА ПО РЕДА НА Глава двадесет и пета ГПК /БЪРЗО ПРОИЗВОДСТВО/

Съдиите в І ГО проявяват стремеж по делата, образувани по реда на Глава двадесет и пета ГПК – бързо производство, за спазване на сроковете, с изключение на срока визиран в чл. 312, ал. 1 ГПК и срока, визиран в чл. 312, ал. 1, т. 1 ГПК. Магистратите обясниха неспазването на срока по чл. 312, ал. 1, т. 1 ГПК, поради невъзможност за изготвяне на експертизите, когато са допуснати от съда и невъзможност за призоваване на страните, с цел спазване срока по чл. 56, ал. 3 ГПК, които проверяващия екип счита за обективни причини. Установи се, че на някои състави през 2009 г. не са разпределени дела по чл. 310 и сл. ГПК, а други състави са разгледали само по 1-2 дела.
Липсата на обозначаване на тази категория дела, съгласно чл. 92, ал. 5 ПАРОАВАС, доведе до невъзможност съдебните деловодители да направят справка за броя им. Данните за броя на разгледаните дела беше предоставен от съдията-титуляр. При съставите със смяна на титуляри, проверката не можа да установи действителния брой дела, разгледани по реда на чл. 310 и сл. ГПК.

Д. СПРЕНИ ДЕЛА

Проверката констатира, че една част от съставите са правили проверки по спрените дела през 2009 г. и през м. януари на 2010 г. по движението на преюдициалните дела. Останалите състави - по препоръка на проверяващите, разпоредиха на деловодителите да се извършат незабавно такива справки по делата.  

Е. ДЕЛА БЕЗ ДВИЖЕНИЕ

При проверка на делата без движение се установи широк диапазон: най–малко дела без движение на състав са 54 бр., а най-голям брой дела - 279 бр., при средно 130 дела на състав. Бройката дела без движение беше предоставена на датата на проверката на състава от всеки деловодител, констатирано и на място в деловодството от проверяващия екип. Намериха се и недокладвани дела на титуляри на състави за период от 1 година и половина до 4 години, а в изолирани случаи и по 10 години. По време на проверката на тези дела, по препоръка на проверяващия екип бяха предприети необходимите процесуални действия от съдиите. Причината за неадминистриране делата без движение е недобрата работа на определени съдебни деловодители, смяна на титуляра на състава, както и липсата на титуляри на някои състави, продължила за по-дълъг период от време. В изключително тежко състояние, делата без движение бяха на 48 и 49 състав, като по време на проверката се откриха недокладвани дела от 5 до 10 години, по вина на напусналия деловодител. Голямата част от делата без движение вече са администрирани, следят се сроковете и се докладват своевременно на съдията.

Проверяващият екип установи, че от постъпване в срока по чл. 131 ГПК отговора на ответника или изтичане на този срок при неподаден отговор, до постановяване на определението по чл. 140 ГПК, периода е средно от 10 до 60 дни, в редки случаи - 90 дни, като изолирани са случаите над 3 месеца. 
Ж. ИСКОВИ ПРОИЗВОДСТВА

- ВРЕМЕВИ СРОКОВЕ ЗА ИЗВЪРШВАНЕ ДЕЙСТВИЯТА по чл. 140 ГПК

По време на проверката бе констатирано забавяне при някои състави от Първо ГО по отношение предприемане в разумен срок предвидените в чл. 140 ГПК подготвителни действия по разглеждане в открито съдебно заседание на делата с извършена размяна на книжа. Тези констатации бяха споделени от екипа с ръководството на СРС. 
Похвална е инициативата на председателя на СРС, който с оглед преодоляване на констатираното забавяне и гарантиране на разумни времеви стандарти за разглеждане на образуваните в СРС граждански дела, е издал Заповед № АС – 263/08.11.2010 г., с която е указано произнасяне до 30.11.2010 г., по реда на чл. 140 ГПК, на общо 21 състава от Първо и Второ ГО по конкретно посочени дела с извършена размяна на книжа до 30.09.10 г. 
ВИСЯЩИ ДЕЛА

Друг показател, от който може да се направи извод за организацията на работа на съдията е висящността на делата. Към 01.10.2010 г., месеца в който приключи проверката на І ГО, висящността варира между 632 дела и 163 дела 

НАСРОЧЕНИ  ДЕЛА в СЪДЕБНО ЗАСЕДАНИЕ

През 2009 г. съставите решили най-много дела се открояват и с най-голям брой насрочени към брой отложени дела между 739 бр., от които отложени 495 бр. и с 542 бр. и отложени 346 бр.  

И с най-малък брой насрочени дела към брой отложени дела между 89 бр., от които отложени 59 бр. и с насрочени 39 бр. и отложени 24 бр. Малкото насрочени в с.з. искови производства някои от съставите се дължи на обективни причини: поради липсата на титуляр, спрените дела и  делата без движение не са били докладвани за администрирането им. 

- ДЕЛА С ОТМЕНЕН ХОД ПО СЪЩЕСТВО

Проверката на делата с отменен ход по същество установи средно по 6 бр. дела на състав. По този показател, с оглед броя искови производства, като повечето дела са с фактическа и правна сложност, може да се направи извод за добра предварителна подготовка по делата, от страна на съдиите в Първо ГО. 

-  РЕШЕНИ ИСКОВИ ПРОИЗВОДСТВА

Съпоставяйки съставите по натовареност на постъпили дела към натовареност на решени искови производства показателите са различни. Съставите с отлична организация при своевременната проверка на ИМ и доказателствата след образуването на делата, както и ритмичното администриране на докладите, са и с висока  успеваемост в приключването им. Най-голям брой решени искови производства са 193 бр., най-малък брой решени искови производства през 2009 г. са 8 бр., но тук следва да се има предвид, че състава е поет от титуляр на 01.06.2009 г. 

Уместно е да се посочат границите, в които се движат решените дела от съдиите - докладчици, при непълна година по състави: *** поел състав на 18.05.2009 г. и за 5 месеца и 12 дни - решил 68 дела; *** поел състав на 07.10.2009 г. и за 2 месеца и 23 дни - решил 49 дела; *** поел състав на 01.07.2009 г. и за 5 месеца - решил 72 дела; *** поел състав на 04.03.2009 г. и за близо 10 месеца е решил 75 дела; *** поел състав на 01.09.2009 г. и за 3 месеца е решил 21 дела.

З. СРОЧНОСТ ПРИ ОБЯВЯВАНЕ НА СЪДЕБНИТЕ РЕШЕНИЯ, съгласно чл. 235, ал. 5, изр. първо и чл. 13 ГПК

Проверката констатира, че съставите на Първо ГО нямат необявени решения по исковите производства, приключили през 2009 г. и първото тримесечие на 2010 г.     
Определено трябва да се каже, че точното прилагане на изискванията на ГПК, което безусловно трябва да се прави, е в разрез със срока за приключване и решаване на гражданските дела. От една страна, законодателят е въвел срок за обявяване на съдебния акт съгласно чл. 235, ал. 5, изр. първо ГПК, но от друга страна, в общите разпоредби на ГПК – чл. 13 сочи, че разглеждането и решаването на делата трябва да става в разумен срок. 

1. По този показател се открояват съдии - отличници – председателстващи 6 състава на СРС които през 2009 г. са обявили всичките си съдебните актове в срока по чл. 235, ал. 5 изр. първо ГПК 
2. На следващо място, през 2009 г., 4 са съставите на СРС 2-ро ГО с обявени една част решения в срок до 1 месец и другата по-голяма част - в срок до 2 месеца и малка част в 3 месечния срок. 

Аналогично е положението при тези състави и през първото тримесечие на 2010 г., но вече по-голямата част от решенията са обявени в срок до 1 месец.

3. 12 са съставите, които през 2009 г. са обявили решенията си преимуществено в срок до 2 месеца и една част в срок до 3 месеца. 

4. През 2009 г. и първото тримесечие на 2010 г. съставите, обявили решения в срок над 3 месеца, след датата на заседанието в което е приключило делото са 10 бр.
За останалите съдии, резултатът в съотношението на обявените решения над 3 месеца през 2009 г. с първото тримесечие на 2010 г. е различен. Големият брой актове обявени над 3 месеца на *** състав през 2009 г. е съществен в правораздавателната дейност на съдиите *** и ***. Не може да не се отбележат положителните промени през проверения период на 2010 г. в дейността и на двамата, след като съдия *** е обявил 40 акта в срок до 3 месеца от общо 49, а съдия *** - 48 акта в срок до 3 месеца, от общо 52. Съдиите ***, *** и ***, независимо от тяхната натовареност, следва да положат усилия за срочност при обявяване на съдебните актове, съобразно чл. 13 ГПК.
  

II. ЕФЕКТИВНОСТ И ОЦЕНКА
Въз основа на анализираните показатели, проверяващият екип на ИВСС открои 9 състава в Първо ГО, чиито титуляри през 2009 и първото тримесечие на 2010 г. са с високо чувство на отговорност, като магистрати и упражняват качествен контрол върху работата на съдебния деловодител и съдебния секретар. 

ПРЕПОРЪКИ:

1. Председателят на СРС да създаде нужната организация за спазване разпоредбата на чл. 103, ал. 3 ПАРОАВАС - резултатът от решените дела да се отразява в срочната книга от съдията-докладчик собственоръчно или чрез залепване диспозитива на решението с отбелязване датата на обявяване на акта и предаването му на деловодителя.

2. Председателят на СРС, с оглед правомощията, визирани в чл. 80 ЗСВ, да предприеме необходимите мерки, относно:

2.1. Обозначаване делата по Глава двадесет и пета ГПК с жълт етикет, съгласно разпоредбата на чл. 92, ал. 5 ПАРОАВАС;

2.2. извършване инвентаризация на делата по Глава тридесет и седма ГПК в заповедното деловодство, с цел срочното  им администриране.

3. Председателят на СРС да създаде нужната организация по своевременното администриране на спрените дела и делата без движение, с оглед разпоредбата на чл. 107 ПАРОАВАС. 

4. Председателят на СРС да предприеме по-строги мерки спрямо служителите в служба „Деловодство на Първо ГО”, с оглед спазване изискванията на ПАРОАВАС и вътрешните актове, както и периодично да извършват проверки на делата, които не са насрочени и делата, по които производството е спряно, с ежемесечно докладване на резултатите.   

5. Председателят на СРС, в изпълнение правомощията по чл. 80, ал. 1, т. 9 ЗСВ, да свика Общо събрание на Гражданската колегия на съда за:   

5.1. Обсъждане и уеднаквяване практиката по оставените без движение дела, по които са дадени, но неизпълнени указания за вписване на Исковата молба, във връзка с Тълкувателно решение № 3/2009 г., от 19.07.2010 г. на ОСГК на ВКС;

5.2. Повишаване ефективността на гражданския процес, чрез организация за спазване сроковете по чл. 312 ГПК в бързото производство и срока по чл. 395, ал. 2 ГПК в обезпечителното производство;

5.3. Минимизиране възможността за оставяне на ИМ без движение, след отмяна хода по същество по делата, поради констатирани в срока за произнасяне нередовности и прецизиране събирането нови доказателства по чл. 143, ал. 2 и по чл. 147 ГПК, свързани с насрочване нови съдебни заседания, с извършване АНАЛИЗ с изводи и препоръки.

6. Председателят на СРС и в бъдеще да полага усилия за решаване проблема и състоянието на съдебната сграда на СРС,  включително битовото устройване работните места на съдиите, в изпълнение на т. 32 и т. 33 на раздел V в Препоръка СМ/Rec (2010) 12  на Комитета на министрите до ДЧ относно съдиите.

7. Съдиите от ПЪРВО ГРАЖДАНСКО ОТДЕЛЕНИЕ, въпреки изключително голямата натовареност, да продължават и в бъдеще да полагат усилия по създадената добра организация на дейността по образуване, движение и приключване на делата в Районен съд – София.

ВТОРО ГРАЖДАНСКАО ОТДЕЛЕНИЕ

ИЗВОДИ:

І. ОРГАНИЗАЦИЯ НА АДМИНИСТРАТИВНАТА ДЕЙНОСТ

1. Слаба е координацията между председателите на съдебните състави, съдебният секретар и деловодител. Това рефлектира пряко върху бързината на процеса поради неизпълнение в срок на указанията на председателя на състава ;

2. Наложително е въвеждането на деловодна електронна система. Внедряването и ще рефлектира в няколко посоки: На първо място ще се постигне прозрачност в работата на съда; На второ ще се извършват бързи справки по движението на делата. На трето място използването и ще има дисциплиниращ ефект по отношение на съдии, деловодители и съдебни секретари относно своевременно докладване на делата, постановяване съдебни актове по докладваните дела и изпълнение на разпорежданията на съда;

3. В деловодството следва да бъдат водени освен книга за открити заседания /срочна книга/ и всички останали книги предписани от ПАРОАВАС, а именно: азбучен указател за образуваните граждански, дела; описна книга; книга за закрити и разпоредителни заседания; книга за получените и върнати призовки и други съдебни книжа; регистър на съдебните решения по чл. 235, ал. 5 ГПК; Това е особено наложително с оглед липсата на деловодна електронна система;

4. Делата подлежащи на разглеждане по реда на Глава ХХV от ГПК „Бързо производство” следва да се отбелязват с жълт етикет, съобразно разпоредбата на чл.92, ал.5 от ПАРОАВАС, което ще спомогне за преодоляване на практиката на забавено движение на тези дела;

5. Необходимо е стриктното спазване на разпоредбата на чл.98, ал.2 от ПАРОАВАС, относно докладването на делата на съдия-докладчика след вписването им в описната книга.

6. Служба "Съдебно деловодство" в съответствие с чл.99 ал.1 от ПАРОАВАС следва да изпраща призовките по новообразуваните дела най-късно в тридневен срок от насрочването им;

7. Необходимо е дейността на Служба "Съдебно деловодство" да бъде съобразена с разпоредбата на чл.101 от ПАРОАВАС, за незабавно преглеждане на върнатите призовки, а неправилно връчените и невръчените да бъдат докладвани в същия ден на съдията докладчик;

8. Съобразно разпоредбата на чл.104 от ПАРОАВАС е необходимо обявленията за постановените решения да бъдат изпращани на страните най-късно на следващия ден след предаване на делото в служба „Съдебно деловодство”;

9. Необходимо е стриктното спазване на разпоредбата на чл. 105 от ПАРОАВАС, относно следенето от служба „Съдебно деловодство” за своевременното връчване на книжата по делата и изтичане на сроковете за обжалване;

10. Съобразно разпоредбата на чл. 106 от ПАРОАВАС следва Служба "Съдебно деловодство" ежемесечно извършва проверка на делата, които не са насрочени, и да докладва резултата на административния ръководител на съда или определен от него съдия. По този начин ще бъде подобрено администрирането на спрените дела и делата образувани преди 01.01.2008г;

11. Констатираното в някои състави забавено администриране на въззивните жалби показва, че е необходимо стриктното спазване на сроковете по чл.109 и 110 от ПАРОАВАС, относно незабавното докладване на жалбите на съдията докладчик след постъпването им, както и тридневния срок за изпращане на делото на въззивния съд след изтичане срока за възражение на ответника;

12. Съдебните секретари следва да подобрят работата си, съобразно разпоредбата на чл.64, ал.1 т.4 от ПАРОАВАС, относно стриктното и навременно изпълнение на разпорежданията на съда, постановени в откритите заседания;

13. Съдебните секретари е необходимо и да положат усилия за спазването на седемдневния срок по чл.64, ал.1, т.7 от ПАРОАВАС, относно проверката на върнатите призовки и други книжа по делото и докладването на резултата на съдията-докладчик, както и тридневния срок по т.8 на същия член, за изготвяне на призовките за отложени дела и отразяване на резултата от съдебното заседание в книгата за открити заседания;

14. Делата следва да бъдат подредени от съдебните секретари и деловодители по реда на постъпване на книжата, съобразно разпоредбата на чл.64, ал.`1, т.3 от ПАРОАВАС;

15. С оглед преодоляване слабостите в организацията на административната дейност е необходимо съдебният администратор да осъществява стриктно правомощията си по чл.5, ал.1, т.1, 2, 3 от ПАРОАВАС за ръководене съдебните служители, управление на административната дейност на съда и осигуряване на организационната връзка между съдии и съдебни служители и подобряването и;

16. Резерв в подобряване движението на делата следва да се търси и в дейността на Служба „Връчване на призовки и съдебни книжа”. Връчителите следва да познават и прилагат разпоредбите по Глава VІ от ГПК „Връчвания и призовавания”. Следва да бъдат обучени да действат  самостоятелно при установен от тях друг адрес на връчване, различен от посочения в съобщенията и призовките, както и за връчване чрез залепване;

17. Следва също да бъдат съкратени сроковете за призоваване, които понякога стигат до 3 месеца при адресат юридическо лице с обществено известен адрес;

18. Съдиите докладчици следва да призовават страните и посредством съвременните комуникационни средства, при предпоставките за това съобщения и призовки да се връчват и на електронен адрес;

19. Положителна е практиката на СРС по отношение на обособяване на заповедните производства в отделно деловодство;

20. Предвид необходимостта от отчитане на реалното натоварване на съставите, следва да се обмисли възможността в книгата за открити заседания, респ. в деловодната програма на електронен носител, решенията постановени по чл.237, чл.239 от ГПК и по реда на” бързото производство” да се маркират, така че да е възможно по несъмнен начин се установи техният брой.

ІІ.ОБРАЗУВАНЕ И ДВИЖЕНИЕ НА ДЕЛАТА

1. Проверката установи, че делата се образуват в деня на постъпването им, или най-късно на следващия ден, което е положителна практика предвид обема на постъпващите книжа. Делата се разпределят равномерно между съставните.

2. Правната подготовка и професионалния опит на съдиите правораздаващи във ІІ ГО се проявяват в прецизно изготвените актове по чл.129, по чл.131 и в проектите на доклади.Тези актове са със съдържание съответстващо на закона, съдиите не подхождат формално при тяхното постановяване, изписани са на професионален юридически език.

3. Положителна констатация е, че случаите на оставяне на исковата молба без движение от открито заседание и на отмяна на определенията за даване ход на устните състезания са инцидентни и мотивирани от обстоятелства, които не се дължат на пропуск на съда.

4. Административното ръководство така е регулирало разглеждането на делата, че във ІІ ГО не се констатира забавяне на процеса поради отвод на съдия-докладчик.

5. Относно движението на делата следва да се съкратят значително сроковете за произнасяне с разпореждане по чл.131 от ГПК, с определение по чл.140 от ГПК, както и с разпореждане за оставяне без движение при нередовна искова молба. Тревожна е констатацията за постановяване на актовете по чл.129, чл.131 и чл.140  от ГПК със забавяне от един до 6 месеца. Така на първо място, значително се удължава висящността на спора. На второ място, делото не се насрочва за открито заседание и във времето се отлага момента на постановяване на акта по съществото на спора. По този начин процедират предимно съставите, които срещат затруднение при спазване на едномесечния срок за обявяване на решенията си. Поставя се въпросът дали съзнателно се удължава подготвителната фаза на процеса с цел намаляване на броя на дела решени по същество. По-малкият брой решени дела дава възможност за по-срочното изписване на съдебния акт, респективно води и до спазване на срока по чл.235, ал.5 от ГПК. На трето място, по описаната причина се увеличава и броя на висящите дела на състава, което обстоятелство само по себе си затруднява администрирането на делата от съдия-докладчика и възпрепятства срочното изпълнение на разпорежданията му от деловодителя.

6. Особено внимание следва да се обърне на спазване на императивните срокове, определени в Глава ХХV от ГПК „Бързо производство”;

7. Последователно и прецизно съдиите следва да прилагат разпоредбата на чл.147 и чл.159 от ГПК относно преклузия на доказателствени искания и недопускането на доказателства;

8. Неприсъствените решения следва да бъдат мотивирани, съобразно разпоредбата на чл.236, ал.2 от ГПК и отразени в отделен акт, а не в протоколите от съдебни заседания, в които делото е обявено за решаване;

9. Необходимо е съдиите докладчици да проявят усърдие при спазване на инструктивния срок по чл.235, ал.5 от ГПК;

10. Следва да се спазва служебното начало регламентирано с разпоредбата на чл.7, ал.2 от ГПК, като обща разпоредба за връчване на страните на актовете подлежащи на обжалване и специалната разпоредбата на чл.240, ал.1 ГПК, относно връчването на неприсъственото решение;

11. Необходимо е редовно да се администрират спрените дела, поне веднъж на 6 месеца, както и да се ускори работата по делата образувани преди 01.01.2008г.;

12. Съдиите докладчици, въпреки големия обем дела по заповедно производство следва да положат усилия за спазване на тридневния срок по чл.411, ал.2 от ГПК за произнасяне при редовно заявление със Заповед за изпълнение по чл.410 от ГПК и чл.417 от ГПК;

13. Към заповедите по чл.417 от ГПК следва задължително да бъдат прилагани и разпореждания за незабавно изпълнение в съответствие с разпоредбата по чл..418, ал.1 от ГПК, доколкото обективират необходимостта от издаване на изпълнителен лист;

14. Всички състави са равномерно натоварени. Повечето от съдиите администрират в срок разпределените им дела, насрочват ги ритмично, на малки интервали, спазват сроковете по чл.235, ал.5 и чл.316 от ГПК. Но в акта подробно са отчетени и съставите, които не се справят с процеса на правораздаване. По отношение на тях административното ръководство следва да изиска разработване на индивидуални планове за работа, да следи за спазването им и при липса на положителни резултати да предприеме мерки по реализиране на дисциплинарна отговорност.

ПРЕПОРЪКИ:

1. Председателят на СРС, съдия Красимир Влахов да упражни правата си по чл.80, ал.1,т.1 от ЗСВ и в съответствие с изводите отразени в раздел І да:

1.1. предприеме необходимите мерки с цел отстраняване пропуските в работата на съдебната администрация. 

1.2. упражнява контрол на работата на съдебния администратор и да изисква изпълнение на служебните задължения в пълен обем.

1.3. Изиска от председателите на съставите, които не се справят с процеса на правораздаване, да изготвят индивидуални планове за работа си, да следи за спазването им и при липса на положителни резултати да предприеме мерки по реализиране на дисциплинарна отговорност.

2. Председателят на СРС, съдия Красимир Влахов да упражни правата си по чл.80, ал.1,т.9 от ЗСВ и свика общо събрание на съда, на което да бъдат обсъдени следните въпроси:

2.1. След анализ на натовареността на съда , на всеки съдебен състав по отделно, на фактическата и правна сложност на разглежданите делата, да се определи времетраенето на разумния срок за постановяване на разпорежданията по чл.129 и по чл.131 от ГПК и. на определенията по чл.140, ал.1 от ГПК. В съответствие с взетото решение Председателят на СРС, на основание чл.80, ал.2 от ГПК, да издаде заповед и следи за спазването й.

2.2. Неприсъствените решения следва ли да се постановяват в отделен акт или да продължи практиката по отразяването им в протокола от съдебно заседание и при поискване на препис от решението на страната да се издава препис от протокола.

2.3. Редовността на връчване на съобщения и призовки по делата приключили с решения постановени по реда на чл.239 от ГПК, както и спазване на разпоредбата на чл.240, ал.1 от ГПК.
ТРЕТО ГРАЖДАНСКО ОТДЕЛЕНИЕ
ИЗВОДИ:
= *** състав:

От проверените граждански дела, е видно, че председателят на *** състав е допускал пропуски, в следните насоки: 

Образуване на делата. Оставяне на и.м./м без движение.

Делата са образувани в деня на постъпването им или на следващия ден. Част от тях са оставяни без движение. Най-честите причини за оставяне на делата на в СРС, ІІІ ГО, *** съдебен състав „без движение” при образуването им, са нередовности на подадените молби, свързани с неясно формулирани искания и липса на конкретизация на определени действия по ЗЗДН. Част от делата, включително и дела, образувани по реда на бързото производство, не са администрирани своевременно при постъпването на исковите молби/молби. 

 Движение на делата

При проверката бе констатирано, че делата са разглеждани в разумни срокове. Делата, по които производството е спряно не са администрирани периодично и ритмично. Съдебните заседания са насрочвани през разумен период от време, с изключение на делата, образувани по реда на бързото производство, при които не са спазвани изискванията на закона за насрочването им в триседмичен срок. Като причини за отлагане на делата може да се посочи нередовно призоваване на страните, ненавременно или неточно изпълнение на дадените от съда указания от страна на ищците и молителите, както и в някои случаи, поради процесуалното поведение на съответната ДСП към АСП.

Приключване на делата

Съдебните актове на председателя на *** състав са постановявани извън законоустановения срок, като в някои случаи забавянето е неоснователно дълго. 

= *** състав:

От проверените граждански дела, е видно, че са налице пропуски при движението и приключването на някои дела. Изключително неприятно впечатление прави лошото администриране на делата и особено на дела, разглеждани по реда на бързото производство след месец март 2009 г., когато на състава е бил командирован съдия ***. След проведен разговор с деловодител от служба „Деловодство”, се установи, че делата са докладвани, но не са администрирани от съдията и не са предприети необходимите последващи процесуални действия по тях.

Образуване на делата. Оставяне на и.м./м без движение.

Делата, след като са образувани в деня на постъпването им или на следващия ден, част от тях са оставяни без движение. Най-честите причини за това са нередовности на подадените молби, свързани с липса на конкретизация на определени действия по ЗЗДН и непредставяне на изискуеми от закона документи, както и проблеми, свързани с редовното призоваване на ответници и заинтересовани лица.


Движение на делата

По-голямата част от проверените дела са разглеждани в разумни срокове.

Установено бе, че по делата, разглеждани по реда на бързото производство или в по-съкратени срокове - по реда на раздел ІІ от ЗЗДН, съдебното производството е забавено неоснователно дълго. 

Причините за отлагане на делата и неприключването им в тримесечен срок са комплексни, като част от тях са следните: 1. нередовно призоваване на страните; 2. неприлагане разпоредбата на чл.74 от ГПК (отм.) / чл.88 от ГПК по отношение на длъжностните лица по връчването на призовките, книжата и съобщенията, въпреки, че невръчването им е причина за многократно отлагане на делата; 3. спрените дела не са администрирани своевременно, съобразно изискването по чл. 97 от ПАРОАВАС служба „Деловодство” да извършва ежемесечно проверка за ненасрочените дела и да ги докладва; 4. недостатъчно прецизното подреждане, организиране и контрол върху движението на делата в служба „Деловодство” предвид задълженията, регламентирани с чл. 32 от ПСАРОАВАС /отм./ и чл. 48 от ПАРОАВАС - част от делата са администрирани лошо, не са докладвани своевременно на съдията-докладчик за извършване на необходимите процесуални действия; 5. несвоевременно администриране на делата от председателя на състава и особено след м. март 2009 г.; 6. ненавременно или неточно изпълнение на дадените от съда указания от страна на ищците, молителите и заинтересованите лица.

Налице са и обективни причини по забавяне движението на делата, свързани със сравнително голямата натовареност на съда, липсата на титуляри на два състава през проверявания период, което води до натоварване на останалите състави, включително и на *** състав, както и проблеми при  изпълнение на съдебни поръчки.

Приключване на делата.

През 2008 година обявените за решаване дела на състава са приключвали в разумни срокове. Съдебните актове на *** състав са постановени в рамките на тримесечен срок, след обявявянето им, като изключение правят пет съдебни акта, постановени в 4 месечен срок след обявяване на делото за решаване. Към момента на проверката все още има ненаписани в законоустановения срок съдебни актове.

= *** състав:

От проверените граждански дела, е видно, че работата на председателя на *** състав е добра, с някои пропуски. Делата са разглеждани и са приключвали в приемливи срокове. При образуване и приключване на делата не се установиха пропуски. Не бяха констатирани съществени нарушения при движението на делата.  

Образуване на делата. Оставяне на и.м./м без движение.

Делата са образувани в деня на постъпването им. Част от тях са оставяни без движение. Най-честите причини за оставяне на делата на в СРС, ІІІ ГО, *** съдебен състав „без движение” при образуването им, са нередовности на подадените молби, свързани с неясно формулирани искания, неплащане на д.такса. 
Движение на делата

При проверката бе констатирано, че делата са разглеждани в разумни срокове. Съдебните заседания са насрочвани през кратък период от време. Като причини за отлагане на делата може да се посочи нередовно призоваване на страните, ненавременно или неточно изпълнение на дадените от съда указания от страна на ищците и молителите. Спазвани са законовите срокове, предвидени за дела, образувани по реда на бързото производство. 
Приключване на делата

Съдебните актове на председателя на *** състав са постановявани в законоустановения срок, независимо от сравнително голямата натовареност на съдебния състав. Съдът е постановявал съдебните актове по дела, образувани по реда на бързото производство, в обявения ден, съгласно чл. 315,ал.2 от ГПК. Съдебните решения са постановявани при спазване на сроковете по чл.235, ал.5 и чл. 316 от ГПК.

= *** състав:

От проверените граждански дела, е видно, че по-голямата част от делата са образувани, разглеждани и са приключвали в приемливи срокове. Не бяха установени пропуски и нарушения при образуване и приключване на делата. По отношение движението на делата, бяха констатирани някои  пропуски. 

Образуване на делата. Оставяне на и.м./м без движение.

Делата са образувани в деня на постъпването им или на следващия ден. Част от тях са оставяни без движение. Причините, поради които председателят на състава е оставял делата „без движение” са нередовности на подадените молби, свързани с уточняване на иска, неплатена държавна такса, липса на конкретизация на определени действия по ЗЗДН, както и проблеми, свързани с редовното призоваване на ответници и заинтересовани лица.

Движение на делата

По-голямата част от проверените дела са разглеждани и приключвани в разумни срокове. По делата, разглеждани по реда на бързото производство, е спазвана разпоредбата на чл. 311 от ГПК. Не във всички случаи се спазва изискването по чл. 312,ал.1,т.1 от ГПК за насрочване на делото за дата, не по-късно от три седмици.

Недостатъчно прецизно е подреждането, организирането и контрола върху движението на делата в служба „Деловодство”, съобразно задълженията, регламентирани с чл. 32 от ПСАРОАВАС /отм./ и чл. 48 от ПАРОАВАС, като следва да се отчете и огромния обем работа на определения за два съдебни състава деловодител.

Като причини за забавяне на съдебното производство следва да се посочат и ненавременното или неточно изпълнение на дадените указания от ищците, молителите и заинтересованите лица.

Налице са и обективни причини по забавяне движението на делата, свързани със сравнително голямата натовареност на съда, липсата на титуляри на два състава през проверявания период, което води да натоварване на останалите състави, включително и настоящия състав, както и проблеми при  изпълнение на съдебни поръчки.

 Приключване на делата.

Обявените за решаване дела на състава са приключвали в разумни срокове. Съдебните актове на състава са постановени в рамките на двумесечен срок. Въпреки голямата натовареност на състава, по-голямата част от съдебните актове са постановявани в рамките на едномесечния срок.

= *** състав:

От проверените граждански дела, е видно, че по-голямата част от делата са образувани, разглеждани и приключвали в приемливи срокове. Не бяха установени пропуски и нарушения при образуване и приключване на делата. По отношение движението на делата, бяха констатирани някои  пропуски. 

 Образуване на делата. Оставяне на и.м./м без движение.

Делата са образувани в деня на постъпването им или на следващия ден. Част от тях са оставяни без движение. Причините, поради които председателят на състава е оставял делата „без движение” са нередовности на подадените молби, свързани с уточняване на иска, липса на конкретизация на определени действия по ЗЗДН и представяне на изискуеми от закона документи, както и проблеми в хода на производството, свързани с редовното призоваване на ответници и заинтересовани лица. В някои случаи не са давани изчерпателни указания при първоначалното администриране на делото, което е довело до неколкократното оставяне на производството по делото без движение и като резултат – до забава на съдебното производство. Не е изисквано своевременно становище от компетентната АСП ДСП по местоживеенето на детето, съгласно ЗЗДт.

 Движение на делата

По-голямата част от проверените дела са разглеждани в разумни срокове.

Констатирано бе, че по някои от делата, разглеждани по реда на бързото производство или в по-съкратени срокове - по реда на раздел ІІ от ЗЗДН, съдебното производството е забавено. В някои случаи при делата, разглеждани по реда на бързото производство, исковите молби не са администрирани в деня на постъпването им, съгласно изискването по  чл. 311 от ГПК. 

 Основните причини за отлагане на делата и неприключването им в кратки срокове са нередовно призоваване на страните, несвоевременно администриране на делата, недостатъчно прецизното подреждане, организиране и контрол върху движението на делата в служба „Деловодство” предвид задълженията, регламентирани с чл. 32 от ПСАРОВАС /отм./ и чл. 48 от ПАРОВАС, както и ненавременно или неточно изпълнение на дадените указания от ищците, молителите и заинтересованите лица.

Следва да се отбележат и обективните причини за забавяне движението на делата, свързани със сравнително голямата натовареност на съда, липсата на титуляри на два състава през проверявания период, което  води да натоварване на останалите състави, включително и … състав, както и проблеми при  изпълнение на съдебни поръчки.

Приключване на делата.

Обявените за решаване дела на състава са приключвали в разумни срокове. Съдебните актове са постановени в едномесечен и в двумесечен срок. Въпреки сравнително голямата натовареност на състава, по-голямата част от съдебните актове са постановявани в рамките на едномесечен срок.

= *** състав:

От проверените граждански дела, е видно, че работата на председателя на състава е много добра, без съществени пропуски. Делата са разглеждани и са приключвали в приемливи срокове. Не бяха констатирани нарушения при образуването, движението и приключването на делата. 

Образуване на делата. Оставяне на и.м./м без движение.

Делата са образувани в деня на постъпването им или на следващия ден. Част от тях са оставяни без движение. Най-честите причини за оставяне на делата на състава „без движение” при образуването им, са нередовности на подадените молби, свързани с неясно формулирани искания и липса на конкретизация на определени действия по ЗЗДН.

 Движение на делата

При проверката бе констатирано, че делата са разглеждани в разумни срокове. Съдебните заседания са насрочвани през кратък период от време. Като причини за отлагане на делата може да се посочи нередовно призоваване на страните, ненавременно или неточно изпълнение на дадените от съда указания от страна на ищците и молителите.

  Приключване на делата

Съдебните актове на състав са постановявани в законоустановения срок, независимо от сравнително голямата натовареност на съдебния състав.

= *** състав:

От проверените граждански дела, е видно, че по-голямата част от делата са разглеждани и са приключвали в приемливи срокове. Не бяха констатирани нарушения при образуването, движението и приключването на делата. 

Образуване на делата. Оставяне на и.м./м без движение.

Делата са образувани в деня на постъпването им или на следващия ден. Част от тях са оставяни без движение. Най-честите причини за оставяне на делата на състава „без движение” при образуването им, са нередовности на подадените молби, свързани с неясно формулирани искания и липса на конкретизация на определени действия по ЗЗДН.

 Движение на делата

При проверката бе констатирано, че делата са разглеждани в разумни срокове. Като причини за отлагане на делата и неприключването им в тримесечен срок са нередовно призоваване на страните, ненавременно или неточно изпълнение на дадените от съда указания от страна на ищците и молителите.

Приключване на делата

Съдебните актове на състава са постановявани в рамките на два до три месеца. Изключение правят два от съдебните актове, постановени в 4 месечен срок. Следва да се отчете и фактът, че през проверявания период председателя на състава е изпълнявал длъжността зам.председател на СРС, с повече ангажименти като административен ръководител на отделението и с по-малко разпределени дела. 

= *** състав:

От проверените граждански дела, е видно, че председателя на състава е осъществил действия или бездействия, което неоправдано забавя производството по делата и е допуснал неспазване на сроковете, предвидени в процесуалните закони. В някои от случаите по дела с правно основание чл. 73, ал.2 от СК (отм. бр. 47/2009г, в сила от 01.10.2009г) е прилагал закона нееднакво – констатирана бе противоречива практика. Допуснал е нарушение на Наредба №6 от 20.02.2008г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство (ДВ бр. 22 от 28.02.2008г.); нарушения на чл. 15, ал.1 и ал.6 от ЗЗДт.

След извършена допълнителна проверка на място в Софийски районен съд, във връзка с оспорване на констатации по акта, се установи и бе отразено в Отговор на възражение срещу Акт за резултати от извършена проверка на софийския районен съд,  ІІІ ГО, че следва да отпаднат дадените на председателя на състава препоръки, за които липсват основания, а именно: - да прилага по-прецизно разпоредбата на чл.129 от ГПК; - да прилага по-прецизно нормите на Закона за защита от домашно насилие; - да спазва разпоредбите на чл.15, ал.1 и ал.6 от ЗЗДт; - да спазва родовата подсъдност, уредена в чл.410, ал.1, т.1, вр.  чл.103, вр. чл.104 от ГПК.

Служителите в служба „Деловодство” са допуснали неизпълнение на задълженията си по чл. 83, ал.1 и 5 от ПАРОАВАС, не са попълвали прецизно документите за съдебна поръчка и не са администрирали редовно спрените дела.

= *** състав:

От проверените граждански дела, описани в обстоятелствената част на настоящия акт,  е видно следното:

Образуване на делата. Оставяне на и.м./м без движение.

Делата, след като са образувани в деня на постъпването им или на следващия ден, част от тях са оставяни без движение. Най-честите причини за оставяне на делата на в СРС, ІІІ ГО, *** съдебен състав „без движение” при образуването им или в последствие, са нередовности на подадените молби, свързани с невнесени дължими държавни такси, липса на конкретизация на определени действия по ЗЗДН, както и проблеми, свързани с редовното призоваване на ответници и други участници в процеса.

Движение на делата

Констатирано бе, че по делата, разглеждани по реда на бързото производство или  в по-съкратени срокове - по реда на раздел ІІ от ЗЗДН, съдебното производството е забавено неоснователно дълго;

Причините за отлагане на делата и неприключването им в тримесечен срок са комплексни, като част от тях са следните: 1. нередовно призоваване на страните; 2. неприлагане разпоредбата на чл.74 от ГПК (отм.) / чл.88 от ГПК по отношение на длъжностните лица по връчването на призовките, книжата и съобщенията, въпреки, че невръчването им е станало причина за многократно отлагане на делата; 3. недостатъчно прецизното подреждане, организиране и контрол върху движението на делата в служба „Деловодство” предвид задълженията, регламентирани с чл. 32 от ПСАРОВАС /отм./ и чл. 48 от ПАРОВАС: - част от делата са администрирани лошо, поради ненавременното им докладване на съдията-докладчик за извършване на необходимите процесуални действия; - не се изпълняват резолюциите на съда за изпращане на писма за обяснения от призовкарите. 4. ненавременно или неточно изпълнение на дадените указания от ищците, молителите и заинтересованите лица;

Налице са и обективни причини по забавяне движението на делата, свързани със сравнително голямата натовареност на съда, липсата на титуляри на два състава през проверявания период, което води до натоварване на останалите състави, както и продължително отсъствие по болест на председателя на състава.

 Приключване на делата

Съдебните актове на състава са постановени в рамките на тримесечен срок, след обявявянето им, като изключение правят четири съдебни акта по цитираните по-горе дела, постановени в рамките на 4 месеца.

= *** състав:

*** - съдия в Софийски районен съд полага старание за подобряване на организацията на работата в отделението. Следва да предприема по- строги мерки спрямо служителите в служба „Деловодство” с оглед спазване изискванията на ПАРОАВАС и др. нормативни актове, които регламентират тяхната дейност. Съдия Григорова познава отлично нормите на процесуалните и материалните закони и използва всички възможности на ГПК за дисциплиниране на страните, с оглед спазване на разумния срок за разглеждане на делата- чл. 13 ГПК.
Служителите в служба „Деловодство” са допуснали неизпълнение на задълженията си по чл. 83, ал.1, 5, 6 и 8  от ПАРОАВАС-  не са обозначили с жълт етикет делата по чл. 82 и чл. 86 от СК, които са бързи производства по смисъла на ГПК; не са прикрепили въззивната жалба с машинка към вътрешната страна на предната корица на папката на първоинстанционното дело; служба „Деловодство” не е изпълнила задължението си да прикрепва последователно в папката и да номерира всички книжа, които постъпват по делото; не са поставяли в папки голяма част от молбите по чл. 73, ал.2 от СК.

ПРЕПОРЪКИ:
Препоръчва на:

· председателя на Софийски районен съд, в изпълнение на правомощията му по ЗСВ да организира и упражнява контрол върху дейността на служба „Деловодство” и да предприеме необходимите мерки за подобряване работата на служителите в него, с цел отстраняване и недопускане на констатираните с настоящия акт пропуски и спазване изискванията на ПАРОАВАС относно  неприключените дела; 

· председателя на Софийски районен съд да упражни правомощията си по чл. 327 от ЗСВ и да обърне внимание на съдиите от III ГО неспазващи разпоредбите на чл. 316 и чл. 235,ал.5 от ГПК, с оглед констатираното просрочено постановяване на съдебните актове по по-голямата част от делата, обявени за решаване през 2008г;

· председателя на Софийски районен съд да упражни правомощията си по чл. 327 от ЗСВ и да обърне внимание на съдиите от III ГО при които е констатирано несвоевременно администриране на делата, водещо до неоснователно забавяне на съдопроизводството, особено по дела, разглеждани по реда на бързото производство;

· съдиите в СРС, ІІІ ГО да дават своевременно и изчерпателно указания при първоначалното администриране на делата и да спазват сроковете, предвидени в глава двадесет и пета от ГПК – Бързо производство, както и по раздел ІІ от ЗЗДН;

· съдиите от СРС, ІІІ ГО периодично и ритмично да администрират делата, по които производството е спряно, както и да възобновят спрените дела, ако са отстранени пречките за движението им;

· съдиите в СРС, ІІІ ГО за в бъдеще да използват предвидените в ГПК процесуални средства за дисциплиниране на връчителите и на страните;

· съдиите от СРС, ІІІ ГО да постановяват съдебните актове в рамките на законоустановения двуседмичен и едномесечен срок, съобразно изискванията съответно на чл. 316 и чл. 235, ал.5 от ГПК; 

· председателя на 84 състав и на председателя на 88 състав, СРС, ІІІ ГО да продължат констатираната много добра работа и за в бъдеще, в това число, да продължат да постановява съдебните актове в рамките на законоустановения срок, съобразно изискванията на чл. 235, ал.5 и чл. 316 от ГПК;

· и.д. председателя на ІІІ ГО, СРС - съдия Стилияна Григорова да предприема по-строги мерки спрямо служителите в служба „Деловодство” СРС, ІІІ ГО, с оглед спазване изискванията на ПАРОАВАС и другите нормативни актове, регламентиращи тяхната дейност;

· Похвално е старанието и.д. председателя на ІІІ ГО, СРС за подобряване организацията на работата в СРС, ІІІ ГО, включително и за равномерното разпределение на делата между всички съдии в отделението чрез системата за електронно разпределение на делата, както и за постановените от нея съдебни актове в законоустановените срокове. 

11. СОФИЙСКИ ГРАДСКИ СЪД

ОБЩИ ИЗВОДИ ЗА ДЕЙНОСТТА НА СОФИЙСКИ ГРАДСКИ СЪД, І-ВО ГРАЖДАНСКО ОТДЕЛЕНИЕ:

ПО ОБРАЗУВАНЕТО НА ДЕЛАТА.
● Делата са образувани в деня или най-късно до 3 дни след постъпването на исковата молба в съда;

● Освобождаването от внасяне на държавна такса се извършва от зам.председателите на СГС. В случаите, в които има направено искане от някоя от страните с правно основание чл. 83, ал. 2 от ГПК, своевременно съдията-докладчик е разпореждал докладването на делото на зам.председателя на СГС, за произнасяне по направеното искане; 

● По редовността на исковата молба, различните състави са се произнасяли в различни срокове от 2 – 3 /два – три/ дни до един месец;

● На основание едни и същи искови молби са образувани отделни и различни граждански дела; 

● На основание на едни и същи молби по чл.390 от ГПК, подавани два пъти, са образувани две ч.гр.д.;

ПО ДВИЖЕНИЕТО НА ДЕЛАТА.
● В общото исково производство, определени състави са давали възможност на ищеца да предяви допълнителна искова молба в двуседмичен срок /7-ми състав/, макар тази процесуална възможност да съществува в особеното производство по търговски спорове – Глава 32 от ГПК;

● По молби подлежащи на вписване – съдът служебно е изпращал за вписване молбите, което обективно е забавяло движението на делото;

● Едни състави постановяват актове по чл.131 и чл.132 от ГПК, съдържащи подробни указания, на други актовете са бланкетни и кратки, а на трети – тези актове са кратка писмена резолюция

● Първо открито съдебно заседание е насрочвано с определенията по чл. 140, съответно чл. 374 от ГПК в срок от 2 до 9 месеца от тяхното постановяване, отчетено подробно за всеки от съставите. Наблюдава тенденция за съкращаване на срока, в който се насрочват делата за първо съдебно заседание.

● Отлагането на делата за второ или последващо съдебно заседание за различните състави е през различни периоди от време от 2 /два/ до 10 /десет/ месеца. Налице са усилия на по-голяма част от съставите, делата образувани по реда на ГПК/ от 01.03.2008год./ да се насрочват през по кратки периоди от време от 2 /два /до 4 /месеца;

● При някои от съставите се констатира, че са постановявали определения и разпореждания ръкописно върху други документи по делото, което ги прави нечетливи и трудно разбираеми. В повечето случаи тези актове съдържат само дата и подпис и не отговарят на изискванията за задължителните реквизити на съдебен акт, предвидени в разпоредбата на чл. 254, ал. 2 от ГПК; 

● Молбите по хода на делата са администрирани бързо от 3 /три/ до 10 /дни/;

● Навременно администриране от СГС на въззивните жалби;

ПО ПРИКЛЮЧВАНЕТО НА ДЕЛАТА.
● Делата, по които са постановявани определения за отмяна на даден ход по същество, следва да бъдат разделени на две групи:

1. С постановени определения за прекратяване на производството по делата, поради недопустимост на предявените искове, при което производството се смята за приключено;

2. С определения за събиране на нови доказателства в срока за произнасяне или след изтичането му, която група следва да се отчете като действия на съставите, чрез които се забавя производството по делата. Късно установената непълнота на събраните доказателства, води до заключение за липса на внимателно изследване и подготовка по тези въпроси при воденето на процеса. Друга причина за този извод е честата смята на съдията – докладчик в производствата;

● Налице са висящи граждански дела от 1993 – 1999 год. Причините за тази изключителна продължителност на производството – повече от 10 години са:

-
забавено приключване на наказателни общ характер дела и прокурорски преписки, при спряно производство по делата на основание чл. 182, ал. 1, б. „д” ГПК /отм./

-
забавено приключване на граждански дела, при спряно производство по делата на основание чл. 182, ал. 1, б. „г” ГПК /отм./

-
несвоевременно заявявани доказателствени искания от страните по делото; 

● В хода на проверката не се констатира съществено просрочие при постановяване на съдебните актове. Голяма част от съдебните състави постановяват решенията в едномесечния срок по чл.235 от ГПК или в разумния тримесечен срок.;

● Частните въззивни производства са приключвали в разумни срокове, особено в.ч.гр.д образувани от началото на  2010година;

СПРЕНИ ДЕЛА.
● При спиране на производството по делата на основание чл. 182, ал. 1, б. „г” от ГПК /отм./ съответно чл. 229, ал. 1, т. 4 от ГПК, в повечето случаи съдът е извършвал периодично справки за хода на преюдициалните производства. Прави впечатление, че периодите, през които са изисквани справки за хода на преюдициалните производства, са по-кратки от началото на 2010г.

ПРЕКРАТЕНИ ДЕЛА.
● Прекратените дела са дела образувани след влизане в сила на ГПК от 01.03.2008 год. Най-честта причина за прекратяване на производството е неизпълнени от страна указания в определения от съда срок.

ОБЕЗПЕЧИТЕЛНИ ПРОИЗВОДСТВА.
● Констатира се своевременно произнасяне по делата, образувани по молби с правно основание чл. 390 от ГПК.

● В случаите, в които е определена гаранция и тя не е била внесена не са издавани обезпечителни заповеди и делата са архивирани, като за молителя остава открита възможността да внесе определената гаранция в много по-късен момент и да получи обезпечителна заповед.

КОНСТАТАЦИИ ОТНОСНО РАЗЛИЧНА И ПРОТИВОРЕЧИВА СЪДЕБНА ПРАКТИКА НА СЪДЕБНИТЕ СЪСТАВИ В ОТДЕЛЕНИЕТО.
● Част от делата, разглеждани от І-во Гражданско отделение на СГС със страни застрахователни компании, са се развивали по общия исков ред на чл. 124 и сл. от ГПК, а друга – по реда на търговските спорове, съгласно чл. 365 и сл. от ГПК /Глава тридесет и втора „Търговски спорове”/.

● Някои от делата, образувани през 2008 г. по реда на ГПК /в сила от 01.03.2008 г./ по общия исков ред, са администрирани като търговски спорове и е давана възможност на страните за двойна размяна на книжа. Върху кориците на делата не е отбелязан вида на делото като търговско, дори и в случаите, когато производството по делото е протекло по реда на особеното производство по Глава тридесет и втора „Търговски спорове”.

● По искове за вреди една част от съставите оставят исковите молби без движение, като изискват конкретизация на размера на претенцията за лихви за минало време, други състави приемат тази категория искови молби за редовни, както и че лихвите се дължат, считано от датата на увреждането;

● Различна е практиката при постановяването на актовете по чл. 130, чл. 140 от ГПК.

ДРУГИ ПРИЧИНИ ДОВЕЛИ ДО ЗАБАВЕНОТО ПРОИЗВОДСТВО ПО ДЕЛАТА.
● Въззивно гражданско отделение на СГС не прави точни и прецизни справки по приключването на въззивните дела, което е повод две гр.д. дела да бъдат спрени цели 11 години, без за това да съществува каквото и да било правно основание .
● Наказателно отделение на СГС при търсене на ежегодни справки в продължение на 11 години за приключване на НОХД, не е проявило активност да уведоми гражданския състав, изискващ справката за настъпването на това обстоятелства, и по този начин е допринесло гр.д. да остане спряно в продължение на една година.

● Констатирани са случаи на изключително забавено администриране на въззивни жалби от Софийски районен съд като то достига до почти 4 години.;

Изводи за делата, образувани по реда на Глава тридесет и трета, Колективни искове.

● Делата от този вид са образувани в деня на постъпване на молбите или на следващия ден;

● Често предявените колективни искове са оставяни без движение – между 4 и 7 дневен срок от датата на предявяването, за представяне на доказателства по чл. 380 от ГПК, или поради невнасяне на държавна такса /същите са в големи размери/;

● Производството е особено, със задължително произнасяне по чл. 381, ал. 1 и 3 от ГПК – изслушването е допускано в 4–5 след датата на подаване на иска;

● Установяват се проблеми, свързани с разгласяването на предявените колективни искове – различни и много високи цени, на медиите, което още веднъж от една страна затруднява ищеца, от друга съществено забавя  производството по делата;

● Липсва нормативна уредба за последващите действия на съда при неспазването на определените срокове по разгласяването на исковете.

● Към момента на проверката липсват постановени решения по съществото на споровете.

Изводи по делата, образувани по молби с правно основание Хагската конвенция за гражданските аспекти на международното отвличане на деца, съставена в Хага на 25 октомври 1980 г. /Хагската конвенция/.

● Съгласно разпоредбата на чл. 22в, ал.1 от Закона за закрила на детето съдът следва да се произнесе с решение в едномесечен срок от постъпването на молбата за връщане на дете или за упражняване на правото на лични отношения по Хагската конвенция за гражданските аспекти на международното отвличане на деца, съставена в Хага на 25 октомври 1980 г. /Хагската конвенция/. От проверените дела прави впечатление усилията на съда за насрочване на делата в кратки срокове, следва да се посочи, че само по едно дело решението е постановено при спазване на горепосочения срок, като за период от по-малко от един месец по делото са проведени три съдебни заседания, а съдебното решение е постановено в двудневен срок от датата на обявяване на делото за решаване. При останалите проверени дела, образувани по постъпили от Министерство на правосъдието молби с правно основание Хагската конвенция, се констатира, че решенията са постановени извън срока на чл. 22в, ал.1 от Закона за закрила на детето.

НАТОВАРЕНОСТ НА СЪДИИТЕ В ОТДЕЛЕНИЕТО.
● Най –висока средна месечна натовареност през 2009 год. е по 23 средно месечно решени дела, а най-ниска е по 14 дела. През 2010 година е налице тенденция на почти равномерно разпределение на образуваните дела в отделението между съдиите работещи в него.

АДМИНИСТРАТИВНО-ДЕЛОВОДНАТА ДЕЙНОСТ НА СЪДА.
● Документите, постъпващи в съда и актовете на съответния състав, са подреждани в добър хронологичен ред, съответно страниците на делата са номерирани.

● При голяма част от деловодствата, организиращи деловодната дейност на съответните състави, се установява своевременно изготвяне и изпращане на съобщения.

● Ръководителят на служба „Деловодство” е изпълнявал своевременно задълженията си по чл.18 от ПАРОВАС, като е поддържал добрата организация в работата на службата. 

СЛУЧАЕН ПРИНЦИП НА РАЗПРЕДЕЛЕНИЕ НА ДЕЛАТА.
● От 02.07.2009 год. до момента на извършване на проверката месец май на 2010 година образуваните граждански и търговски дела са разпределяни между съставите на отделенията в съответствие с принципа определен с разпоредбата на чл. 9 от ЗСВ. Налице са протоколи по разпределението на електронен и хартиен носител.

● За периода от 16.03.2007 год. до 02.07.2010 год. протоколите за случайното разпределение на делата в СГС на електронен носител в компютърната програма на съда липсват, поради което не може да се извърши проверка и да се правят изводи дали са спазвани изискванията на чл. 9 от ЗСВ за този период от дейността на съда. 

ПРЕПОРЪКИ
1. Административният ръководител на Софийски градски съд да упражни правомощията си по чл.86, ал.1, т.1 от ЗСВ като:

1.1. Следи за насрочването и отлагането на гражданските дела в разумни срокове и не допуска отлагане на делата през периоди по-дълги от четири месеца; 

1.2. Осъществява своевременно контрол върху работата на съставите, при постановяването на съдебни актове, извън разумния тримесечен срок. В случай на продължаваща подобна практика да упражни правомощията си по чл.327 от ЗСВ;

1.3. Организира обсъждане по констатираната различна и нееднаква съдебна практика в дейността на съставите на гражданското отделение;

1.4. Упражнява постоянен контрол по дейността на Служби ”Деловодства” на въззивно гражданско отделение и на наказателно отделение на СГС по изготвяне на точни и прецизни справки по приключването на делата.

1.5. Осигурява ефективна координация на работата на всички деловодни служби на СГС;

1.6. Упражнява постоянен контрол по спазването на принципа за случайното разпределение на делата, по воденето и съхраняването на протоколите за избор на съдия –докладчик и на електронен носител;

1.7. Изисква от звено „Информационно обслужване, статистика и информационни технологии” на съда постоянното поддържане на информационните му и периферни системи, както и ежемесечни отчети за състоянието на базата данни в тях; 

1.8. Организира изпълнението на решение по протокол 37/2009год. на Комисия ” Професионална квалификация, информационни технологии и статистики” на ВСС;

2. Административният ръководител на Софийски градски съд да упражнява всеки път правомощията си по чл.86, ал.1, т.6 от ЗСВ при констатирано забавено администриране на постъпващите от Софийски районен съд въззивни жалби по гражданските дела.

3. Председателят на Софийски районен съд на основание чл.80, ал.1, т.1 от ЗСВ да упражнява постоянен контрол по своевременното администриране на въззивните жалби, подадени срещу постановените съдебни актове по гражданските дела.

4. Предлага на ВСС да приеме правила за воденето и съхраняването на информацията на електронен носител, създавана в органите на съдебна власт на основание чл.9 от ЗСВ и чл.50 от ПАРОАВАС.

ОБЩИ ИЗВОДИ ЗА ДЕЙНОСТТА НА СОФИЙСКИ ГРАДСКИ СЪД, ТЪРГОВСКО ОТДЕЛЕНИЕ:

ПО ОБРАЗУВАНЕТО НА ДЕЛАТА.
•
От 16.12.2009г., въпреки отчетената тенденция на увеличаване на броя на търговските дела в отделението е създадена добра организация , която да осигурява нормалното образуване и движение на производствата, изразяваща се в:

- създаване на допълнителни състави в отделението;

- ежедневното разглеждане, разпределение и образуване на постъпилите искови  молби;

- своевременно произнасяне по първоначална нередовност на молбите – невнесени държавни такси и др. 
•
По редовността на исковата молба, различните състави са се произнасяли  в различни срокове от 1 ден до един месец.

ПО ДВИЖЕНИЕТО НА ДЕЛАТА.
•
Разпорежданията по чл.131, чл.367, чл.372, чл.373 от ГПК са постановявани от съставите в различни срокове от 3 дни до 2 месеца, от датата на настъпване на конкретното основание за тяхното постановяване;

•
Определенията по чл.140 и по чл.374 от ГПК са постановявани в различни срокове от отделните състави от 3 дни до 1 месец, след изтичане на сроковете по размяна на книжата; 

•
Едни състави постановяват актове по чл.131, по чл.367, по чл.372 и чл.373 от ГПК съдържащи подробни указания, на други  – актовете са бланкетни и кратки, а на трети – тези актове са кратка писмена резолюция;

•
Налице е разлика във вида на постановените актове по чл.131, чл.367, чл.372, чл.373 от ГПК. Едни състави се произнасят – с определение, други с разпореждане а трети с двата вида актове;

● Първо открито съдебно заседание е насрочвано с определенията по чл. 140, съответно чл. 374 от ГПК в срок от 2- до 8 месеца. Наблюдава се тенденция за съкращаване на срока, в който се насрочват делата за първо съдебно заседание.

● Отлагането на делата за второ или последващо съдебно заседание е през различни периоди от време от 2 до 9месеца. 

•
Налице са усилия на по-голяма част от съставите делата, образувани по реда на ГПК /от 01.03.2008год./, да се насрочват през по-кратки периоди от време от 2 до 4 месеца ;

•
 При някои от съставите се констатира, че са постановявали определения и разпореждания ръкописно, върху други документи по делото, което ги прави нечетливи и трудно разбираеми. В повечето случаи тези актове съдържат само дата и подпис и не отговарят на изискванията за задължителните реквизити на съдебен акт, предвидени в разпоредбата на чл. 254, ал. 2 от ГПК; 

•
Молбите по хода на делата са администрирани в рамките на между – 1 ден и 1 месец;

•
В СГС въззивните жалби се администрират своевременно.

ПО ПРИКЛЮЧВАНЕТО НА ДЕЛАТА.
•
Броят на делата с отменен ход по същество не е голям - между 15 и 3 за отделните състави. Делата, по които са постановявани определения за отмяна на даден ход по същество, следва да бъдат разделени на две групи:

1. С постановени определения за прекратяване на производството по делата, поради недопустимост на предявените искове, при което производството се смята за приключено;

2. С определения за събиране на нови доказателства в срока за произнасяне  или след изтичането му, която група следва да се отчете като действия на съставите,чрез които се забавя производството по делата. Късно установената непълнота на събраните доказателства, води до заключение за липса на внимателно изследване и подготовка по тези въпроси при воденето на процеса. Друга причина за този извод е честата смяна на съдията –докладчик в производствата.

•
Налице са висящи граждански и търговски дела от 1993- 1995-1999 год. Общият брой на делата продължили производството до 10 и повече години е 19 /деветнадесет/. Причините за тази изключителна продължителност на производството –   повече от 10 години са:

-
забавено приключване на наказателни общ характер дела и прокурорски преписки, при спряно производство по делата на основание чл.182, ал.1, б.”д”  ГПК /отм./

-
забавено приключване на граждански дела, при спряно производство по делата а основание чл.182, ал.1, б.”г”  ГПК /отм./

-
несвоевременно  заявявани доказателствени искания от страните по делото; 

-
поведението и проблемите по делата, свързани с вещите лица – дело отлагано 12 пъти по причина вещо лице; 

-
неупражнен контрол от страна на съда върху дейността на временния синдик в продължение на 6 години;
-
недостатъчна преценка на основанието преюдициалност при спиране на производството на това основание;

•
В хода на проверката се констатира съществено просрочие при постановяване на съдебните актове. Част от съдебните състави постановяват решенията извън едномесечния срок по чл.235, ал.5 от ГПК и извън разумния тримесечен срок. Осем от съставите на Търговското отделение са постановявали решенията си в едномесечния срок по чл.235, ал.5 от ГПК.

•
Частните въззивни производства са приключвали в относително кратки срокове от 4дни до 4 месеца, особено при в.ч.гр.д образувани от началото на 2010 година;

•
Своевременно е произнасянето по жалбите против отказите на Агенция по вписванията;

•
Съдиите в СГС срочно се произнасят по производствата по Закона за политическите партии;

СПРЕНИ ДЕЛА.
•
При спиране на производството по делата на основание чл.182, ал.1, б.”г” от ГПК/отм./ съответно чл.229, ал.1, т.4 от ГПК, в повечето случаи съдът е извършвал периодично справки за хода на преюдициалните производства.

•
Периодите през които са изисквани справки за хода на преюдициалните производства са по-кратки от началото на 2010г.

ПРЕКРАТЕНИ ДЕЛА.
Прекратените дела са образувани след влизане в сила на ГПК от 01.03.2008г. Най-честта причина за прекратяване на производството е неизпълнени от страна по делото указания в определения от съда срок, оттегляне или отказ от иска.

ОБЕЗПЕЧИТЕЛНИ ПРОИЗВОДСТВА.
•
Констатира се своевременно произнасяне по делата, образувани по молби с правно основание чл.390 от ГПК.

КОНСТАТАЦИИ, ОТНОСНО РАЗЛИЧНА И ПРОТИВОРЕЧИВА СЪДЕБНА ПРАКТИКА НА СЪДЕБНИТЕ СЪСТАВИ В ОТДЕЛЕНИЕТО.
1. Разнородна практика при двойната размяна на книжа, когато не е постъпвала допълнителна искова молба. В едната група случаи съдиите дават възможност по чл. 373 от ГПК на ответниците за представяне на допълнителни отговори, въпреки, че ищците не са депозирали допълнителни искови молби. В другата група случаи, след като ищецът не депозира допълнителна искова молба, на ответника не е давана възможност по чл. 373 от ГПК за представяне на допълнителен отговор. 

2. Установява се различна практика в производствата по дела, образувани по молба на кредитор по чл. 625 от ТЗ. 

Част от съставите са извършвали размяна на книжа по чл. 131 от ГПК като са указвали 14-дневен срок за отговор, а други състави са насрочвали делата в открити съдебни заседания в срок от две седмици, съобразно разпоредбата на чл. 629, ал. 2 от ТЗ.

3. Различна е практиката при постановяването на актовете по чл.131, чл.367, чл.372 и чл.373 от ГПК.
НАТОВАРЕНОСТ НА СЪДИИТЕ В ОТДЕЛЕНИЕТО.
Най –високата средна месечна натовареност през 2009 год. и през деветмесечието на 2010г. е по 28 средно месечно решени дела, а най- ниска през деветмесечието на  2010 година e по 12 дела. Съставите с ниска средна месечна натовареност са новообразувани и за тези съдии това не е действителната им натовареност, тъй като следва да бъде отчитана натовареността им и в други състави извън отделението.

ЕФЕКТИВНОСТ НА ДЕЙНОСТТА НА СЪСТАВИТЕ В ОТДЕЛЕНИЕТО.
Ефективността на дейността /съотношение брой висящи дела, брой приключили дела с решение или определение/ на съставите на отделението за 2009год. е както следва: Най –висока- 73.35%  и най-ниска – 53.12%. Или средната ефективност на дейността на отделението е 63.23 %. Т.е. приблизително 40%  от образуваните дела за съответната година са със забавено движение и  приключване.

ОБЕКТИВНИ ПРИЧИНИ, ВОДЕЩИ В ОПРЕДЕЛЕНИ СЛУЧАИ ДО ЗАБАВЕНО ДВИЖЕНИЕ И ПРИКЛЮЧВАНЕ НА ДЕЛАТА
1. Фактическа и правна сложност на споровете и по делата по несъстоятелност;

2. Въведеното от ГПК от 01.03.2008год. изискване за двойна размяна на книжа по търговските спорове;

3. Процесуална недисциплинираност на страните по споровете;

4. За съдиите в Търговското отделение е налице и допълнителна, скрита натовареност по делата по несъстоятелност, която не е включена в отчетената им натовареност.
АДМИНИСТРАТИВНО-ДЕЛОВОДНАТА ДЕЙНОСТ НА СЪДА.
● Документите, постъпващи в съда и актовете на съответния състав в отделението, са подреждани в хронологичен ред, съответно страниците на делата са номерирани.

● При голяма част от деловодствата, организиращи деловодната дейност на съответните състави, се установява своевременно изготвяне и изпращане на съобщения.

● Ръководителят на служба „Деловодство” е изпълнявал своевременно задълженията си по чл.18 от ПАРОВАС, като е поддържал нормална организация в работата на службата. 

СЛУЧАЕН ПРИНЦИП НА РАЗПРЕДЕЛЕНИЕ НА ДЕЛАТА.
От 02.07.2009год. до момента на извършване на проверката месец октомври на 2009 година образуваните търговски дела са разпределяни между съставите на отделенията в съответствие с принципа определен с разпоредбата на чл.9 от ЗСВ. Налице са протоколи по разпределението на електронен и хартиен носител.

С Акт за извършена проверка, съставен на основание на Заповед №139/14.10.2010 г. на Главния инспектор на ИВСС са констатирани известни нарушения на принципа за случайното разпределение на делата. В акта са направени конкретни препоръки към административния ръководител на СГС за тяхното преодоляване.

ПРЕПОРЪКИ
1. Административният ръководител на Софийски градски съд да упражни правомощията си по чл.86, ал.1, т.1 от ЗСВ като:

1.1. Следи за насрочването и отлагането на търговските дела в разумни срокове и предприеме мерки по преодоляване на изводите на настоящия акт за отлагане на делата през периоди по-дълги от четири месеца;

1.2. Предприеме конкретни мерки по движението и приключването на делата в отделението, висящи десет и повече години;

1.3. Осъществява своевременно контрол върху работата на съставите, които имат постановени съдебни актове, извън разумния тримесечен срок. В случай на продължаваща подобна практика да упражни правомощията си по чл.327 от ЗСВ;

1.4. Организира обсъждане на различната и нееднаква съдебна практика в дейността на съставите на търговското отделение;

1.5. Осигурява ефективна координация на работата на всички деловодни служби на СГС относно точно и навременно изготвяне на справки по движението и приключването на преюдициални дела, поискани от органите на съдебната власт, в частност от СГС, ТО;

ОБЩИ ИЗВОДИ ЗА ДЕЙНОСТТА НА СОФИЙСКИ ГРАДСКИ СЪД, ВЪЗЗИВНО ОТДЕЛЕНИЕ:
1. ПО ОБРАЗУВАНЕТО НА ДЕЛАТА.
● Делата са образувани в деня или най-късно на следващия ден от постъпването на въззивните жалби в Софийски градски съд;

● Освобождаването от внасяне на държавна такса се извършва от зам.председателите на СГС. В случаите, в които има направено искане от някоя от страните с правно основание чл. 83, ал.2 от ГПК, своевременно съдията-докладчик, съответно съдебният състав е разпореждал докладването на делото на зам.председателя на СГС, за произнасяне по направеното искане; 

● По редовността на въззивните жалби различните състави са се произнасяли в различни срокове - от 2 дни до 1 месец, В изолирани случаи съдебните състави са извършвали администриране в срок и до 3 месеца;
ПО ДВИЖЕНИЕТО НА ДЕЛАТА.
● Разпорежданията, с които са насрочвани делата в първо открито съдебно заседание, често се изписвани ръкописно върху други документи от делата; не се сочат имената на съдията/съдиите, постановили съдебния акт, а в някои случаи не отразяват и датата на постановяване им;

● Делата са насрочвани в първо открито съдебно заседание в периоди от 4-10 месеца, най-чести са периодите между 5-8 месеца;

● Делата, в случаите в които са отлагани, са насрочвани в нови открити съдебни заседания в периоди от 1 до 11 месеца, най-често са пренасрочвани между 5-8 месеца;

● В определени случаи не е извършвано задълбочено проучване дали са налице предпоставките за спиране на производството по делото;

● Към момента на проверката не се установява наличие на голям брой дела, производствата по които са оставени без движение; някои от въззивните състави изобщо нямат такива производства, а други-само с по едно дело. Най-честите случаи на дела, оставени без движение, са такива, образувани през 2010 г., по които съдът е давал указания за отстраняване на констатирани нередовности;

● Постъпилите касационни жалби срещу решенията на Въззивно отделение се администрират в различни срокове – между 2 и 17 дни, като в изолирани случаи и след по-продължителен период от време;

● По голямата част от делата, образувани във въззивно отделение на СГС, движението и приключването изначално е било забавено, с оглед големите периоди от време, в които са насрочвани в първо открито съдебно заседание.

● Констатира се противоречива практика във връзка с администрирането на делата – в едни случаи делото е администрирано от съдията – докладчик, а в други – актовете са подписвани от всички членове. 

● Противоречива практика се констатира и при постановяване на самите разпореждания за насрочване – кратки резолюции, обикновено на списъка с лицата за призоваване или нарочен и подробен съдебен акт. 

СПРЕНИ ДЕЛА.
● 5 състава администрират редовно спрените си дела и правят справки за движението на преюдициалните дела;

● Баяха констатирани дела, по които не са извършвани редовно справки по отношение на обстоятелствата, послужили като основания за тяхното спиране, поради което не са били своевременно констатирани предпоставките за възобновяването им за период до 3 години;

● Най-честите хипотези на спиране на производствата е на основание чл. 182, ал. 1, б. „г” от ГПК /отм./, съответно чл. 229, ал. 1, т. 4 от ГПК /в сила от 01.03.2008 г./.;

СТАРИ НЕПРИКЛЮЧИЛИ ДЕЛА, ОБРАЗУВАНИ ДО 31.12.2007 Г.
● По отношение на старите висящи дела, образувани във Въззивно отделение до 31.12.2007 г., се констатира, че преимуществено са производства, които са с предмет по чл. 32, чл. 108 и чл. 109 от ЗС. Обичайният случай е, че са образувани и се администрират по реда на ГПК /отм./. По тези дела са провеждани множество съдебни заседания, пренасрочвани между 5-9 месеца; многократно са отлагани за събиране на доказателства, някои от които поради несвоевременно правени доказателствени искания от страните; спирани са за продължителни периоди от време; - все предпоставки, които са довели до забавяне движението и приключването им; 

5. ПО ПРИКЛЮЧВАНЕТО НА ДЕЛАТА.
● За всички състави на Въззивно отделение се констатира наличие на не съвсем малък брой дела, по които съдът, в срока за постановяване на съдебно решение, е отменял определението си за даване ход по същество; всички случаи са конкретизирани в обстоятелствената част на настоящия акт за всеки един от съдиите. Делата, по които е отменян хода по същество, следва да бъдат разделени на две групи:

1. Такива, по които съдът с определението за отмяна хода по същество е оставял без движение производствата;

2. Дела, по които съдът е отменял определенията за даване ход по същество и е насрочвал производствата в открити съдебни заседания за събиране на доказателства. Действията на съставите по тази група дела следва да бъдат отчетени като такива, които са довели до забавяне движението и приключването на производствата. Отмяната на определенията за даване ход по същество се дължи както на смяна на членовете на съдебните състави, така и на късно установена непълнота на събраните по делата доказателства, като и в двата случая е налице недостатъчно проучване и подготовка по делата.

● Налице са висящи въззивни граждански дела, производствата, по които не са приключили повече от 15 години;

● В хода на проверката се констатира съществено неспазване на сроковете, предвидени в чл. 190 от ГПК /отм./, съответно чл. 235, ал. 5 от ГПК, при постановяване на съдебните актове от съдии-докладчици на отделните състави, част от които са постановявали съдебни решения над разумния тримесечен срок. Съществени просрочия се констатират и за част от младшите съдии, участвали в различните състави на Въззивно отделение за периода от 2008г. до приключване на проверката, някои от които са постановили съдебни решения над 3 месечен срок. 

Обезпечителни производства.

Констатира се относително своевременно произнасяне по делата, образувани по реда на чл. 390 от ГПК. В някои случаи съдията-докладчик не е следил за предявяване на бъдещите искове в определените срокове, съответно не са предприемани действия за служебна отмяна на допуснатите обезпечения. Също така се констатира и неспазване на чл. 390, ал.3 от ГПК. 

НАТОВАРЕНОСТ НА СЪДИИТЕ В ОТДЕЛЕНИЕТО.
Най – високата средна месечна натовареност през 2008 г. е била по 20 средно месечно решени дела, а най-ниската по – 10 дела. 

Най – високата средна месечна натовареност през 2009 г. е била по 19 средно месечно решени дела, а най-ниската по –15 дела. 

ЕФЕКТИВНОСТТА НА ДЕЙНОСТТА НА СЪСТАВИТЕ В ОТДЕЛЕНИЕТО.
Ефективността на дейността /съотношение брой висящи дела, брой приключили дела с решение или определение/ на съставите на отделението за 2008год. е както следва: Най –висока- 84, 85% и най-ниска – 38, 02%. 

Ефективността на дейността /съотношение брой висящи дела, брой приключили дела с решение или определение/ на съставите  на отделението за 2008год. е както следва: Най –висока- 81, 57% и най-ниска – 44, 73%. 

ПРИЧИНИ, ВОДЕЩИ В ОПРЕДЕЛЕНИ СЛУЧАИ ДО ЗАБАВЕНО ДВИЖЕНИЕ И ПРИКЛЮЧВАНЕ НА ДЕЛАТА.
При проверката на висящите въззивни дела, образувани в периода 1991г. – 2001г. се констатира, че основна причина за изключително продължителното производство по тези дела, което продължава по някои от делата в периоди от почти деветнадесет години, в част от случаите, когато производството по делата е било спряно на основание чл.182, ал.1 б. „г” и „д” от ГПК /отм./, неизвършването в продължителни периоди от време на  справки за движението на преюдициалното производство. В някои случаи наличието на предпоставките за възобновяване на производството по делата не е констатирано своевременно

11.  АДМИНИСТРАТИВНО-ДЕЛОВОДНАТА ДЕЙНОСТ НА СЪДА.
● По-голяма част от книжата, които постъпват или се съставят по делата, са прикрепени последователно по делата и са номерирани. Неспазването на изискванията на чл. 92, ал.2 и ал.6 от ПАРОАВАС, се констатира само в изолирани случаи. 

● При голяма част от деловодствата, организиращи деловодната дейност на съответните състави, се установява своевременно изготвяне и изпращане на съобщения.

● От служба „Деловодство” се водят редовно всички деловодни книги по смисъла на чл.55 и сл. от ПАРОАВАС. 

● По някои от делата се констатира несъответствие между датата на постановяване на съдебното решение, посочена в самото решение и датата на обявяване на постановеното решение в книгата за откритите съдебни заседания. 

● Ръководителят на служба „Деловодство” е изпълнявал своевременно задълженията си по чл. 18 от ПАРОВАС, като е поддържал нормална организация в работата на службата. 

СЛУЧАЕН ПРИНЦИП НА РАЗПРЕДЕЛЕНИЕ НА ДЕЛАТА.
От 02.07.2009год. до момента на извършване на проверката месец октомври на 2009 г. образуваните въззивни дела са разпределяни между съставите на отделенията в съответствие с принципа, определен с разпоредбата на чл.9 от ЗСВ. Налице са протоколи по разпределението на делата на електронен и хартиен носител.

С Акт за резултатите от извършена проверка, съставен на основание на Заповед №139/14.10.2010 г. на Главния инспектор на ИВСС, са констатирани известни нарушения  на принципа за случайното разпределение на делата. В акта са направени конкретни препоръки  към  административния ръководител на СГС за тяхното преодоляване.

ПРЕПОРЪКИ
1. Административният ръководител на Софийски градски съд да упражни правомощията си по чл.86, ал.1, т.1 от ЗСВ като:

1.1. Следи за насрочването и отлагането на въззивните граждански дела в разумни срокове и предприеме мерки по преодоляване на изводите на настоящия акт за отлагане на делата през периоди по-дълги от четири месеца;

1.2. Предприеме конкретни мерки по движението и приключването на делата в отделението, висящи десет и повече години;

1.3. Осъществява своевременно контрол върху работата на съдиите от различните състави, при които с настоящия акт се констатират постановени съдебни актове, извън разумния тримесечен срок. В случай на продължаваща подобна практика да упражни правомощията си по чл.327 от ЗСВ;

1.4. Предприеме конкретни мерки по отношение натовареността на младшите съдии в отделението като им осигури възможност и контрол за срочното постановяване на съдебните актове;   

2. На основание чл. 314 ал. 1 от ЗСВ административния ръководител на СГС да ангажира дисциплинарната отговорност на съдиите от съставите на Въззивно гражданско отделение, за които са констатирани съществени дисциплинарни нарушения по чл.307,ал.4, т.1 от ЗСВ.

ОБЩИ ИЗВОДИ ЗА ДЕЙНОСТТА НА СОФИЙСКИ ГРАДСКИ СЪД, БРАЧНО ОТДЕЛЕНИЕ:
ПО ОБРАЗУВАНЕТО НА ДЕЛАТА.
● Делата са образувани в деня или най-късно на следващия ден от постъпването на исковите молби в Софийски градски съд;

● Освобождаването от внасяне на държавна такса се извършва своевременно  от зам.председателите на СГС;

● По редовността на исковите молби отделните брачни състави са се произнасяли в различни срокове - от 2 дни до 15 дни. В изолирани случаи съдебните състави са извършвали администриране в срок и по-голям от 1 месец;

● По редовността на въззивните жалби отделните въззивни брачни състави са се произнасяли срок между 3 - 6 дни, 

● Често актовете, с които съдът е оставял без движение исковите молби са изписвани на ръка върху други документи, без да отразяват името на съдията, постановил акта;

ПО ДВИЖЕНИЕТО НА ДЕЛАТА.
● Разпорежданията по чл. 131 от ГПК са постановявани в различни срокове. Най-често това е ставало между 2 и 15 дни от образуване на делата, съответно отстраняване на нередовности на исковите молби. В отделни случаи e разпореждано препис от исковата молба да се изпрати е постановявано в срок от 1 месец; 

● Определенията по чл. 140 от ГПК са постановявани между 1-4 дни от депозиране на писмен отговор, съответно от изтичане на 1-месечния срок. При някои от съставите се констатира забавяне, като са постановявали съдебни актове в периоди от 20-дни до 2 месеца;

● Делата са насрочвани в първо открито съдебно заседание в периоди от 1-2 месеца от постановяване на определението по чл. 140 от ГПК;

● За второ и следващо съдебно заседание, производствата са насрочвани в срок от  1/един/ до 4 /четири/ месеца;

●Въззивните брачни състави са отлагали съдебните заседания  в срок между 2-3 месеца, като най-честа причина за това е събиране на нови доказателства;

● По някои от делата се установява, че след изпращане на препис от исковата молба по чл. 131 от ГПК и при липса на връщане на съобщения, от които да е видно, че ответната страна е уведомена, съдът в продължителни периоди от време не е извършвал никакви процесуални действия.

СПРЕНИ ДЕЛА.
● Броят на спрените дела в отделението е малък- само 3 производства, като се констатира, че по никое от делата не са правени справки за преюдициалните производства, послужили като основание за спиране;

● Основанията, на които са спрени производствата по делата, са чл. 182, ал. 1, б. „г” от ГПК /отм./ и чл. 229, ал. 1, т. 4 от ГПК /в сила от 01.03.2008 г./.;

СТАРИ НЕПРИКЛЮЧИЛИ ДЕЛА.
● Поради характера на споровете ,разглеждани в Брачно отделение най-старите и неприключили производства са образувани през 2009 г. От образуваните през 2008 г. брачни дела са останали несвършени само 4 /четири/ броя дела на заличен брачен състав.

ПО ПРИКЛЮЧВАНЕТО НА ДЕЛАТА.
● Броят на делата с отменен ход по същество е много малък, сравнен с броя на този вид дела в Първо, Търговско и Въззивно отделение на СГС;  

● Съдебните решения в по-голямата си част са постановявани в срока, регламентиран в чл. 235, ал. 5 от ГПК, или в разумния тримесечен срок;

Обезпечителни производства.

Съдебните състави са се произнасяли своевременно в производствата, образувани по реда на чл. 390 от ГПК, като са постановявали съдебните актове в деня на образуване на делата. В случаите, в които допускането на обезпечения е било обвързвано с внасяне на парична гаранция, обезпечителните заповеди са издавани след внасянето им.

7. БЪРЗИ ПРОИЗВОДСТВА
По производствата образувани по реда на Част III, Глава двадесет и пета на ГПК не са спазвани кратките срокове по администриране, движение и приключване на делата, определени с чл. 311 и сл. от ГПК.

НАТОВАРЕНОСТ НА СЪДИИТЕ В ОТДЕЛЕНИЕТО.
Най – високата средната месечна натовареност през 2009 г. е била по 25 средно месечно решени дела, а най-ниска е била по 12 дела. 

Ефективността на дейността на съставите в отделението.

Ефективността на дейността /съотношение брой висящи дела, брой приключили дела с решение или определение/ на едноличните състави  на отделението за 2009год. е както следва: Най –висока- 82, 43% и най-ниска – 34, 56%. 

Причини, водещи в определени случай до забавено движение и приключване на делата.

Като причина водеща в определени случай до забавено движение и приключване на делата може да се посочи честата смяна на съдията докладчик по делата. 

АДМИНИСТРАТИВНО-ДЕЛОВОДНАТА ДЕЙНОСТ НА СЪДА.
● По-голяма част от книжата, които постъпват или се съставят по делата, са прикрепени последователно по делата и са номерирани. 

● В повечето случаи се установява своевременно изготвяне и изпращане на съобщения. В отделни случаи се констатира забавяне при изготвянето на съобщенията, като не може да бъде установено по категоричен начин, че това е по вина на служба „Съдебно деловодство”, тъй като в отделението не се води книга за закрити и разпоредителни заседания, от която да се установи в кой точно момент е постановен съдебния акт, за който трябва да бъде съобщено.

● По някои от делата се констатира несъответствие между датата на постановяване на съдебното решение, посочена в самото решение и датата на обявяване на постановеното решение в книгата за откритите съдебни заседания. 

● Ръководителят на служба „Деловодство” е изпълнявал своевременно задълженията си по чл.18 от ПАРОВАС, като е поддържал нормална организация в работата на службата. 

Случаен принцип на разпределение на делата.

От 02.07.2009год. до момента на извършване на проверката месец октомври на 2009 г. образуваните дела са разпределяни между съставите на отделенията в съответствие с принципа, определен  с разпоредбата на чл.9 от ЗСВ. Налице са протоколи по разпределението на делата на електронен и хартиен носител, вкл. и за случаите при които има смяна на съдията докладчик по делото.

ПРЕПОРЪКИ

1. Административният ръководител на Софийски градски съд да упражни правомощията си по чл.86, ал.1, т.1 от ЗСВ като:

1.1. Следи за насрочването и отлагането на брачните дела в разумни срокове и предприеме мерки за повишаване на ефективността на дейността на съставите, за които е отчетена ефективност под 50 %.

1.2. Предприеме конкретни мерки по администрирането, движението и приключването на делата в отделението, образувани по реда на Част III, Глава двадесет и пета на ГПК.

1.3. Осъществява своевременно контрол върху работата на съдиите от различните състави, при които се констатират постановени съдебни актове извън разумния тримесечен срок. В случай на продължаваща подобна практика да упражни правомощията си по чл. 327 от ЗСВ;

ОБОБЩЕНИ ПРЕПОРЪКИ
1. Административният ръководител на СГС по подходящ начин да запознае  всички съдии от Първо гражданско, Търговско, Въззивно и Брачно отделение на СГС с констатациите на съответните Актове за резултати от извършените проверки, с цел преодоляване на тенденциите и на изолираните случаи на негативни практики.
2. Административният ръководител на СГС да направи анализ на изводите в Актовете за резултати от извършени проверки в частта за средна месечна натовареност и за ефективност на дейността на съдиите в Първо гражданско, Търговско, Въззивно и Брачно отделение на СГС и като отчете спецификата на правните спорове във всяко отделение, както и тяхната фактическа сложност, предприеме мерки за повишаване на ефективността на дейността на всеки съдия в отделенията в разумни срокове при обективна и реална, еднаква средна месечна натовареност. При необходимост да предприеме необходими действия пред ВСС за увеличаване на щатните бройки в съда за съдебни помощници.
12. ОКРЪЖЕН СЪД ВИДИН
ИЗВОДИ:

Обобщаващият анализ на резултатите от проверката извършена по гражданските и търговските дела и с оглед обема им обуславя добра оценка на дейността на ОС- Видин.

Работата със съдебната администрация е на добро ниво, организирана в съответствие с изискванията на ПАРОАВАС. Съдебните служители са с дългогодишен опит, стаж и умения за работа с компютър. Похвална е практиката по изрядното администриране на спрените дела.  

Действащият екип от магистрати е с добра правна подготовка и отговорно отношение към служебните си задължения.  

Преодоляна е практиката, образуването на делата да става от съдиите докладчици, след тяхната констатация, че са изпълнени указанията им за отстраняване нередовностите по ИМ. С издадените: Заповед № 286/ 16.10.2009 год. и Заповед № 356/16.10.2009 год. на председателя на ОС-Видин и утвърдените от него на 14.12.2009 год. правила за случайно разпределение на делата, организацията по разпределяне и образуване на делата е в съответствие с чл. 46 ПАРОАВАС. 

Основна причина за приключването на делата извън разумния /тримесечен/ срок е отлагането на съдебни заседания поради нередовна процедура по призоваване на страните и неприлагане разпоредбата на чл. 92а ГПК. Обстоятелството, че голяма част от населението в региона работи в чужбина и липсват данни за актуален адрес при нередовна процедура по призоваване на страна, съдът следва служебно да извършва справка съгласно Наредба № 14/18.11.2009 г. 
В посока усъвършенстване работата на съда, с оглед специалните изисквания на ГПК, относно сроковете и администрирането на делата и действащите разпоредби, относно дейността на съдебната администрация, установени с ПАРОАВАС биха могли да се направят следните 

ПРЕПОРЪКИ:

1. Председателят на ОС - Видин да организира и контролира стриктното въвеждане на всички изискуеми се данни в електронната деловодна система с попълване от съдебните служители и магистратите всички графи в електронната деловодна система „САС”. 

2. Председателят на ОС - Видин, с оглед броя дела с отменен ход по същество, да свика общо събрание за да се извърши анализ с изводи и препоръки. 

3. Председателят на ОС – Видин да наложи практика за проверка сроковете на изготвяне съдебните актове, както и резултатът по решените дела да се отразява от съдията докладчик /чл. 103, ал. 3 ПАРОАВАС/. 

4. Председателят на ОС – Видин да предприеме мерки за ограничаване отлаганията на съдебни заседания по делата поради нередовно призоваване страните, чрез въвеждане в най-кратък срок служебното прилагане на Наредба № 14/18.11.2009 год.
13. РАЙОНЕН СЪД ВИДИН
ИЗВОДИ:

Организационното и административно ръководство в РС-Видин, осъществявано от председателя през 2009 год., е било на добро ниво. 

Преодоляна е практиката, образуването на делата да става по преценка от съдиите докладчици след констатация, че са изпълнени указанията за отстраняване нередовностите по ИМ и другите книжа. Със Заповед № 134/7.06.2010 год. на председателя на РС-Видин е разпоредено, определянето на съдия докладчика да става след образуването на гражданските дела в съответствие  с чл. 46 ПАРОАВАС.  

Съществуват слабости във връзка с организацията на работа по  образуването, подреждането и съхранението на делата, липсва обозначаване на делата по чл. 92, ал. 5 ПАРОАВАС, няма контролни листове, съгласно чл. 87, ал. 1 и чл. 92, ал. 9 ПАРОАВАС. По проверените дела се установи, че същите не се подреждат правилно, има неприкрепени книжа и книжа които не са подредени по реда на постъпването им /по редица дела бе констатирано, че молбите и други книжа са постъпили преди с.з., а са прикрепени след с.з. аналогично и при съобщенията и призовките прикрепени не на нужното място/.    

Констатираха се слабости в работата на канцелариите, отнасящи се до несвоевременното изпращане съобщенията и призовките до страните, както и пропуските при воденето на деловодните книги и оформянето на призовките, които следва да бъдат преодолени.                       

Дейността на двете канцеларии следва да намери отражение в конкретните служебни задължения на всеки деловодител, с оглед деловодните правила.

Проверката на делата установи, че основни причини за висящите  производствата през 2009 год. са: недаване ход на делото, поради нередовна процедура по призоваване на страните; несвоевременно изготвяне на експертизи от вещите лица; неявяване на свидетели и вещи лица, несвоевременно внасяне на депозит за в.л.; няколкократно отлагане на делата; спиране производството по делата при хипотезите на чл. 229, ал. 1 ГПК.

Във връзка с не малкия брой дела с отменен ход по същество, магистратите следва да обърнат внимание на предварителната подготовка за разглеждане  гражданското дело, обезпечаваща своевременното отстраняване  нередовностите на ИМ. В тази насока действащия ГПК е създал редица правила, последователността на които, съдиите са задължени да изпълняват за нормалното протичане на процеса.

По част от спрените дела не е изисквана периодично справка за движението на преюдициалните дела.

Делата, образувани по реда на Закона за защита от домашно насилие и Закона за защита на детето, могат и следва да бъдат разглеждани и решавани в сроковете, визирани в тези закони. 

С оглед направените констатации и изводи, ИВСС отправя следните

ПРЕПОРЪКИ:

1. Председателят на РС-Видин да създаде нужната организация с оглед правилното окомплектоване, подреждане и съхраняване на гражданските дела, съобразно изискванията на ПАРОАВАС.

2. Председателят на РС - Видин да вземе необходимите мерки  за отстраняване констатираните слабости относно: 

2.1. Стриктното спазване на процесуалните срокове по  образуване, движение и приключване гражданските дела по Глава двадесет и пета ГПК; 

2.2. Срочното изготвяне на съдебните актове по гражданските дела и отразяването им съгласно чл. 103, ал. 3 ПАРОАВАС; 

2.3. Своевременното администриране  на спрените дела.  

3. Председателят на РС – Видин, с оглед броя дела с отменен ход по същество, да свика Общо събрание на съдиите за да се направи анализ с изводи и препоръки. 

4. Председателят на РС – Видин да предприеме мерки за ограничаване отлаганията на съдебни заседания по делата поради нередовното призоваване на страните, чрез въвеждане  в най-кратък срок служебното прилагане на Наредба № 14/ 18.11.2009 год.

14. РАЙОНЕН СЪД БЕЛОГРАДЧИК
ИЗВОДИ:

Организационното и административно ръководство в РС -Белоградчик, осъществявано от председателя е на добро ниво. 

Съдебните служители и съдебния деловодител са добре обучени с компютърни умения и изпълняват всички задачи качествено и в срок.

Всички деловодни книги са четливо водени, с отразяване изискуемите се данни, с малки изключения.
Практиката, образуването на делата да става след отстраняване нередовностите на ИМ и другите книжа от председателя и след изпълнение указанията да се определя съдията докладчик е неправилна и следва да се преустанови за в бъдеще. 

Проверката на делата установи, че основна причина за висящите производствата през 2009 год. е недаване ход на делото, поради нередовна процедура по призоваване на страните, неизготвяне на експертизите в срок, несвоевременно внасяне на депозит за в.л., спиране производството по делата при хипотезите на чл. 229, ал. 1 ГПК.

Отлична е организацията на работа във връзка с предварителната подготовка и проучване на делата за с.з., видно от липсата на дела с отменен ход по същество по инициатива на съда, както и спазване  процесуалните срокове при изготвяне на съдебните актове.  

Похвален е стремежа на магистратите от РС – Белоградчик да спазват кратките процесуални срокове, визирани в Глава двадесет и пета и Глава тридесет и седма ГПК. Делата, образувани по чл. 390 ГПК са изрядно администрирани, съдиите са спазвали стриктно разпоредбата на чл. 395, ал. 1 ГПК. 

Спрените дела са малко на брой и са своевременно администрирани, но има спрени дела, по които не е изисквана справка за движението на преюдициалния спор. 

Делата, образувани по ЗЗДет. и по ЗЗДН са администрирани своевременно и са приключвали в срок, но по една част от тях съдът не е спазвал стриктно разпоредбата на чл. 28, ал. 3 ЗЗДет. и разпоредбата на чл. 15 ал.1 ЗЗДН.

С оглед направените констатации и изводи ИВСС отправя следните 

ПРЕПОРЪКИ:

1. Председателят на РС- Белоградчик да въведе организация -разпределението на всички дела да става по реда на постъпването им, съобразно принципа на случайния подбор и след образуването и вписването им в деловодните книги, да се докладват на определения съдия за проверка редовността на ИМ и другите книжа по делото. 

2. Председателят на РС - Белоградчик да вземе необходимите мерки  и набележи конкретни мероприятия относно:  

2.1. Своевременното администриране и извършване периодични справки по спрените дела, с оглед статуса на  преюдициалните спорове, прокурорски преписки и др.; 

2.2. Спазване процесуалните разпоредби, визирани в Закона за закрила на детето и Закона за защита домашното насилие;

2.3. Спазване разпоредбата на чл. 103, ал. 3 ПАРОАВАС -резултатът по решените дела да се отразява от съдията докладчик.

3. Председателят на РС - Белоградчик, с оглед отлагането на съдебни заседания, поради нередовна процедура по призоваване на страна, да свика общо събрание с оглед служебното прилагане на Наредба № 14/18.11.2009 год.
15. РАЙОНЕН СЪД КУЛА
ИЗВОДИ:

Организационното и административно ръководство в РС-Кула, осъществявано от председателя през 2009 год., е било на добро ниво. 

Всички съдебни служители са добре обучени. Отдадено е нужното значение на взаимозаменяемост в отделните служби при цялостно изпълнение всички задачи, качествено и в срок.

Всички деловодни книги са подвързани и четливо водени с отразяване изискуемите се данни, съгласно ПАРОАВАС. 

Основна причина за висящите производствата през 2009 год. е недаване ход на делото, поради нередовна процедура по призоваване на страните, несвоевременно изготвяне на експертизи от вещите лица, спиране производството по делата.

Спрените дела са малко на брой и са своевременно администрирани.
 


Делата, образувани по реда на Закона за защита на детето могат и следва да бъдат разглеждани и решавани в сроковете, визирани в този закон. 

С оглед малкия брой дела, следва магистратите от РС – Кула да полагат повече усилия за стриктно спазване на процесуалните срокове.        

С оглед направените констатации и изводи, ИВСС отправя следните

ПРЕПОРЪКИ:

1. Председателят на РС - Кула да създаде нужната организация, с оглед стриктното спазване на процесуалните срокове по образуване, движение и приключване на гражданските дела, както и стриктно спазване на сроковете по Закона за закрила на детето.
 

2. Председателят на РС - Кула, с оглед отлагането на съдебни заседания, поради нередовна процедура по призоваване на страна,  да свика общо събрание, с оглед служебното прилагане на Наредба № 14/18.11.2009 год.

3. Председателят на РС - Кула да създаде нужната организация, с оглед спазване разпоредбата на чл. 103, ал. 3 ПАРОАВАС - резултатът по решените дела да се отразява в описната книга от съдията докладчик. 
16.  РАЙОНЕН СЪД ЕТРОПОЛЕ
ИЗВОДИ:

Организационното и административно ръководство в РС-Етрополе, осъществявано от председателя през 2009 год. е било на много добро ниво. 

Независимо, че е въведено електронното деловодство и книгите се водят вече и на електронен носител, следва да се спазват изискванията на ПАРОАВАС. Описната гражданска книга и книгите за откритите и закритите съдебни заседания, не се водят съобразно изискванията на ПАРОАВАС.  

Проверката на делата установи, че основна причина за висящите производствата през 2009 год. е оставяне на ИМ без движение, недаване ход на делото, поради несвоевременно ангажиране на доказателства, неявяване на свидетели и вещи лица, несвоевременно изготвяне на експертизи, несвоевременно внасяне на депозит за в.л., няколкократно отлагане на делата, след пояснение и допълване на ИМ, за посочване и събиране на нови доказателства, спиране производството по делата при хипотезите на чл. 229, ал. 1 ГПК.

Повечето спрени дела са своевременно администрирани. Проверката установи, че делата, спрени до приключване на преюдициален спор, не са добре администрирани, не е извършвана справка за движението на преюдициалните дела. 

Проверката на делата, образувани по реда на чл. 390 ГПК установи, че по делата, по които е допуснато обезпечение, е определяна дата, до която следва да се предяви иск и представи доказателство за това. По проверените дела, нямаше представени доказателства за предявен иск, но съдът не е отменил служебно допуснатото обезпечение, съгласно разпоредбата на чл. 390, ал. 3, изр. второ ГПК.

Похвална е бързината, с която съдиите от РС – Етрополе са разглеждали и приключвали делата, образувани по Закона за защита от домашно насилие и делата, образувани по Закона за защита на детето. 

Съдебните служители са с дълъг стаж и опит. Отдадено е нужното значение на взаимозаменяемост в отделните служби при цялостното изпълнение всички задачи в срок.

Похвална е утвърждаващата се практика в РС-Етрополе по делата, образувани след 01.03.2008 год., заедно с определението по чл. 140, ал. 1 ГПК да се изготвя и проекто-доклад, в съответствие с нормата на чл. 140, ал. 3 ГПК, който се съобщава на страните.   

С оглед направените констатации и изводи, ИВСС отправя следните

ПРЕПОРЪКИ:

1. Председателят на РС - Етрополе да предприеме необходимите действия за привеждане деловодните книги в съответствие с изискванията на ПАРОАВАС, обн., ДВ, 66 от 18.08.2009 г., както и да се попълват  всички графи в електронната деловодна система „САС”. 

2. Председателят на РС – Етрополе да създаде нужната организация, с оглед спазване сроковете по Глава тринадесета и Глава двадесет и пета ГПК, прецизиране събирането на нови доказателства по чл. 143, ал. 2 и по чл.147 ГПК, свързани отново с насрочване на съдебни заседания и постановяване на съдебния акт в срока по чл. 235, ал. 5, изр. първо ГПК. 

3. Председателят на РС – Етрополе да създаде нужната организация с оглед стриктно спазване разпоредбите на чл. 390, ал. 3, изр. второ ГПК.

4. Председателят на РС – Етрополе да създаде нужната организация, с оглед стриктно спазване на разпоредбата на чл. 418, ал. 2, изр. второ ГПК.

17. РАЙОНЕН СЪД СЛИВНИЦА
ИЗВОДИ:

Организационното и административно ръководство в РС - Сливница, осъществявано от председателя е на добро ниво. 

Деловодните книги са водени прилежно с четливо изписване и попълване графите, с изключение графата „резултат от делото” в описната книга. С оглед констатираната липса на разносна книга, следва да се предприемат необходимите действия, съгласно изискването на чл. 40 ПАРОАВАС. Проверката констатира, че не е спазена разпоредбата на чл. 50, ал. 2 ПАРОВАС – деловодните книги, следва да се приключват с изтичане на календарната година. По отношение на архивираните дела, следва да се създаде необходимата организация, с оглед спазване разпоредбата на  чл. 69, ал. 3 ПАРОАВАС. 

Проверката на организацията по образуването и движението на делата констатира, че в РС – Сливница е наложена практиката, исковите молби да не се образуват в дела, докато не се отстранят всички нередовности, а в някои случаи, същите се образуват едва след получаване на отговора на ответника, което е в противоречие и с дадените указания на ВСС. Причините, поради които книжата се оставят без движение, без да се образува дело са: неподсъдност, неподведомственост, не платена ДТ. Тези основания се преценяват от административния ръководител или съдията докладчик.

Основна причина за неприключване на дела в тримесечен срок са: нередовно призоваване на страните, неявяване на страни, вещи лица и свидетели, неизготвяне в срок заключенията на вещите лица. Проверката не констатира безпричинно отлагане на делата, но установи, че от постъпване на отговора на ответника, до постановяване на определението по чл. 140 ГПК минават между 10 и 40 дни, в изолирани случаи и повече. Независимо, че ГПК не определя срок за произнасяне на определението по чл. 140, считаме, че с оглед не голямата натовареност на съда и в съответствие с духа на ГПК, в сила от 01.03.2008 г., както и Европейските изисквания, този срок не следва да бъде по-дълъг от 10 дни.

По делата образувани след 01.03.2008 год., съдиите са изготвяли проект за доклад, в съответствие с нормата на чл. 140, ал. 3, изр. второ ГПК.    
Проверката установи, че от образуване на делото (след отстраняване на всички нередовности на ИМ) до първото съдебно заседание минават между 2 и 3 месеца, като през това време се извършват различни процесуални действия: връчване на ИМ с приложенията на ответника за отговор, вписване на ИМ в АВ и др. 

Проверката на спрените дела установи, че същите са изрядно администрирани, периодично (между 1 до 3 месеца) се изпращат писма за движението на преюдициалните дела.  

Похвален е стремежа на магистратите да спазват кратките процесуални срокове, визирани в Глава двадесет и пета ГПК. Създадена е много добра практика по делата, образувани по реда на ЗЗДН и ЗЗДет. Делата се образуват веднага и се насрочват в кратки срокове. По делата, образувани по реда на ЗЗДет., съдиите са постановявали решенията веднага или в рамките на няколко дни, без да изчакват едномесечния срок, визиран в чл. 28, ал. 4 ЗЗДет. Делата, образувани по реда на заповедното производство са своевременно администрирани, спазван е срока, визиран в чл. 411, ал. 2 ГПК. 

С оглед не големия брой граждански дела, разгледани от РС – Сливница, считаме, че магистратите следва да постановяват решенията в срока по чл. 235, ал. 5 ГПК.   

Административният секретар на съда работи с подчертана амбиция, както и останалите дългогодишни съдебни служители. Проверката констатира, че съдебните служители работят отговорно, добре обучени са, което позволява разпределение на задачите и при условията на  взаимозаменяемост.

С оглед направените констатации и изводи, ИВСС отправя следните
ПРЕПОРЪКИ:

1. Председателят на РС - Сливница да вземе необходимите мерки за отстраняване констатираните слабости, относно правилното водене на деловодните книги, подробно описани в акта, съгласно изискванията на ПАРОАВАС.  

2. Председателят на РС – Сливница да създаде нужната организация за образуване на делата, веднага след определяне на съдията докладчик на принципа на случайния подбор, съгласно изискванията на  чл. 46, ал. 1 ПАРОАВАС и указанията на Висшия съдебен съвет. 

3. Председателят на РС-Сливница да предприеме необходимите действия, с оглед спазване разпоредбите на чл. 235, ал. 5, изр. първо, във вр. с чл. 13 ГПК.

18. РАЙОНЕН СЪД ПИРДОП
ИЗВОДИ:

Организационното и административно ръководство в РС-Пирдоп, осъществявано от председателя през 2009 год., е било на много добро ниво. 

Съдебните служители в съдебното деловодство са добре обучени. Отдадено е нужното значение на взаимозаменяемост в отделните служби при цялостно изпълнение всички задачи качествено и в срок.

Всички деловодни книги са подвързани и четливо водени с отразяване изискуемите се данни съгласно ПАРОАВАС. 

Проверката на делата установи, че основна причина за висящите производствата през 2009 год. е оставяне на ИМ без движение, недаване ход на делото, поради нередовна процедура по призоваване на страните, несвоевременно ангажиране на доказателства, неявяване на свидетели и вещи лица, несвоевременно внасяне на депозит за в.л., няколкократно отлагане на делата, спиране производството по делата при хипотезите на чл. 229, ал. 1 ГПК.

Отлична е организацията на работа във връзка с предварителната подготовка и проучване делата за с.з. видно от липса дела с отменен ход по същество по инициатива на съда, както и спазване процесуалните срокове при изготвяне съдебните актове. 

Спрените дела са малко на брой и са своевременно администрирани. Делата, спрени до приключване на преюдициален спор с влязъл в сила съдебен акт, са своевременно администрирани, като периодично е извършвана справка по хода на преюдициалните дела. 

Делата, образувани по реда на Закона за защита от домашно насилие и Закона за защита на детето могат и следва да бъдат разглеждани и решавани в сроковете, визирани в тези закони след като с Дирекция”Социално подпомагане” гр.Пирдоп има отлично взаимодействие. 

По голяма част от делата образувани след 01.03.2008 год.,съдът заедно с определението по чл. 140, ал. 1 ГПК изготвя и проекто-доклад, в съответствие с нормата на чл. 140, ал. 3 ГПК, който се съобщава на страните. По останалата част от делата доклада се прави в първото с.з..    

С оглед направените констатации и изводи, ИВСС отправя следните

ПРЕПОРЪКИ:

1. Председателят на РС - Пирдоп да създаде нужната организация с оглед стриктно спазване разпоредбите на чл. 390, ал. 3, изр. първо и второ ГПК.

2. Председателят на РС-Пирдоп да предприеме необходимите действия с оглед точно отбелязване сумата по изпълнителния лист и разноските върху заповедта за изпълнение по чл. 417 ГПК както  и върху представения документ, копие от който да се прилага по делото за сведение.

19. РАЙОНЕН СЪД ЕЛИН ПЕЛИН
ИЗВОДИ:

От 2005 год. организацията по командироване всички председатели на РС- Елин Пелин в ОС- София включително и встъпилия на 11.03.2009 год. не позволява осъществяване добро организационно  и административно ръководство. От една страна на практика командироването на председателя който няма пълна календарна година и за напред ще спъва дейността на съда, а от друга страна натоварването на и.д. председател продължава с години. 

Нецелесъобразно е на титуляри-съдии от РС-Елин Пелин да се командироват в друг РС, а на тяхно място да идва командирован съдия от друг РС. Това води до констатирани в Акта за съда пропуски. 

Административния секретар на съда работи с подчертана амбиция, както и останалите дългогодишни съдебни служители. Доброто обучение на съдебните служители позволява разпределение на задачите и при условията на  взаимозаменяемост. 

Състоянието на деловодните книги е добро, водят се редовно и точно с изключение на отразяване резултатите от диспозитивите на съдебните актове съгласно чл. 103 ал.3 ПАРОАВАС. Следва да се заведе регистъра  по ЗЗСДН. 

Проверката на организацията по образуването и движението на делата  констатира редица обективни причини при висящите дела. Следва да се положат усилия за дисциплиниране на страните в процеса за приключване висящите делбени дела.

Незадоволителна е организацията на работа във връзка с предварителната подготовка и проучване делата за с.з. видно от наличието на дела с отменен ход по същество по инициатива на съда, както и неспазване процесуалните срокове при изготвяне съдебните актове. 

По делата образувани след 01.03.2008 год., съдиите не са изготвяли проекто-доклад, а в съответствие с нормата на чл. 140, ал. 3, изр. второ ГПК, делото е докладвано в първото с.з. 

С оглед направените констатации и изводи, ИВСС отправя следните

ПРЕПОРЪКИ:

1. Председателят на РС- Елин Пелин да вземе необходимите мерки за отстраняване констатираните слабости относно: 

1.1. Компютърното разпределение на делата - при въвеждане промени в състава и процента натовареност да се изготвя мотивирана заповед с основанията наложили регистриране на промяната.

1.2. Образуването на делата да се осъществява веднага след определяне съдията-докладчик.  

2. Председателят на РС-Елин Пелин да създаде нужната организация за спазване процесуалните срокове по администриране на делата, както и постановяване на съдебните актове в законоустановените за това срокове.

3. Председателят на РС-Елин Пелин да предприеме необходимите действия  с оглед стриктно спазване разпоредбите на чл. 390, ал. 3, изр. първо и второ ГПК.

20. ОКРЪЖЕН СЪД ПЕРНИК
ИЗВОДИ :

Организацията на административната дейност на Пернишкия окръжен съд е добра и това в голяма степен се дължи на усилията на председателя на съда. Отделните служби работят ефективно, при добро взаимодействие и административното обслужване на гражданите е на много добро ниво.

Организацията на дейността по образуването и движението на гражданските дела също е добра, въпреки констатираните дребни пропуски и изключения от общите практики.

Регистратурата и деловодството работят добре и постъпващите книжа своевременно се вписват, обработват, подготвят за доклад и се докладват. Своевременно се изготвят и се изпращат на страните призовките и съобщенията по делата. Върнатите призовки и съобщения се проверяват и своевременно се докладват на съответния съдия.

Книжата, по които се образуват дела, се предават в деня или най-късно на следващия ден от постъпването им на зам. административния ръководител на съда за тяхното образуване, определяне на вида им и съдията-докладчик съобразно принципа на случайния подбор. Следва да се отбележи, че в редица случаи по граждански и търговски дела, образуването им се извършва в един по-късен етап /след 10 дни до един месец от постъпването им/, като преди това исковата молба, молбата, въззивната или частна жалба се оставят без движение от зам. председателя на съда с указания за внасяне на дължима държавна такса. Тези дела се образуват в деня на постъпване на молбата с приложен документ за платената държавна такса и в деня на образуването им се определя и съдията-докладчик, който след обстойно запознаване с делото понякога го обездвижва и поради допуснати други нередовности в исковата молба, молбата или жалбата. По този начин се нарушава и разпоредбата на чл.9, ал.1 ЗСВ, която изисква разпределението на делата и преписките в органа на съдебната власт да се извършва съобразно поредността на постъпването им, а не на образуването им.

Разпределението на делата се извършва съобразно принципа на случайния избор, като предоставената от ВСС програма се експлоатира коректно. Изключение от този принцип на разпределение на делата е допуснато само през периода на съдебната ваканция, когато определен вид дела се разпределят по дежурство. Делата се разпределят от зам. председателя на съда, в изпълнение на заповед на административния ръководител и съобразно разпоредбата на чл.46, ал.1 ПАРОАВАС.

Зам. председателят на съда следва да обърне внимание на съответните служители да не смесват образците на съобщенията и призовките, използвани по отменения ГПК и утвърдените нови образци по действащия ГПК, тъй като това може да доведе до объркване на страните.

Съдиите, разглеждащи граждански дела се произнасят по всяко направено искане своевременно- в деня на постъпването му или най-късно до седем дни от постъпването в съда.

Първото о.с.з. по първоинстанционните и въззивните граждански дела, а така също и по търговските дела се насрочва в рамките на около един месец от образуването на делото или от отстраняването на констатираните при обездвижване на производството нередовности по молбите и жалбите. При отлагане на делата, следващите с.з. се насрочват в рамките на един месец или най-много до два месеца. В същия ритъм се движат и все още несвършените административни дела. Констатирани са и изключения, при които по отложените дела следващото о.с.з. се насрочва до три или четири месеца. 

Като се има предвид неголемия брой постъпления от дела, движени по общия исков ред, твърде малък е процентът на делата, приключени в тримесечен срок.

При образуването на делата, видът им се определя съобразно правилата, като ясно се разграничават гражданските първоинстанционни дела от търговските дела. Производствата по търговски спорове, образувани съобразно приложимата уредба на чл.365 ГПК се движат по реда на глава Тридесет и втора ГПК и предвидените срокове се спазват от всички съдии. 

При проверката на ненасрочените граждански и търговски дела се констатират основателни причини за това. Касае се до обездвижени нередовни искови молби или въззивни жалби, процедури по размяна на книжата, процедури по назначаване на особени представители на уведомените при хипотезата на чл.47 ГПК ответници. В почти всички случаи се касае до дела, образувани от м.октомври 2009г. до м. януари 2010г. 

Делата, по които производството е спряно на основание чл.182, ал.1, б.”г”  ГПК/отм./, респ. – чл.229, ал.1, т.4 ГПК се следят и периодично се правят справки по движението на преюдициалните дела, като при отпадане на причината за спиране на производството, то своевременно се възобновява. 

След инспектиране на неприключените, образувани преди 01.01.2009г. дела и на делата с отменен ход по същество се налага извод, че съдиите не проучват достатъчно подробно и в пълнота разпределените им дела. Отмяната на хода по същество в болшинството от случаите се дължи на недобрата подготовка на делото за разглеждането му в открито с.з. или до обявяването му за решаване. Като последица от това са определения от открити заседания за оставяне на искови молби и въззивни жалби без движение или определения за отмяна на хода по същество и обездвижване на производството до отстраняване на нередовности в исковите молби и то във въззивното производство, или до отмяна на хода по същество поради неизясняване на делото от фактическа страна. Следва да се отбележи, че подобни пропуски са констатирани предимно във въззивните производства по реда на ГПК/отм./ Въззивният съд би трябвало още при преценката по допустимостта на въззивната жалба служебно да следи и за редовността на исковата молба в първоинстанционното дело, чието решение се обжалва.

Една от основните причини за отлагане на делата е нередовното връчване на призовките и съобщенията на страните. В тази връзка би следвало да се предприемат мерки за запознаване на служителите от Служба „ Връчване на призовки и съдебни книжа” с изискванията на процесуалните закони.

От постановените през 2009г. 941 съдебни актове, след едномесечния срок по чл.235, ал.5 ГПК са постановени 77 съдебни актове, като само по 4 от делата решенията се постановени извън тримесечния срок от датата, на която е приключило разглеждането им. Към датата на проверката няма ненаписани съдебни актове извън процесуалните срокове. Като се има предвид неголямата натовареност на съдиите в Пернишкия окръжен съд би следвало те да полагат повече усилия за срочното изписване на съдебните си актове.

ПРЕПОРЪКИ:

Препоръчва: 

1. На председателя на Окръжен съд – Перник да продължи установената добра практика в съда ежемесечно да се следят и проверяват ненасрочените и несвършените граждански, търговски и административни дела, както и за ритмичното администриране на спрените производства по граждански дела;

2. На зам. председателя на Окръжен съд – Перник да предприеме мерки и действия за запознаване на служителите от Службите ”Деловодство” и „Съдебни секретари” с различните изисквания и образци на призовки и съобщения, използвани по отменения и сега действащия ГПК;

3. На зам. председателя на Окръжен съд – Перник да предприеме мерки и действия за запознаване на служителите от Служба ”Връчване на призовки и съдебни книжа” с изискванията относно връчване и оформяне на  призовки и съобщения по реда на  действащия ГПК;

4. По-задълбочена предварителна подготовка на делата преди насрочването им в открито съдебно заседание, с оглед констатирания голям брой искови молби, обездвижени  след насрочване на делото в о.с.з. или при отмяна на хода на делото по същество, вкл. и за събиране на нови доказателства;

5. На съдиите, разглеждащи граждански дела в ОС – Перник, да постановяват съдебните актове и особено по отношение на актовете, постановени по искове, които не са сложни от правна и фактическа страна в срок, съобразно изискването на чл.235, ал.5 ГПК. Зам.председателят на съда, ръководещ гражданската колегия, следва да изпрати в началото на м.юли 2010г. до ИВСС справка за ненаписаните в предвидения процесуален срок съдебни актове по съдии за периода от 01.02.2010г. до 31.06 2010г.

6. На съдиите от Пернишкия окръжен съд, предвид неголемия обем работа, отлагане на делата, образувани по общия исков ред в по-кратки срокове, както и приключването им в рамките на тримесечен срок;

7. На съдиите – докладчици по дела, образувани преди 01.01.2009г., в това число и останалите неприключени административни дела  да предприемат нужните мерки за приключване на делата в разумни срокове, прилагайки и използвайки предвидените процесуални правила за дисциплиниране на участниците в процеса.

21. РАЙОНЕН СЪД ПЕРНИК
ИЗВОДИ:

От проверените граждански дела, е видно, че по-голямата част от делата са образувани и приключили в разумни срокове. 

Констатираните конкретни пропуски по цитираните проверени дела на отделни състави се отнасят до движението на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

ОБРАЗУВАНЕ НА ДЕЛАТА. ОСТАВЯНЕ НА И.М./М БЕЗ ДВИЖЕНИЕ.
Създадена е добра организация на работата по образуване на делата, постъпващи в Районен съд-Перник, независимо от сравнително големия брой частни граждански дела.

Спазва се изискването за образуване на делата в деня на постъпването или най-късно на следващия ден, след постъпване на книжата в съда, от председателя на ПРС или от определен от него съдия, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.), като в ПРС гражданските дела се образуват от председателя на съда, в деня на постъпването им, без изключение.

Спазва се принципа на случайното разпределение на делата. Изключение от принципа са ч. гр. дела - по чл.73, ал.2 от СК/отм./, чл.130, ал.3 от СК /в сила от 01.10.2009г./, отказ от наследство, назначаване на особен представител, които се разпределят  „по дежурство”. 

Гражданските дела, включително и делата, образувани по реда на бързото производство, са администрирани своевременно при постъпването на исковите молби/молби.

Някои от исковите молби/молбите са оставяни без движение, като най-често причините за това са нередовности на подадените молби, свързани с уточняване на иска и заплащане на държавни такси.

ДВИЖЕНИЕ НА ДЕЛАТА
Част от проверените дела са разглеждани и приключвали в разумни срокове, с изключение на изрично описаните в акта дела. Съдебните заседания са насрочвани в рамките на едномесечен и двумесечен срок. 

Делата, образувани по реда на бързото производство, са насрочват в триседмичен срок, с констатираните в акта изключения.

Не се спазват разпоредбите на ПАРОАВАС /обн., ДВ бр.9/29.01.2008г., отм. ДВ бр.66/18.08.2009г./ и ПАРОАВАС /обн., ДВ бр.66/18.08.2009г./ всички книжа, които постъпват или се съставят по съответните дела, да са прикрепвани последователно в папките и са номерирани от съдебните служители. Разпорежданията на съда не се изпълняват своевременно от съдебните служители. Спрените производства не се възобновяват своевременно, след отстраняване на пречките за движението им.

В част от проверените дела, по които съдът е спрял производството на основание чл. 182,ал.1,б.”г” от ГПК (отм.), в диспозитива на определенията не се съдържат съответните номера на преюдициалните дела и съдът, пред който същите са висящи, или не се сочи правно основание по ГПК. 

Установено бе, че по част от делата /издръжки, изменени на издръжки, ч.гр.дела по чл. 73 от СК(отм.)/ не е изискван социален доклад от компетентната АСП ДСП по местоживеенето на детето, съгласно чл. 15 от ЗЗДт.

Определенията по чл. 140 от ГПК и разпорежданията по чл. 312 от ГПК, постановявани от съдиите в ПРС са ясни и мотивирани. 

По част от делата се констатира недостатъчна предварителна подготовка преди насрочването им в открито съдебно заседание и проучване на делата преди даване ход по същество, което води впоследствие до отмяна хода по същество и забавяне на съдебното производство.

Основните причини за отлагане на делата и неприключването им в тримесечен срок са комплексни, като част от тях са следните:

•
делата, по които производството е спряно, не са администрирани своевременно, съобразно изискването по чл. 97 от ПАРОАВАС (отм. ДВ бр.66/2009г.) служба „Деловодство” да извършва ежемесечно проверка за ненасрочените дела и да ги докладва на председателя;

•
непрецизно подреждане, организиране и контрол върху движението на делата в служба „Деловодство” предвид задълженията, регламентирани с чл. 48 от ПАРОАВАС (отм. ДВ бр.66/2009г.) - голяма част от делата са администрирани лошо, няма данни, че са докладвани своевременно на съдията-докладчик за предприемане на необходимите действия;

•
несвоевременно администриране на делата от съответния съдия –докладчик и особено от председателите на ІІІ гр. състав и на VІ граждански състав.

Служба "Съдебно деловодство" (видно от констатациите по част от делата) не спазват изискванията по чл. 101, чл.105 и чл. 106 от ПАРОАВАС незабавно да преглеждат върнатите призовки, а неправилно връчените, както и невръчените да докладват същия ден на съдията докладчик, да следи за своевременното връчване на книжата по делата и изтичане на сроковете за обжалване, ежемесечно да извършва проверка на делата, които не са насрочени и да докладва резултата на административния ръководител на съда.

Част от делата не се съхраняват в деловодството, според чл.94,ал.1 от ПАРОАВАС.

Съдебният администратор в РС-Перник не е изпълнявал ефективно ръководните си функции по отношение на администрацията на съда, съгласно чл. 4,ал.1 от ПАРОАВАС.

След направените препоръки от проверяващите в хода на извършената проверка, бяха „раздвижени” 18 броя от проверените граждански дела - възобновяване на производствата, администриране на делата, изискване на информация относно висящ преюдициален спор или наказателно производство, постановяване на съответните съдебни актове и приключване на делата (7 броя), при които бяха установени пропуски и забава на производството, в някои случаи в продължение на 3 години, като конкретните констатации и предприети действия са отразени в констативната част на настоящия акт. В тази връзка, следва изрично да се посочат положените усилията на ръководството на съда, чиито действия спомогнаха за отстраняване на установените пропуски.

Необходимо е ръководството на съда да създаде по-добра организация за взаимодействие между съдиите и служба „Деловодство”. Препоръчително е да се разпореди и извършване на периодични проверки за съответствие между гражданските дела по състави и съдии и отразеното в деловодната програма по конкретните дела. 

С оглед разграничаване на отговорността за евентуално забавяне на производството по делото, препоръчително е ръководството да регулира дейността, като при докладване на делото на съдия- докладчик, върху молбите и други документи, включително и върху призовките, да се поставя подпис и дата, както и да се въведе отбелязване на контролен лист, от който да е видно кога е докладвано делото.

В компетентността на ръководството на съда е да осъществява периодичен контрол по движението и съхраняването на гражданските дела. Препоръчително е да се разпореди съответното длъжностно лице (съдебен администратор или друго длъжностно лице) да извършва материална проверка на гражданските дела, като се проверяват ръчно всички дела по състави и се сверяват със записите в деловодната програма на съда. След проверката би могло да се изготвя доклад, като спрените дела, делата, оставени без движение и ненасрочените дела да се докладват от определен деловодител на съответния съдия. След изтичане на всеки календарен месец, отговорният деловодител да представя на съответния съдия – докладчик месечно сведение за делата. В този смисъл следва да се даде и съответната препоръка.

ПРИКЛЮЧВАНЕ НА ДЕЛАТА
Обявените за решаване граждански дела са приключвани от съдиите в ПРС в разумни срокове. Съдебните актове са постановени в рамките от един до три месеца, като изключенията са посочени в акта.

По голяма част от проверените дела, образувани по реда на бързото производство, съдът е посочвал деня, в който ще обяви решението си. Когато решенията не са постановявани в определения ден, за това са изпращани съобщения на страните. 

ПРЕПОРЪКИ:

Препоръчва на: 

1. Председателя на РС - Перник, в изпълнение на правомощията му по ЗСВ, да упражнява постоянен контрол върху дейността на Служба „Деловодство”, като следи за отстраняване на констатираните нарушения и пропуски с настоящия акт и за спазване изискванията на ПАРОВАС при движение, подреждане и съхранение  на делата. Да предприеме необходимите мерки, включително и чрез ангажиране на дисциплинарна отговорност на деловодителите, с цел подобряване работата на служба „Деловодство” и особено по отношение на изпълнение на задълженията им ежемесечно да извършват проверка на делата, които не са насрочени и да докладват резултата на административния ръководител на съда;

2. Председателя на РС – Перник да организира и контролира стриктното въвеждане на всички необходими данни в електронната деловодна програма, свързани с образуване, администриране, движение и приключване на делата;

3. Председателя на РС – Перник да упражни правомощията си за контрол на дейността по администриране на спрените производства по гражданските дела, с оглед срочното им възобновяване, ако са отстранени пречките за движението им;

4. Съдиите от РС – Перник да изискват от съответната АСП ДСП по местоживеенето на детето да предоставя становище или социален доклад по делото, съобразно разпоредбата на чл. 15, ал.6 от Закона за закрила на детето;

5. Съдиите от РС - Перник по-задълбочено предварително проучване на делата преди насрочването им в открито съдебно заседание и преди обявяване ход по същество, с цел недопускане неоснователно забавяне на съдебното производство;

6. Съдиите от РС – Перник да постановяват съдебните актове и особено актовете, постановени по искове, които не са сложни от правна и фактическа страна, в сроковете по чл.  235, ал.5 и 316 от ГПК;

7. Председателя на РС - Перник да упражни правомощията си (според чл. 327 от ЗСВ или чл. 308, ал.1, т.1 и т.2. от ЗСВ) и предприеме необходимите административни и дисциплинарни мерки, във връзка с констатираните пропуски, несвоевременното администриране на проверените дела, водещи до неоснователно забавяне на съдопроизводството;

8. Председателя на РС - Перник да упражни правомощията си по чл.80, ал. 1, т. 9 от ЗСВ и да свика Общо събрание на съда, на което 

8.1. Да запознае съдиите с констатациите, изводите и препоръките на настоящия акт;

8.2. Да се анализира и обобщи противоречивата практика на съда по обезпечителните производства и конкретно при определяне на началната дата, от която започва да тече срока за предявяване на бъдещ иск;

8.3. Да се обсъди следва ли при спрените производства на основание чл. 182, ал.1, б.”а”, б.”г” и б.”д” от ГПК(отм.), съответно на основание  чл. 229, ал.1, т.1, 4 и 5 от ГПК, да се уведомяват страните, с оглед евентуалното възобновяване на производството по делата ако са отстранени пречките за движението им, съобразно чл. 183,ал.1 от ГПК(отм.) или чл. 230, ал.1 от ГПК.
22. РАЙОНЕН СЪД РАДОМИР 
ИЗВОДИ:

От проверените граждански дела, описани в обстоятелствената част на настоящия акт е видно, че делата са образувани, разглеждани и приключвани в разумни срокове. 

Не бяха установени съществени пропуски при образуване, движение и приключване на делата. 

Констатираните конкретни пропуски по цитираните проверени дела на  съставите са изключения в работата им по организацията на движението и приключването на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

ОБРАЗУВАНЕ НА ДЕЛАТА

Създадена е много добра организация на работата по образуване на делата, постъпващи в Районен съд- Радомир. Спазва се изискването за образуване на делата най-късно на следващия ден,  след постъпване на книжата в съда от председателя, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.).

Спазва се принципа на случайното разпределение на делата.

ДВИЖЕНИЕ НА ДЕЛАТА

Делата в РРС са разглеждани и приключвали в разумни срокове. Съдебните заседания са насрочвани в рамките на едномесечен и двумесечен срок. 

Констатирано бе, че гражданските дела са насрочвани в открито съдебно заседание в срок не по-късно от два месеца от постъпване на исковата молба в съда.

Съдиите спазват определените процесуални срокове за произнасяне по постъпващите в съда искови молби, молби, писмени отговори и допълнителни молби на страните.

По част от делата се констатира недостатъчна предварителна подготовка преди насрочването им в открито съдебно заседание и проучване на делата преди даване ход по същество, което води до отмяна хода по същество, насрочване на с.з. за допълнително изясняване на  фактическата и правна страна на съдебните спорове, съответно - до забавяне на съдебното производство. 

Причини за отлагане на делата се явяват процесуалното поведение на назначените вещи лица, които не винаги изготвят заключенията по допуснатите съдебни експертизи в срок, както и проблеми при призоваването на страните.

Определенията по чл. 140 от ГПК и разпорежданията по чл. 312 от ГПК, постановявани от съдиите в РРС са разбираеми и мотивирани. 

ПРИКЛЮЧВАНЕ НА ДЕЛАТА

Обявените за решаване граждански дела са приключвани от съдиите в ПРС в разумни срокове. Съдебните актове са постановени в едномесечен срок с посоченото в акта изключение.

ПРЕПОРЪКИ:

Препоръчва на: 

1. Председателя на РС - Радомир, в изпълнение на правомощията му по ЗСВ, да упражни контрол и да предприеме необходимите мерки за подобряване работата на служителите в служба „Деловодство”, с цел спазване разпоредбите на ПАРОАВАС и пълно и точно отразяване на информация за постъпващите в съда документи за образуване на делата, документи, съпровождащи съдебното производство, както и документи, във връзка с обжалване на съдебните актове в деловодната програма на РС- Радомир; 

2. Съдиите от РС – Радомир да уведомяват съответната АСП ДСП по местоживеенето на детето за изпращане на представител в с.з., който да изрази становище или при невъзможност, да се предостави социален доклад по делото, съгласно изискването по чл. 15, ал.6 от Закона за закрила на детето;

3. Съдиите от РС - Радомир по-задълбочено предварително проучване на делата преди насрочването им в открито съдебно заседание и преди обявяване ход на делата по същество, с цел недопускане неоснователно забавяне на съдебното производство;

4. Съдиите от РС – Радомир да продължават да постановяват съдебните актове в законоустановения двуседмичен и едномесечен срок, съобразно изискванията съответно на чл. 316 и чл. 235, ал.5 от ГПК; 

5. Председателя на РС - Радомир да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите и съдебните служители с констатациите и да се анализират изводите и препоръките по настоящия акт, както и практика на съда по обезпечителните производства и конкретно по определяне на началната дата, от която започва да тече срока за предявяване на бъдещ иск.

24. РАЙОНЕН СЪД – БРЕЗНИК

ИЗВОДИ:
От проверените граждански дела е видно, че делата са образувани, разглеждани и приключвани в разумни срокове. 

Не бяха установени съществени пропуски и нарушения при образуване, движение и приключване на делата. 

Наред с изводите, направени заедно с констатациите по отделните дела и съдебни състави, може да се направи следното обобщение: 

Образуване на делата

Създадена е добра организация на работата по образуване на делата, постъпващи в Районен съд-Брезник. Спазва се изискването за образуване на делата най-късно на следващия ден,  след постъпване на книжата в съда от председателя на съда, в съответствие с чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.).

Спазва се принципа на случайното разпределение на делата.

Движение на делата

Делата в БРС са разглеждани и приключвали в разумни срокове. Съдебните заседания са насрочвани в рамките на едномесечен срок. 

Констатирано бе, че гражданските дела са насрочвани в открито съдебно заседание в срок не по-късно от два месеца от постъпване на исковата молба в съда.

Съдиите спазват определените процесуални срокове за произнасяне по постъпващите в съда искови молби, молби, писмени отговори и допълнителни молби на страните.

По част от делата се констатира недостатъчна предварителна подготовка преди насрочването им в открито съдебно заседание и проучване на делата преди даване ход по същество, което води до отмяна хода по същество, насрочване на с.з. за допълнително изясняване от  фактическата и правна страна на съдебните спорове или за отстраняване на допуснати нарушения на процесуалните правила, съответно - до забавяне на съдебното производство. 

Следва да се отбележи, че броят на делата с отменен ход по същество в БРС е минимален.

Определенията по чл. 140 от ГПК и разпорежданията по чл. 312 от ГПК, постановявани от съдиите в ПРС са точни и разбираеми. 

Приключване на делата

Обявените за решаване граждански дела са приключвани от съдиите в БРС в разумни срокове. Съдебните актове са постановени в едномесечен срок с посочените в акта изключения.

По част от делата, съдът е посочвал деня, в който ще обяви съответното решение, което има дисциплиниращ ефект, с оглед срочното постановяване на съответния съдебен акт. Когато решенията не са постановявани в определения ден, за това са изпращани съобщения на страните. 

ПРЕПОРЪКИ:
Препоръчва на: 

· председателя на РС - Брезник, в изпълнение на правомощията му по ЗСВ, да предприеме необходимите мерки за подобряване работата на служителите в служба „Деловодство” във връзка с изпълнение на задълженията им, произтичащи от Правилника за администрацията на районните, окръжните, административните, военните и апелативните съдилища;
· съдиите от РС – Брезник да уведомяват съответната АСП ДСП по местоживеенето на детето за изпращане на представител в с.з., който да изрази становище или при невъзможност, да се предостави социален доклад по делото, съгласно изискването по чл. 15, ал.6 от Закона за закрила на детето;

· председателя на РС - Брезник да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите с констатациите изводите и препоръките на настоящия акт, да се анализира и обобщи противоречивата практика на съда по обезпечителните производства и конкретно при определяне на началната дата, от която започва да тече срока за предявяване на бъдещ иск.

25. РАЙОНЕН СЪД – ТРЪН

ИЗВОДИ:
От проверените граждански дела е видно, че делата са образувани, разглеждани и приключвани в разумни срокове. Констатирана бе ниска натовареност на трите съдебни състави.

Не бяха установени съществени пропуски при образуване, движение и приключване на делата. 

Конкретни пропуски по цитираните проверени дела на съставите са изключения в работата им по организацията на движението и приключването на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

Образуване на делата

Създадена е много добра организация на работата по образуване на делата, постъпващи в Районен съд-Трън. Спазва се изискването за образуване на делата най-късно на следващия ден,  след постъпване на книжата в съда от председателя (или упълномощен от него съдия), съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.). В конкретния случай, делата се разпределят равномерно между съставите, от председателя на съда в деня на постъпването на книжата в съда, при спазване принципа за случайно разпределение.

Движение на делата

Делата в ТРС са разглеждани и приключвали в разумни срокове. Съдебните заседания са насрочвани в рамките на едномесечен срок. 

Констатирано бе, че гражданските дела са насрочвани в открито съдебно заседание в срок не по-късно от два месеца от постъпване на исковата молба в съда.

Съдиите спазват определените процесуални срокове за произнасяне по постъпващите в съда искови молби, молби, писмени отговори и допълнителни молби на страните.

Не бяха констатирани дела, по които има отменен ход по същество, насрочване на с.з. за допълнително изясняване на фактическата и правна страна на съдебните спорове, което съответно би забавило съдебното производство. 

Делата се отлагат по изключение, като причини за това са процесуалното поведение на назначените вещи лица, които не винаги са изготвяли заключенията по допуснатите съдебни експертизи в срок, както и проблеми при призоваването на страните.

Определенията по чл. 140 от ГПК и разпорежданията по чл. 312 от ГПК, постановявани от съдиите в ТРС са разбираеми и мотивирани. Прави добро впечатление актовете по проверените дела на съдия-докладчик Алексов  -председателя на съда –  подробни,  пълни и добре мотивирани. 

Приключване на делата

Обявените за решаване граждански дела са приключвани от съдиите в ТРС в едномесечен срок, с посоченото в акта едно изключение.

По част от делата, съдът е посочвал деня, не по-късно от който ще бъде постановено съдебното решение, което има дисциплиниращ ефект, с оглед срочното постановяване на съответния съдебен акт. 
ПРЕПОРЪКИ:

Препоръчва: 

· на председателя на РС – Трън, в изпълнение на правомощията му по ЗСВ да упражни контрол и да предприеме необходимите мерки за подобряване работата на служителите в служба „Деловодство”, с цел спазване разпоредбите на ПАРОАВАС и пълно и точно отразяване на информация за постъпващите в съда документи за образуване на делата, документи, съпровождащи съдебното производство, както и документи, във връзка с обжалване на съдебните актове в деловодната програма на РС-Трън. 

· на председателя на РС – Трън да продължи първоначално създадената много-добра организация на административната дейност на съда и на работата си като районен съдия;

· на съдиите от РС – Трън да уведомяват съответната АСП ДСП по местоживеенето на детето за изпращане на представител в с.з., който да изрази становище или при невъзможност, да се предостави социален доклад по делото, съгласно изискването по чл. 15, ал.6 от Закона за закрила на детето;

· в бъдеще съдиите от РС – Трън да продължават да постановяват съдебните актове в законоустановения двуседмичен и едномесечен срок, съобразно изискванията съответно на чл. 316 и чл. 235, ал.5 от ГПК; 

· на председателя на РС - Трън да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите и съдебните служители с констатациите и да се анализират изводите и препоръките по настоящия акт.

26. ОКРЪЖЕН СЪД – ВРАЦА

ИЗВОДИ:

Организацията на административната дейност на Окръжен съд - Враца е добра и това в голяма степен се дължи на усилията на председателя на съда, както и на предходния председател. Отделните служби работят ефективно, при добро взаимодействие и административното обслужване на гражданите.

Организацията на дейността по образуването и движението на гражданските дела също е добра, с изключение на установените пропуски.

Регистратурата и деловодството работят добре и постъпващите книжа своевременно се вписват, обработват, подготвят за доклад и се докладват. Своевременно се изготвят и се изпращат на страните призовките и съобщенията по делата. Върнатите призовки и съобщения се проверяват и своевременно се докладват на съответния съдия.

Постъпилите в съда книжа се предават в повечето случаи същия ден на  административния ръководител на съда или на упълномощения зам.председател на съда за тяхното образуване и разпределение на съдията-докладчик, съобразно принципа на случайния избор. Разпределението на делата се извършва при спазване принципа на случайния избор, според чл.46, ал.1 ПАРОАВАС, като предоставената от ВСС програма се експлоатира коректно. Изключение от този принцип на разпределение на делата е допуснато при особени хипотези, подробно описани в приетите на Общо събрание на съдиите от ОС-Враца Правила за случайно разпределение на делата на основание чл. 9,ал.1 от ЗСВ.

От изисканите извлечения от деловодната програма по делата, се установи, че не всички съдържат подробна и ясна информация за движението на гражданските и търговските дела. Констатираха се някои пропуски – липса на съдебни актове, изпратени и получени по делата  книжа и други документи и пр. В тази връзка, е препоръчително да се подобри работата на съдебното деловодство, за осигуряване на съответствие между гражданските/търговските дела и отразеното в деловодната програма - регистриране на подробна информация за постъпващите в съда документи за образуване на делата, документи, съпровождащи съдебното производство, както и документи, във връзка с обжалване на съдебните актове – въззивни жалби, частни жалби, молби за отмяна и пр.

Наред с обективните предпоставки за отлагане на делата и неприключването им в тримесечен срок, са налице и субективните причини за забавяне на съдопроизводството, свързани с несвоевременното в някои случаи администриране на делата, неизготвяне в срок на съдебни експертизи и неприлагане на дисциплиниращи мерки на синдиците и на страните, причинили отлагане на съдебните заседания, недостатъчната предварителна подготовка на съдията-докладчик за съдебното заседание, което води до  отлагане на делото за друго съдебно заседание или понякога и до отмяна на обявения ход по същество.

Съдиите, разглеждащи граждански дела, се произнасят по направените искания в повечето случаи своевременно - в деня на постъпването им в съда или до няколко дни, с изключенията, описани в констативната част на акта. Първото о.с.з. по първоинстанционните и въззивните граждански дела, а така също и по търговските дела се насрочва в рамките на около един месец от образуването на делото или от отстраняването на констатирани нередовности по молбите и жалбите. Изключение от тази практика бе установено в някои случаи, при които делата се насрочват в двумесечен срок, дори тримесечен срок, въпреки неголемия обем работа в ОС-Враца. В тази връзка, е препоръчително, с оглед ниската натовареност на съда, съдебните заседания да се насрочват по възможност в рамките на един месец и да не се допуска отсрочване на съдебни заседания, като за целта председателят на съда да предприеме необходимите мерки и адекватни действия, според предвидените в ЗСВ правомощия.

При проверката на ненасрочените граждански и търговски дела се констатира гр.дело, което към момента на проверката – 06.10.2010г. все още не бе насрочено - повече от един месец след образуването му и повече от три седмици след докладването му на съдия Самоковски.

Делата, по които производството е спряно на основание чл.182, ал.1, б.”г”  ГПК/отм./, респ. – чл.229, ал.1, т.4 ГПК се следят и периодично се правят справки за движението на преюдициалните дела, като при отпадане на причината за спиране на производството, то своевременно се възобновява. Изключение от тази практика се констатира по някои дела, по които не са правени периодични справки относно движението на преюдициалния спор.

След инспектиране на неприключените, образувани преди 01.01.2009г. дела и на делата с отменен ход по същество се налага извод, че част от съдиите не проучват достатъчно подробно и в пълнота разпределените им дела. Въпреки, че броят на тези дела не е значителен, отмяната на хода по същество в почти всички случаи се дължи на недобрата подготовка на делото за разглеждането му в открито с.з. или до обявяването му за решаване. Като последица от това са постановените определения за отмяна на хода по същество, поради неизясняване на делото от фактическа страна. Подобни пропуски са констатирани и във въззивните производства, но следва да се отбележи, че броят на делата с отменен ход по същество в ОС-Враца е намалял през 2010г. Видно е, че слабостите, водещи до забавяне на съдебното производство, са преодолени в голяма степен, поради положените усилия на съдебните състави и с оглед действащия ГПК, изискващ задълбочено предварително проучване на образуваните по новия процесуален ред граждански и търговски дела.

Констатирано бе забавяне на производството по някои делата по несъстоятелност. Необходимо е съдът да прояви по-голяма активност по делата и предприеме допустимите от закона мерки и действия, с оглед по-скорошното им приключване, а председателят на съда да упражнява контролните си правомощия, наред с предприетите вече административни мерки и преместването от м. април 2010г. на съдия Самоковски от търговското отделение в гражданското отделение на ОС-Враца.

По отношение на ч.гр.дела, образувани по молби с правно основание чл. 390 и сл. от ГПК, уместно би било, с оглед констатираните пропуски и различната съдебна практика, съдиите от ОС-Враца на Общо събрание да обсъдят, анализират и обобщят практика на съда по обезпечителните производства и конкретно при определяне на началната дата, от която започва да тече срока за предявяване на бъдещ иск, като би следвало да се вземе предвид и Тълкувателно решение №1 от 14.09.2009г. на ВКС по т.д. №1/2008г., ОСГТК. В мотивите на решението съдиите от ВКС приемат, че по общите правила на ГПК началният момент, от който започва да тече срокът за предявяване на бъдещия иск е постановяването на определението за допускане на обезпечението – аргумент от чл.396, ал.3 вр. ал.1 от ГПК.  Уместно би било и обсъждане на практиката на съда при определяне на подходящи обезпечителни мерки по смисъла на чл. 397, ал.1,т.3 от ГПК и по-конкретно, с наложената по ч.гр.дело № 166/2010г. обезпечителна мярка „забрана за напускане на страната” не се ли засягат основни принципи, предвидени в Договора за създаване на Европейската общност – свободно движение на хора, стоки и услуги. 
Във връзка с извършената проверка по приключване на делата, проверяващият екип счита за необяснимо при констатираната ниската натовареност на съдебните състави в ОС-Враца, да има ненаписани съдебни актове в законоустановения едномесечен срок. Действителната натовареност 2009г. в ОС-Враца по показател брой постъпили и разгледани дела, видно от предоставената на проверяващия екип справка, е 7,85 бр. дела средно месечно на един съдия, а по показател брой свършени дела - 7,97 бр. дела средно месечно на един съдия. За периода 01.01.2010г.– 30.09.2010г., действителната натовареност по показател брой постъпили дела - 6,07 бр. дела средно месечно на един съдия, по показател разгледани дела - 6,16. бр. дела средно месечно на един съдия и по показател брой свършени дела - 6,10 бр. дела средно месечно на един съдия. Видно е, че натовареността на съдиите от ОС-Враца е ниска, поради което е неоправдано неспазването на срока по чл. 235,ал.5 от ГПК, от страна на част от съдиите. Би следвало съдиите да полагат повече усилия за срочното изписване на съдебните си актове. Неоправдано е допуснатото забавяне при постановяване на съдебните актове, една част от които в четири, пет и дори над 6 месечен срок, което не кореспондира с разпоредбата на чл. 235, ал.5 от ГПК и с изискването по чл. 13 от ГПК делата да се разглеждат и решават в разумен срок. 

ПРЕПОРЪКИ:

Препоръчва: 

· на председателя на Окръжен съд – Враца да продължи  установената практика в съда ежемесечно да се следят и проверяват ненасрочените и несвършените граждански и търговски дела. Да предприеме необходимите допълнителни мерки, с цел подобряване работата на служба „Деловодство” по отношение задълженията им ежемесечно да извършват проверка по делата, по които производството е спряно и по ненасрочените дела, като докладват за резултата на административния ръководител на съда;

· на председателя на Окръжен съд – Враца да организира и контролира стриктното въвеждане на всички необходими данни в електронната деловодна програма, свързани с образуване, администриране, движение и приключване на делата;

· на съдиите от Окръжен съд – Враца по-задълбочена предварителна подготовка на делата преди насрочването им в открито съдебно заседание и преди обявяване ход на делата по същество, с цел недопускане неоснователно забавяне на съдебното производство;

· предвид неголемия обем работа, препоръчва на съдиите от Окръжен съд - Враца своевременно да администрират и да се произнасят по делата, да насрочват гражданските дела по общия исков ред/търговските дела в по-кратки срокове, както и да приключват делата в рамките на тримесечен срок;

· на съдиите – докладчици по граждански и търговски дела, образувани преди 01.01.2009г. и особено по производствата по несъстоятелност, да предприемат нужните мерки за приключване на делата в разумни срокове, включително и използвайки предвидените процесуални правила за дисциплиниране на участниците в процеса, за което председателят на Окръжен съд - Враца да упражни необходимия контрол;

· на съдиите, разглеждащи граждански/търговски дела  в Окръжен съд - Враца, да постановяват съдебните актове в срок, съобразно чл.235, ал.5 ГПК. Председателят на съда следва да изпрати в началото на м. март 2011г. до ИВСС справка за ненаписаните в законоустановения срок съдебни актове по съдии за периода от 01.11.2010г. до 28.02.2011г.;

· на председателя на Окръжен съд - Враца да упражни правомощията си по чл. 308, ал.1, т.1 или т.2. от ЗСВ спрямо съдия *** във връзка със системно неизпълнение разпоредбата на чл.235, ал.5 ГПК,;

· на председателя на Окръжен съд – Враца да упражни правомощията си по чл.86, ал.1, т.12 ЗСВ и да свика Общо събрание на съда, на което да запознае съдиите и съдебните служители с констатациите и да се анализират изводите и препоръките по настоящия акт, както и практика на съда по спрените производства, делата по несъстоятелност и обезпечителните производства. 
27. РАЙОНЕН СЪД – ВРАЦА

ИЗВОДИ:
От проверените граждански дела е видно, че голяма част от делата са образувани и приключили в разумни срокове. 

Констатираните конкретни пропуски по цитираните проверени дела на отделни състави се отнасят основно до движението на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

Образуване на делата. Оставяне на и.м./м без движение.

Създадена е добра организация на работата по образуване на делата, постъпващи в Районен съд-Враца.

Изискването за образуване на делата в деня на постъпването или най-късно на следващия ден, след постъпване на книжата в съда, от председателя на съда или от определен от него съдия, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.), не винаги е спазвано, като в някои случай делата са разпределяни от председателя на съда в рамките на 3-4 дни след постъпване на книжата в съда.

От януари 2010г. няма специализация между гражданските състави и всички граждански дела се разпределят между 7-те съдии в гражданско отделение на случаен принцип, с изключение на молби за разрешения за теглене на детски влог, отказ от наследство, назначаване на особен представител,  които се разпределят „по дежурство”, съгласно утвърдения със заповед на председателя на съда график на дежурствата за 2010г.

Гражданските дела, включително и делата, образувани по реда на бързото производство, са администрирани своевременно при постъпването на исковите молби/молби, с констатираните в акта изключения.

Част от исковите молби/молбите са оставяни без движение, като най-често причините за това са нередовности на подадените молби, свързани с уточняване на иска и заплащане на държавни такси.

Движение на делата

Част от проверените дела са разглеждани и приключвали в разумни срокове, с изключение на изрично описаните в акта дела. Съдебните заседания са насрочвани в рамките на едномесечен и двумесечен срок. 

Делата, образувани по реда на бързото производство, са насрочват в триседмичен срок, с констатираните в акта изключения.

Не във всички случаи са спазвани разпоредбите на ПАРОАВАС /обн., ДВ бр.9/29.01.2008г., отм. ДВ бр.66/18.08.2009г./ и ПАРОАВАС /обн., ДВ бр.66/18.08.2009г./ всички книжа, които постъпват или се съставят по съответните дела, да са прикрепвани последователно в папките и са номерирани от съдебните служители. Спрените производства не се администрирани, проверявани и докладвани периодично от деловодителите. В част от проверените дела, по които съдът е спрял производството, в диспозитива на определенията не се съдържат съответните номера на преюдициалните дела и съдът, пред който същите са висящи или са посочени грешно.

Установено бе, че по делата /издръжки, изменени на издръжки, ч.гр.дела по чл. 73 от СК(отм.) е изискван социален доклад от компетентната АСП ДСП по местоживеенето на детето, съгласно чл. 15 от ЗЗДт, с констатираните в акта пропуски по някои дела за издръжка, както и при молбите за разрешение за теглене на детски влог.

Определенията по чл. 140 от ГПК и разпорежданията по чл. 312 от ГПК, постановявани от съдиите в ПРС са ясни и мотивирани, с изключение на актовете на ІV гр. състав, при проверката на които се установи, че съдът не се е произнасял изчерпателно по всички предварителни въпроси, съобразно предвидените процесуални правила. 

По някои дела се констатира недостатъчна предварителна подготовка преди насрочването им в открито съдебно заседание и проучване на делата преди даване ход по същество, което води впоследствие до отмяна хода по същество и забавяне на съдебното производство.

Основните причини за отлагане на делата и неприключването им в тримесечен срок са комплексни, като част от тях са следните:

· делата, по които производството е спряно, не са администрирани своевременно, съобразно изискването по чл. 97 от ПАРОАВАС (отм. ДВ бр.66/2009г.) служба „Деловодство” да извършва ежемесечно проверка за ненасрочените дела и да ги докладва на председателя;

· непрецизно подреждане, организиране и контрол върху движението на делата в служба „Деловодство” предвид задълженията, регламентирани с чл. 48 от ПАРОАВАС (отм. ДВ бр.66/2009г.) - голяма част от делата са администрирани лошо, няма данни, че са докладвани своевременно на съдията-докладчик за предприемане на необходимите действия;

· несвоевременно администриране на делата от съответния съдия –докладчик.

Служба "Съдебно деловодство" (видно от констатациите по част от делата) не спазват изискванията по чл. 101, чл.105 и чл. 106 от ПАРОАВАС незабавно да преглеждат върнатите призовки, а неправилно връчените, както и невръчените да докладват същия ден на съдията докладчик, да следи за своевременното връчване на книжата по делата и изтичане на сроковете за обжалване, ежемесечно да извършва проверка на делата, които не са насрочени и да докладва резултата на административния ръководител на съда.

След направените препоръки от проверяващите в хода на извършената проверка, бяха „раздвижени” част от проверените граждански дела - възобновяване на производствата, администриране на делата, изискване на информация относно висящ преюдициален спор или наказателно производство, постановяване на съответните съдебни актове по делата, при които бяха установени пропуски и забава на производството, като конкретните констатации и предприети действия са отразени в констативната част на настоящия акт. 

Необходимо е ръководството на съда да създаде по-добра организация за взаимодействие между съдиите и служба „Деловодство”. 

С оглед разграничаване на отговорността за евентуално забавяне на производството по делото, препоръчително е ръководството да регулира дейността, като при докладване на делото на съдия- докладчик, върху молбите и други документи, включително и върху призовките, да се поставя подпис и дата, както и да се въведе отбелязване на контролен лист, от който да е видно кога е докладвано делото.

В компетентността на ръководството на съда е да осъществява периодичен контрол по движението и съхраняването на гражданските дела. Препоръчително е да се разпореди съответното длъжностно лице (административен секретар или друго длъжностно лице) да извършва проверка на гражданските дела, като се проверяват всички дела по състави и се сверяват с отразеното в деловодната програма на съда. След проверката би могло да се изготвя доклад, като спрените дела, делата, оставени без движение и ненасрочените дела да се докладват от определен деловодител на съответния съдия. След изтичане на всеки календарен месец, отговорният деловодител да представя на съответния съдия – докладчик месечно сведение за делата. В този смисъл следва да се даде и съответната препоръка.

Приключване на делата

Обявените за решаване граждански дела са приключвани от съдиите във ВРС в разумни срокове. Съдебните актове са постановени в рамките от един до два месеца, като изключенията са посочени в акта.

По голяма част от проверените дела, включително и делата, образувани по реда на бързото производство, съдът е посочвал деня, в който ще обяви решението си. Когато решенията не са постановявани в определения ден, за това са изпращани съобщения на страните. 

       ПРЕПОРЪКИ:

Препоръчва на: 

· председателя на РС - Враца, в изпълнение на правомощията му по ЗСВ, да упражнява постоянен контрол върху дейността на служба „Деловодство”, като следи за отстраняване на констатираните нарушения и пропуски с настоящия акт и за спазване изискванията на ПАРОВАС при движение, подреждане и съхранение  на делата. Да предприеме необходимите мерки, с цел подобряване работата на служба „Деловодство” и особено по отношение на изпълнение на задълженията им ежемесечно да извършват проверка на делата, които не са насрочени и да докладват резултата на административния ръководител на съда;

· председателя на РС – Враца, в съответствие с изискването по чл. 46,ал.1 от ПАРОАВАС (обн. ДВ бр.66/18.08.2009г.), делата да се образуват и разпределят от председателя на съда или от определен от него съдия, най - късно на следващия ден след постъпване на книжата в съда;

· председателя на РС – Враца да упражни правомощията си за контрол на дейността по администриране на спрените производства по гражданските дела, с оглед срочното им възобновяване, ако са  отстранени пречките за движението им;
· председателя на РС – Враца да създаде организация по стриктното прилагане на чл.97,ал.1 от ПАРОАВАС (обн. ДВ бр.66 от 18.08.2009г.), съгласно който несвършените дела не се прилагат към други дела и не се изпращат на други учреждения; 

· съдиите от РС – Враца по-задълбочено предварително проучване на делата преди насрочването им в открито съдебно заседание и преди обявяване ход по същество, с цел недопускане неоснователно забавяне на съдебното производство;

· председателя на РС - Враца да упражни правомощията си по чл. 327 от ЗСВ и предприеме необходимите административни мерки, във връзка с констатираните пропуски и несвоевременното администриране на проверените дела, водещи до неоснователно забавяне на съдопроизводството;

· съдиите от РС – Враца да продължават добрата си практика да постановяват съдебните актове в срока по чл.  235, ал.5 от ГПК, както и да спазват двуседмичния срок по чл. 316 от ГПК, по делата, разглеждани по реда на бързото производство;
· председателя на РС - Враца да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите с констатациите, изводите и препоръките на настоящия акт и  да се анализира и обобщи практика на съда 

=по спрените производства, 

=ненасрочените дела, 

=обезпечителното производство по отношение определянето на началния момент, от който започва да тече срока за предявяване на бъдещ иск, както и 

=по делата (и особено по тези, с по- голям имуществен интерес), по които се засягат права или интереси на деца, с цел спазване на нормативните изисквания и защита на правата и законните интереси на малолетните и непълнолетните. 

28. РАЙОНЕН СЪД – БЯЛА СЛАТИНА

ИЗВОДИ:
От проверените граждански дела е видно, че по-голямата част от делата са образувани и приключили в разумни срокове. 

Констатираните конкретни пропуски по цитираните проверени дела на отделни състави, се отнасят главно до движението на делата, както и в някои случаи - при образуването на дела, изрично описани в акта.

Наред с изводите, направени заедно с констатациите по отделните дела, може да се направи следното обобщение: 

Образуване на делата. Оставяне на и.м./м без движение.

Не е създадена добра организация на работата по образуване на делата, постъпващи в Районен съд-Бяла Слатина, като в някои от констатираните случаи делата са образувани до 15 дни след постъпване на книжата в съда. Нарушавано е изискването за образуване на делата в деня на постъпването или най-късно на следващия ден, след постъпване на книжата в съда, от председателя на съда или от определен от него съдия, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.).

Прилага се принципа на случайното разпределение на делата, като прави впечатление неравномерното разпределение на делата между гражданските съдии. Изключение от принципа са ч. гр. дела по чл.73, ал.2 от СК/отм./, чл.130, ал.3 от СК /в сила от 01.10.2009г./ и отказ от наследство, които се разпределят  „по дежурство”.

Гражданските дела, включително и делата, разглеждани по реда на бързото производство, са администрирани своевременно, при тяхното образуване.

Движение на делата

Част от проверените дела са разглеждани и приключвали в разумни срокове, с изключение на изрично описаните в акта дела. Съдебните заседания са насрочвани в рамките на едномесечен срок. 

Делата, образувани по реда на бързото производство, са насрочват в триседмичен срок.

Не се спазват разпоредбите на ПАРОАВАС /обн., ДВ бр.9/29.01.2008г., отм. ДВ бр.66/18.08.2009г./ и ПАРОАВАС /обн., ДВ бр.66/18.08.2009г./ всички книжа, които постъпват или се съставят по съответните дела, да са прикрепвани последователно в папките и са номерирани от съдебните служители. Разпорежданията на съда не се изпълняват своевременно от съдебните служители. Спрените производства не се възобновяват след отстраняване на пречките за движението им.

В част от проверените дела, по които съдът е спрял производството поради висящ преюдициален спор, в диспозитива на определенията не се съдържат съответните номера на преюдициалните дела и съдът, пред който същите са висящи, или не се сочи правно основание по ГПК. 

По някои дела се констатира недостатъчна предварителна подготовка преди насрочването им в открито съдебно заседание и проучване на делата преди даване ход по същество, което води впоследствие до отмяна хода по същество и забавяне на съдебното производство.

Основните причини за отлагане на делата и неприключването им в тримесечен срок са комплексни, като част от тях са следните:

· делата, по които производството е спряно, не са администрирани своевременно, съобразно изискването по чл. 97 от ПАРОАВАС (отм. ДВ бр.66/2009г.) служба „Деловодство” да извършва ежемесечно проверка за ненасрочените дела и да ги докладва на председателя;

· непрецизно подреждане, организиране и контрол върху движението на делата в служба „Деловодство” предвид задълженията, регламентирани с чл. 48 от ПАРОАВАС (отм. ДВ бр.66/2009г.) - голяма част от делата са администрирани лошо, няма данни, че са докладвани своевременно на съдията-докладчик за предприемане на необходимите действия.

Служба "Съдебно деловодство" (видно от констатациите по част от делата) не спазват изискванията по чл. 101, чл.105 и чл. 106 от ПАРОАВАС незабавно да преглеждат върнатите призовки, а неправилно връчените, както и невръчените да докладват същия ден на съдията - докладчик, да следи за своевременното връчване на книжата по делата и изтичане на сроковете за обжалване, ежемесечно да извършва проверка на делата, които не са насрочени и да докладва резултата на административния ръководител на съда.

Новият председател на РС-Бяла Слатина в продължение на шест месеца след встъпването си в длъжност не е упражнила контрол, не е положила необходимите усилия и не е създала нужната организация, с оглед преодоляване и недопускане на слабости, пропуски и нарушения при образуването и движението на гражданските дела в РС-Бяла Слатина.
След направените препоръки от проверяващите в хода на извършената проверка, бяха „раздвижени” част от проверените граждански дела - възобновяване на производствата, администриране на делата, изискване на информация относно висящ преюдициален спор или наказателно производство, постановяване на съответните съдебни актове по делата, при които бяха установени пропуски и забава на производството, като конкретните констатации и предприети действия са отразени в констативната част на настоящия акт. 

Необходимо е ръководството на съда да създаде организация за взаимодействие между съдиите и служба „Деловодство”. С оглед разграничаване на отговорността за евентуално забавяне на производството по делото, препоръчително е ръководството да регламентира дейността, като при докладване на делото на съдия- докладчик, върху молбите и други документи, включително и върху призовките, да се поставя подпис и дата, както и да се извършва отбелязване на контролен лист, от който да е видно кога е докладвано делото.

В компетентността на ръководството на съда е да осъществява периодичен контрол по движението и съхраняването на гражданските дела. Препоръчително е да се разпореди съответното длъжностно лице (съдебен администратор или друго длъжностно лице) да извършва проверка на гражданските дела, като се проверяват всички дела по състави и се сверяват с отразеното в деловодната програма на съда. След проверката да се изготвя доклад, като спрените дела, делата, оставени без движение и ненасрочените дела да се докладват от определен деловодител на съответния съдия. След изтичане на всеки календарен месец, отговорният деловодител да представя на съответния съдия – докладчик месечно сведение за делата. 

Приключване на делата

Обявените за решаване граждански дела са приключвани от съдиите в БСРС в разумни срокове. Съдебните актове са постановени в едномесечен и двуседмичен срок, като изключенията са посочени в акта.

ПРЕПОРЪКИ:

Препоръчва на:

· председателя на РС - Бяла Слатина, в изпълнение на правомощията му по ЗСВ, да упражнява постоянен контрол върху дейността на Служба „Деловодство”, като следи за отстраняване на констатираните нарушения и пропуски с настоящия акт и за спазване изискванията на ПАРОВАС при движение, подреждане и съхранение  на делата. Да предприеме необходимите мерки, с цел подобряване работата на служба „Деловодство” и особено по отношение на изпълнение на задълженията им ежемесечно да извършват проверка на делата, които не са насрочени и да докладват резултата на административния ръководител на съда;

· председателя на РС – Бяла Слатина, в съответствие с изискването по чл. 46,ал.1 от ПАРОАВАС (обн. ДВ бр.66/18.08.2009г.), делата да се образуват и разпределят от председателя на съда или от определен от него съдия, най - късно на следващия ден след постъпване на книжата в съда;

· председателя на РС – Бяла Слатина да упражни правомощията си за контрол на дейността по администриране на спрените производства по гражданските дела, с оглед срочното им възобновяване, ако са отстранени пречките за движението им;

· съдиите от РС – Бяла Слатина по-задълбочено предварително проучване на делата преди насрочването им в открито съдебно заседание и преди обявяване ход по същество, с цел недопускане неоснователно забавяне на съдебното производство;

· председателя на РС - Бяла Слатина да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите с констатациите, изводите и препоръките на настоящия акт и да се анализира и обобщи практика на съда по спрените производства и ненасрочените дела, с цел отстраняване и недопускане на констатираните пропуски.

29. РАЙОНЕН СЪД – МЕЗДРА

ИЗВОДИ:
От проверените граждански дела е видно, че делата са образувани, разглеждани и приключвани в разумни срокове. 

Не бяха установени съществени пропуски при образуване, движение и приключване на делата, с изключенията, описани в акта. Констатираните конкретни пропуски по цитираните проверени дела се отнасят основно до движението на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

Образуване на делата

Създадена е добра организация на работата по образуване на делата, постъпващи в Районен съд - Мездра. Спазва се изискването за образуване на делата най-късно на следващия ден,  след постъпване на книжата в съда от председателя, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.).

Спазва се принципа на случайното разпределение на делата, от председателя на съда,  с изключение на  производствата по ЗЗДН и по чл.391,  ГПК, които се разпределят „по дежурство” и се разглеждат от дежурен съдия, съгласно график на дежурствата за 2009г. и 2010г., изготвен от председателя на съда. Препоръчително е делата, образувани по молби за обезпечение на бъдещ иск да се разпределят на случаен принцип, което би било преграда срещу евентуални злоупотреби и закононарушения. 

Гражданските дела, включително и делата, образувани по реда на бързото производство, са администрирани своевременно при постъпването на исковите молби/молби, с констатираните в акта изключения.

Част от исковите молби/молбите са оставяни без движение, като най-често причините за това са нередовности на подадените молби, свързани с уточняване на иска и заплащане на държавни такси.

Движение на делата

Делата в МРС са разглеждани и приключвали в разумни срокове. Съдебните заседания са насрочвани в рамките до един месец. 

Констатирано бе, че гражданските дела са насрочвани в открито съдебно заседание в срок не по-късно от два месеца от постъпване на исковата молба в съда.

Съдиите спазват определените процесуални срокове за произнасяне по постъпващите в съда искови молби, молби, писмени отговори и допълнителни молби на страните.

Установено бе, че по делата е изискван социален доклад от компетентната АСП ДСП по местоживеенето на детето, съгласно чл. 15 от ЗЗДт.

По някои дела се констатира недостатъчна предварителна подготовка преди насрочването им в открито съдебно заседание и проучване на делата преди даване ход по същество, което води до отмяна хода по същество, насрочване на с.з. за допълнително изясняване на  фактическата и правна страна на съдебните спорове, или до оставане делото без движение, съответно - до забавяне на съдебното производство. 

Нарушения при образуване и движение на делата, образувани след влизане в сила на ГПК от 01.03.2009г., водещи до забавяне на съдебното производство, не бяха констатирани. Определенията на съда по чл. 140,ал.1 от ГПК са постановявани своевременно, след постъпване на писмения отговор от ответника или след изтичане на едномесечния срок за отговор. Делата се администрират своевременно и съдебните заседания се насрочват през кратък период от време.

В някои случаи в определенията, с които е спряно производството по делата не се посочва, че подлежат на обжалване, не се изпращат съобщения до страните и не се вписват номерата на преюдициалните дела и преписки, заради които е спряно производството. Не е спазен чл. 254, ал.2, т.6 от ГПК, според който когато определението се постановява в закрито заседание, то трябва да съдържа посочените в ал.2 на цитирания текст реквизити, включително и подлежи ли на обжалване, пред кой съд и в какъв срок. Съгласно чл. 274,ал.1,т.1 от ГПК и чл. 275, ал.1 от ГПК, срещу определенията на съда могат да бъдат подавани частни жалби когато определението прегражда по-нататъшното развитие на делото, като частните жалби се подават в едноседмичен срок от връчване на съобщението или от деня на заседанието, ако се обжалва определение, постановено в съдебно заседание и страната е присъствала. Страните по цитираните дела не са били уведомени за постановените определения за спиране на съдебното производство и са били лишени от възможността да обжалват.

По частните граждански дела, образувани по молби за обезпечение на бъдещ иск се констатира, че съобщения за постановените определения на съда по обезпечение на иска не са изпращани на молителите, с оглед разпоредбата на чл. 396, ал.1 от ГПК, предвиждаща възможност за обжалване на определението с частна жалба в едноседмичен срок от връчването му. Препоръчително е съдиите в РС – Мездра на общо събрание да обсъдят съдебната практиката по обезпечителното производство, включително и досежно определяне на началния момент, от който започва да тече срока за предявяване на бъдещия иск.

Приключване на делата

Обявените за решаване граждански дела са приключвани от съдиите в  МРС в разумни срокове. Съдебните актове са постановени в едномесечен срок с посочените в акта изключения, при които съдебните актове са постановявани до 15 дни след законоустановения едномесечен срок, което не следва да се допуска в бъдеще, с оглед ниската натовареност на съдебните състави.

       ПРЕПОРЪКИ:

Препоръчва на:

· председателя на РС - Мездра, в изпълнение на правомощията му по ЗСВ, да упражнява постоянен контрол върху дейността на служба „Деловодство”, като следи за отстраняване на констатираните нарушения и пропуски с настоящия акт и за спазване изискванията на ПАРОАВАС при движение на делата. Да предприеме необходимите мерки, с цел подобряване работата на служба „Деловодство” и особено по отношение на изпълнение на задълженията им ежемесечно да извършват проверка на делата, които не са насрочени и да докладват резултата на административния ръководител на съда;

· съдиите от РС - Мездра по-задълбочено предварително проучване на делата преди насрочването им в открито съдебно заседание и преди обявяване ход на делата по същество, с цел недопускане неоснователно забавяне на съдебното производство;

· съдиите в РС - Мездра да спазват стриктно предвидените основания за отвод - чл. 22 от ГПК, предвид вмененото задължение за безпристрастност по чл.4 от ЗСВ и при наличие на обстоятелства, пораждащи основателно съмнение за безпристрастност, да се отвеждат своевременно;

· съдиите от РС – Мездра да постановяват съдебните актове (определения и разпореждания) съобразно изискванията, предвидении в ГПК, както и да спазват законоустановените двуседмичен и едномесечен срок по чл. 316 и чл. 235, ал.5 от ГПК; 

· председателя на РС - Мездра да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите и съдебните служители с констатациите и да се анализират изводите и препоръките по настоящия акт, както и практика на съда по спрените производства, ненасрочените дела и обезпечителните производства.

30. РАЙОНЕН СЪД – ОРЯХОВО

ИЗВОДИ:
От проверените граждански дела е видно, че делата са образувани и приключили в разумни срокове. 

Констатираните конкретни пропуски по цитираните проверени дела на отделни състави се отнасят до движението на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

Образуване на делата. Оставяне на и.м./м без движение.

Създадена е добра организация на работата по образуване на делата, постъпващи в Районен съд – Оряхово от встъпилата в длъжност юли 2009г. Административен ръководител – председателка на съда.

Спазва се изискването за образуване на делата в деня на постъпването или най-късно на следващия ден, след постъпване на книжата в съда, от председателя на съда или от определен от него съдия, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46,ал.1 от ПАРОАВАС (обн. ДВ бр.66/18.08.2009г.), като в ОРС гражданските дела се образуват от председателя на съда, в деня на постъпването им.

Спазва се принципа на случайното разпределение на делата. Изключение от принципа са ч. гр. дела по молби за отказ от наследство, по чл.73, ал.2 от СК/отм./, чл.130, ал.3 от СК /в сила от 01.10.2009г, които се разпределят  „по дежурство”. 

Гражданските дела, включително и делата, образувани по реда на бързото производство, са администрирани своевременно при постъпването на исковите молби/молби в съда, с констатираните в акта изключения.

Някои от исковите молби/молбите са оставяни без движение, като най-често причините за това са нередовности на подадените молби, свързани с уточняване на иска и заплащане на държавни такси.

Движение на делата

Част от проверените дела са разглеждани и приключвали в разумни срокове, с изключение на изрично описаните в акта две дела, едното от които е разглеждано по реда на бързото производство. Съдебните заседания са насрочвани в рамките на едномесечен срок. 

Делата, образувани по реда на бързото производство, са насрочват в триседмичен срок, с изключение на едно дело, описано в акта.

Спазват се разпоредбите на ПАРОАВАС /обн., ДВ бр.9/29.01.2008г., отм. ДВ бр.66/18.08.2009г./ и ПАРОАВАС /обн., ДВ бр.66/18.08.2009г./ всички книжа, които постъпват или се съставят по съответните дела, да са прикрепвани последователно в папките и да са номерирани от съдебните служители. Разпорежданията на съда не се изпълняват своевременно от съдебните служители. 

Установено бе, че по част от делата / ч.гр.дела по чл. 73 от СК(отм.), чл. 130 от СК/ не е изискван социален доклад от компетентната АСП ДСП по местоживеенето на детето, съгласно чл. 15,ал.6 от ЗЗДт.

Определенията по чл. 140 от ГПК и разпорежданията по чл. 312 от ГПК, постановявани по проверените дела са ясни, подробни и мотивирани. 

Бе констатирана добра предварителна подготовка преди насрочването на делата в открито съдебно заседание и проучването им преди даване ход по същество, в следствие на което по минимален брой дела е отменен хода по същество, което води до забавяне на съдебното производство.

Основните причини за отлагане на делата и неприключването им в тримесечен срок са комплексни, като част от тях са свързани с констатациите по делата, по които производството е спряно или не са насрочени - администрирани несвоевременно дела, съобразно изискването по чл. 97 от ПАРОАВАС (отм. ДВ бр.66/2009г.) служба „Деловодство” да извършва ежемесечно проверка за ненасрочените дела и да ги докладва на председателя;

Не във всички случаи се спазват изискванията по чл. 101, чл.105 и чл. 106 от ПАРОАВАС деловодителите незабавно да преглеждат върнатите призовки, а неправилно връчените, както и невръчените да докладват същия ден на съдията докладчик, да следят за своевременното връчване на книжата по делата и изтичане на сроковете за обжалване, ежемесечно да извършват проверка на делата, които не са насрочени и да докладват резултата на административния ръководител на съда.

Необходимо е ръководството на съда да създаде по-добра организация за взаимодействие между съдиите и служба „Деловодство”. 

С оглед разграничаване на отговорността за евентуално забавяне на производството по делата, препоръчително е ръководството да регламентира дейността, включително при докладване на делото на съдия- докладчик, да се отбелязва на контролен лист кога и кой е докладвал делото.

В компетентността на ръководството на съда е да осъществява периодичен контрол по движението и съхраняването на гражданските дела. Препоръчително е да се разпореди съответното длъжностно лице (административен секретар или друго длъжностно лице) да извършва проверка на гражданските дела, като се проверяват всички дела и след проверката да се изготвя доклад. Спрените дела, делата, оставени без движение и ненасрочените дела да се докладват от определен деловодител на съответния съдия. След изтичане на всеки календарен месец, отговорният деловодител да представя на съответния съдия – докладчик месечно сведение за делата. 

Приключване на делата

Обявените за решаване граждански дела са приключвани от съдиите в ОРС в законоустановения едномесечен срок, с изключение на две дела, чиито актове са постановени - командирован съдия от РС-Мездра. 

Недопустимо е решението по иск за отмяна на незаконно уволнение, разглеждан по реда на чл. 310 от ГПК – бързо производство, да бъде постановен близо 9 месеца след обявяване на делото за решаване, в нарушение на чл. 316 от ГПК и извън предвидения от законодателя в чл. 13 от ГПК разумен срок за разглеждане и решаване на делата.

ПРЕПОРЪКИ:
Препоръчва на: 

· председателя на РС - Оряхово, в изпълнение на правомощията му по ЗСВ, да упражнява постоянен контрол върху дейността на Служба „Деловодство”, като следи за отстраняване на констатираните нарушения и пропуски с настоящия акт и за спазване изискванията на ПАРОАВАС при движение, подреждане и съхранение  на делата. Да предприеме необходимите мерки, с цел подобряване работата на служба „Деловодство” и особено по отношение на изпълнение на задълженията им ежемесечно да извършват проверка на делата, които не са насрочени и да докладват резултата на административния ръководител на съда;

· председателя на РС – Оряхово да упражни правомощията си за контрол на дейността по администриране на спрените производства по гражданските дела, с оглед срочното им възобновяване, ако са  отстранени пречките за движението им;

· съдиите от РС – Оряхово да изискват от съответната АСП ДСП по местоживеенето на детето да предоставя становище или социален доклад по делото, съобразно разпоредбата на чл. 15, ал.6 от Закона за закрила на детето и особено по делата, с по- голям имуществен интерес;

· съдиите от РС – Оряхово да продължат добрата практика да постановяват съдебните актове в законоустановените едномесечен и двуседмичен срок по чл.  235, ал.5 и чл. 316 от ГПК;
· председателя на РС - Оряхово да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите с констатациите, изводите и препоръките на настоящия акт, да се уеднакви практиката на съда относно участието на АСП ДСП в съдебното производство в случаите, когато това е задължително, съгласно разпоредбата на чл. 15,ал.6 от ЗЗДт, както и  да се анализират причините за констатираните в акта слабости и пропуски, с цел тяхното отстраняване и недопускането им в бъдеще.

31. РАЙОНЕН СЪД – КОЗЛОДУЙ

ИЗВОДИ:
От проверените граждански дела е видно, че по-голямата част от делата са образувани и приключили в разумни срокове. 

Констатираните конкретни пропуски по цитираните проверени дела се отнасят до движението и приключването на делата.

Наред с изводите, направени заедно с констатациите по отделните дела и съдебни състави, може да се направи следното обобщение: 

Образуване на делата. Оставяне на и.м./м. без движение.

Създадена е добра организация на работата по образуване на делата, постъпващи в Районен съд - Козлодуй.

Спазва се изискването за образуване на делата в деня на постъпването или най-късно на следващия ден, след постъпване на книжата в съда, от председателя на КРС или от определен от него съдия, съгласно чл.38,ал.1 от ПАРОАВАС (обн. ДВ бр.9/29.01.2008г., отм.бр.66/18.08.2009г.), респективно чл. 46, ал.1 от ПАРОАВАС (обн. ДВ бр.66/18.08.2009г.), като в КРС гражданските дела се образуват от съдия, в деня на постъпването, съгласно утвърдените вътрешни правила за разпределение на делата.

Спазва се принципа на случайното разпределение на делата. Изключение от принципа са следните дела - молби за разрешения за теглене на детски влог и за сключване сделки с имоти, собственост на малолетни и непълнолетни; молби за назначаване на особен представител, при извършване на сделки с имоти, собственост на малолетни и непълнолетни; молби за защита по ЗЗДН; молби за приемане и отказ от наследство; молби за разрешаване сключване на граждански брак; други случаи, в които специалните закони изискват произнасяне в най-кратки срокове.

Гражданските дела, включително и делата, образувани по реда на бързото производство, са администрирани своевременно при постъпването на исковите молби/молби.

Някои от исковите молби/молбите са оставяни без движение, като най-често причините за това са нередовности на подадените молби, свързани с уточняване на иска и заплащане на държавни такси.

Движение на делата

Част от проверените дела са разглеждани и приключвали в разумни срокове, с изключение на изрично описаните в акта дела. Съдебните заседания са насрочвани в рамките на няколко дни – до месец. 

Делата, образувани по реда на бързото производство, са насрочват в повечето случаи в триседмичен срок.

Спазват се разпоредбите на ПАРОАВАС /обн., ДВ бр.9/29.01.2008г., отм. ДВ бр.66/18.08.2009г./ и ПАРОАВАС /обн., ДВ бр.66/18.08.2009г./ всички книжа, които постъпват или се съставят по съответните дела, да са прикрепвани последователно в папките и са номерирани от съдебните служители. 

Допуснати са нарушения от съдебните служители в РС-Козлодуй, констатирани по повод сигнал вх. № 370/25.03.2010 г., във връзка със задълженията им по ПАРОАВАС по приемане и регистриране на входящата кореспонденция, разпределяне на постъпилата поща,  водене на входящия дневник, входиране на приетите от съда документи и обработване на постъпилите по пощата книжа.          

Установено бе, че по част от делата /издръжки, изменени на издръжки, ч.гр.дела по СК/ не е изискван социален доклад от компетентната АСП ДСП по местоживеенето на детето, съгласно чл. 15 от ЗЗДт, с някои изключения.

Определенията по чл. 140 от ГПК и разпорежданията по чл. 312 от ГПК, постановявани от съдиите в ПРС са ясни и мотивирани. 

Служба "Съдебно деловодство" (видно от констатациите по част от делата) не винаги спазват стриктно изискванията по чл. 101 и чл. 106 от ПАРОАВАС незабавно да преглеждат върнатите призовки, а неправилно връчените, както и невръчените да докладват същия ден на съдията докладчик, ежемесечно да извършва проверка на делата, които не са насрочени и да докладва резултата на административния ръководител на съда.

Необходимо е ръководството на съда да създаде по-добра организация за взаимодействие между съдиите и служба „Деловодство”. Препоръчително е да се разпореди и извършване на периодични проверки за съответствие между гражданските дела по състави и съдии и отразеното в деловодната програма по конкретните дела. 

С оглед разграничаване на отговорността за евентуално забавяне на производството по делото, препоръчително е ръководството да регламентира дейността, включително при докладване делото на съдия - докладчик, да се попълва контролен лист, от който да е видно кога и кой е докладвал делото.

В компетентността на ръководството на съда е да осъществява периодичен контрол по движението и съхраняването на гражданските дела. Препоръчително е да се разпореди съответното длъжностно лице (напр. административен секретар) да извършва материална проверка на гражданските дела, като се проверяват ръчно всички дела и се сверяват с отразеното в деловодната програма на съда. След проверката, би могло да се изготвя доклад, като спрените дела, делата, оставени без движение и ненасрочените дела да се докладват от определен деловодител на съответния съдия. След изтичане на всеки календарен месец, отговорният деловодител да представя на съответния съдия – докладчик месечно сведение за делата. 

Приключване на делата

Обявените за решаване граждански дела са приключвани от съдиите в КРС в срок. Съдебните актове са постановени в рамките на едномесечния срок, а често и преди него. Изключенията се отнасят до решенията по чл. 316 от ГПК, при които в някои случаи съдът не е спазил двуседмичния срок.

   
ПРЕПОРЪКИ:
Препоръчва на:

· председателя на РС - Козлодуй, в изпълнение на правомощията му по ЗСВ, да упражнява постоянен контрол върху дейността на Служба „Деловодство” и да предприеме необходимите мерки особено по отношение изпълнение на задълженията им ежемесечно да извършват проверка на делата, които не са насрочени и да докладват резултата на административния ръководител на съда. Да упражни контрол на дейността по администриране на спрените производства по гражданските дела, с оглед срочното им възобновяване, ако са  отстранени пречките за движението им;

· председателя на РС - Козлодуй с цел преодоляване на допусканите нарушения, констатирани във връзка със сигнал изпратен до ИВСС, да:

-предприеме действия за проверка дейността на служба „Регистратура” по чл.36, ал.1, т.1 и т.5, по чл.38, по чл.42, ал.3 и по чл.44, ал.2 от ПАРОАВАС, отнасяща се до приемане и регистриране на входящата кореспонденция, разпределяне на постъпилата поща, водене на входящия дневник, входиране на приетите от съда документи и обработване на постъпилите по пощата книжа;

-извърши пълна проверка по случая с постъпилата и приета от призовкаря при съда доставка по пощата, нейното придвижване, прилагане по ч.гр.д. и изгубването или унищожаването й, като с оглед резултата от проверката, ако прецени за необходимо, от своя страна, да сигнализира Районна прокуратура – Козлодуй;

-предприеме мерки, с оглед правомощията му по чл.80, ал.1, т.1 и т.8, пр.2 от ЗСВ, по отношение повишаване квалификацията на служители от служба „Съдебно деловодство” и подобряване на работата им при обработване на книжата по заповедните производства, с оглед спазване на изискванията по чл.418, ал.2 от ГПК и чл.49, ал.2 от ПАРОАВАС;

· съдиите от РС – Козлодуй да изискват от съответната АСП ДСП по местоживеенето на детето да предоставя становище или социален доклад по делото, съобразно разпоредбата на чл. 15, ал.6 от Закона за закрила на детето и особено по делата с по- голям имуществен интерес;

· съдиите от РС – Козлодуй да продължат добрата практика и да постановява съдебните актове в срока по чл.  235, ал.5 от ГПК, както и да спазват предвидения в чл. 316 от ГПК двуседмичен срок по дела, разглеждани по реда на бързото производство;
· председателя на РС - Козлодуй да упражни правомощията си по чл.80, ал. 1, т. 9 от ЗСВ и да свика Общо събрание на съда, на което да запознае съдиите с констатациите, изводите и препоръките на настоящия акт и да се анализира и обобщи практика на съда по спрените производства, ненасрочените дела, заповедното производство, както и по делата, по които се засягат права или интереси на деца, с цел спазване на нормативните изисквания и защита на правата и законните интереси на малолетните и непълнолетните. 

� В Настоящия параграф са заличени имената на съдиите във връзка с изискванията на ЗЗЛД;


� В Настоящия параграф са заличени имената на съдиите във връзка с изискванията на ЗЗЛД;

